
PODIŽEM ZASTOR 

i prikazujem vam u nekoliko slika život jednoga zagorskoga 
sela. j 

Prikazujem vam onaj bregoviti kraj s ruševinama starih 
feudalnih kula i dvoraca, što još uvijek žive i vladaju nad 
selima u dolinama i priselcima po obrežjima gorskim. Pri¬ 
kazujem vam posve obične ljude , božje seljake, koji od pam¬ 
tivijeka robuju svojim navikama, predrasudama, tradicijama 
i majci zemlji svojoj. 

Prikazujem vam vode i rijeke, životinje i životna shva¬ 
ćanja, brazde na oranicama i nemoć neznanja , divlje gorske 
potoke i ljudske duše, što se lome između ustaljenih tradicija 
i nasrta novih vremena, između stare slavenske poganštine 
i kršćanstva, između pasiviteta sela i dinamike grada. 

Svi oni pletu kotac kao i otac već beskrajni niz gene¬ 
racija, piju i opijaju se » direktorom «, rade teško i mirišu 
memljivo , žive i gladuju na zemlji svojoj. Ali jači od svega 
u njima je iskonski, seljački glad za zemljom. 

Dug je i mučan put do njihovih duša. Teško prodire 
k njima i najsvetija istina i najčišća ideja. Napredak i reforme 
susreču nepovjerljivo i neprijateljski. Kada već na drugome 
mjestu minu nova shvaćanja , tek onda odjeknu ta ista shva¬ 
ćanja kroz njihove duše kao jeka, tek onda ožive, zakorene se 

/ postanu za njih istina i dio njihova bita. Oni ™ ka ° 1 
zemlja: dugo mora ležati sjeme u brazdi dok prohtije, pro¬ 
cvate, dozri i donese plod. 

Prikazujem vam one što svojim žuljevima hrane svijet, 
što svojim mesom i mesom djece svoje hrane velikoga moloha 
što se zove grad. Preko Sljemena, preko gore nad Zagrebom, 
prolazi strašan kineski zid, ina kome nema vrata, nema 
prozora, već samo mali otvori kao puškarnice, kroz koje gra i 
kao veliki polip pušta svoje bezbrojne trakove i hram se mesom, 

znojem i žuljevima seljačkim. 

Oni žive u mraku, glibu i neznanju. Nepovjerljivi su i 
zakopčani do grla. A nije ni čudo! Svako ko k njima dolazi, 
prilazi im s računom, sipa obečanja koja ni ne misli ispuniti, 
dobacuje im velike fraze koje oni ne razume — i traži njihove 
glasove ... 

I radi toga: Ja optužujem! 

Optužujem generacije, optužujem oce i sinove i stu- 
pam pred unucima. 

Znajte, da niko nije položio ruku na to trepetljivo se¬ 
ljačko srce što drhče kao ranjeni divlji golub. Njih se srame 
njihova vlastita djeca što tek obukoše kapute, njih varaju nji¬ 
hovi vlastiti ljudi, njih žderu njihove rođene usi: kamatnim i 
privrednici, pred njima stiska prstima nosnice njihova rođena 

unučad što okusi gradsku čorbu. 

jest, oni su nepovjerljivi kao šumske zvijeri, oni su surovi 
i teški, ali su i dobri kao mala djeca. U njima žive tuga i 
nostalgija slavenska, u njima kipi tvrdoglava buntovnost nad 
nepravdom ljudskom. Kroz njihova brda, kroz njihova sela, 
još uvijek luta usijanom željeznom krunom okrunjeni seljački 

kralj... . ... 

U njihovim dušama trepere temelji velike primitivne 

umjetnosti, kliču snage surovih i neiskorištenih gorskih poto¬ 
čića što se uzalud ruše s brda u doline, plaminja sveti smisao 
za boje i oblike ...i žive jedno teško i griješno neznanje ... 

Preko njih su prošle bure i oluje, povodnje i dušmanska 
kopita pod kojima ni trave ne ostade, ali oni ostadoše svoji na 
zemlji svojoj, na majčici rođenoj... koja čak ni njihova ne 
bijaše ... 


ja vam ih donosim onakove kakovi jesu. Ni imena im 
nisam mijenjao. Ovo nisu izmišljeni tipovi, sukobi ni dogo- 
đaji. Svi oni žive na onoj teškoj ilovoj zemlji. Ne gledajte u 
njima pojedince. Svi su oni takovi i svi bi reagirali u istim 
situacijama ovako isto. 

Ja čak vjerujem da ovako , ili vrlo približno ovako, misle, 
reagiraju, žive, bore se i stežu remen oko trbuha i ostali 
seljaci na čitavom Balkanu, bez obzira na rasu, narodnost , 
pleme, vjeru i kraj u kome žive. Svi su oni seljaci! 

Nije samo nad Sljemenom kineski zid! 

Ko će oboriti te strašne bedeme, ko će ih porušiti? 

Vi ove seljake vidite svaki dan, a njih nitko ne pozna. 
Oni svoje duše ne otvaraju nikome. Njihovo je srce zaključano 
sa sedam začaranih ključeva. 

Ko će te ključeve naći? Gdje su skriveni? 

Ko se odbije od zemlje, ko zaboravi da su mu djedovi 
nosili seljačku rubaču i ne živi više za zemlju svoju, taj ih 
nigdje i nikada naći neće! 

A znate li gdje su? — Oni su u ljudskome srcu. Oni su 
riječ jednostavnosti i strpljivosti, pogled pun dobrote i shva¬ 
ćanja, osmijeh nevinosti i praštan ja — i velika, silna, nese¬ 
bična i beskrajna ljubav ... , 

Vi me pitate jesam li ih ja našao. Ne znam! Možda! 

Pogledajte ove slike što sam ih kroz kameru svoje duše 
ulovio u momentima kad su mi se seljačka srca rastvorila kao 
čudesa. Ja sam ove slike samo obradio kao fotomonter i evo 
ih bacam pred vas. Pogledajte ih i prosudite. 

Ako iza toga povjerujete trenom, da »muž nije lopov dok 
je bor zelen«, bit ćete bolji u srcu svome, bit čete bliži \zemlji 
svojoj. 

Ja, eto, vjerujem u one što dolaze. U svome srcu čujem 
bat njihovih koraka. 

U meni živi nešto jače od mene, nešto što me često prisili 
da legnem u brazdu, da raširenih nozdrva udišem miris zemlje 
naše i da plačem ... da plačem kao malo, ludo dijete na maj¬ 
činim njedrima. 

Zagreb, 23. VI. 1933. 

DVORAC POD TOPOLAMA 




je i danas ukočen i krut, bez ikakova 
duševnoga dodira s narodom oko sebe. 
»Muž i rnužača, kumek i kumica« još su 
uvijek jedna vrsta tegleće ntarve. Ne 
čudite se! Ti su dvorci sagrađeni iz 
ruševina starih plemićkih kula i gradina 
što ih vremena srozdaše niz strme 
obronke Zagrebačke Gore u njene pito¬ 
me doline. 







I 


Donja je Bistra u ravnici. Okupile se drvene 
■seljačke kućice kao trčke na okopnini u snijegu, baš 
tamo gdje se križa glavna cesta, što se vijuga uz 
podnožje Sljemena, s veselom rječicom Bistrom. A 
Bistra je sašla sa Sljemena i hrli k majčici Krapini. 

Sva zemlja pod cestom je seljačka. Ona nad 
cestom, bolja i neizvržena poplavi, odreda je gospod¬ 
ska, ako već nije crkvena. Gospodska zemlja leži kao 
pust pašnjak, a trava se zeleni kao zelena divan-kaba- 
nica. Kroza nju mrmori Bistra i razdvojena u umjetni 
jarak, obrastao svježom jalšinom, skače niz mali slap 
i tjera čavrljavo drveno kolo na starom mlinu više 
sela. 

Pod selom je seljačka zemlja. S proljeća se šareni 
razdijeljena u bezbroj malih četvorina, svaka s razli¬ 
čitom kulturom: desetak brazda lana, dvadesetak ku¬ 
kuruza, četiri pet konoplje, nekoliko hrpica krumpira, 
mala četvorina pšenice ili ječma, krpica djeteline, jer 
svaka kuća imade samo po par rali zemlje i to u 
nekoliko komada. Kao da je neko prostro staru seljačku 
kabanicu iskrpanu s tisuću šarenih zakrpa .. . 

U Donjoj Bistri je i općina, i žandarmerijska sta¬ 
nica, i pošta, a naravno i par birtija. To je kapitala 
za sva okolna sela i priselke. 

A1 gore, gdje vesela Bistra izbija iz gudura Slje¬ 
mena, na rubu gornjega polja, tamo se nedaleko sta¬ 
roga baroknoga dvorca, uz samo sljemensko pribrežje 
okupilo drugo selo: Gornja Bistra. 

Taj dvorac među visokim topolama nazivlju seljaci 
jednostavno: Karjonka. Dugi drvored visokih jablanova 
vodi do Karjonke, a oko nje se razgranale divne stare 
topole i bacaju oko sebe dubok hlad i smirenje života. 

Taj bi mir oko staroga dvorca bio tako savršen, kađ 
se više njega niz pritruo drveni žlijeb ne bi obijesno 
rušila hladna planinska voda vesele Bistre, uzaludno 
udarajući o rasklimano veliko drveno kolo, već davno 
srušene pilane i kada ne bi s nedalekoga obrežja, 

s druge strane vode, dopirao veseli žagor iz seljačkih 
domova Gornje Bistre. No kada čovjeka zagluši taj 
slap vode, kad utone u slatku monotoniju šapata starih 
topola, tad mu se pričini, da se već stotine godina nije 
oko toga staroga dvorca, ama baš ništa promijenilo. 

U tome starome baroknome dvorcu živjele su 
mnoge stare zagorske plemenitaške obitelji. Živjele su, 
izumirale, naslijeđivale jedna drugu i ^nestajale. Svi 
seljaci iz svih okolnih sela i priselaka: iz Donje i 
Gornje Bistre, iz Jakovlja, Novaka, Bukovlja i Polja¬ 
nice, svi su bili njihovi kmetovi i prelazili s koljena 
na koljeno, kao i sva zemlja: šume, livade, pašnjaci, 
oranice i njive, skupa s konjima, kravama i ostalim 
blagom na njihovoj zemlji. 

No došla su druga vremena. Plemenite obitelji 
nestadoše, rasprodaše, prokartaše, propiše zemlju, 
marvu i kmetove. Nešto segregacija, nešto gospodstvo, 
nešto agrarna reforma oslobodiše kmetove i rasparčaše 
na nekoliko ovećih posjeda stara velika imanja, a 
seljaci dođoše do malih krpica svoje vlastite zemlje. 
Propadoše bivše gospodske zgrade u Donjoj Bistri: 
propadoše, pogorješe ili se srozdaše same u se. Uz 
stari dvorac među topolama ostade tekar nekoliko 
stotina jutara zemlje i to u glavnom livada između 
Donje i Gornje Bistre. 

Danas u starome dvorcu među topolama žive 
dvije starice: stara gospođa Karion i njezina stara 
pokćerka. Seljaci ih zovu Karjonke. Čuo sam dvije 
verzije o porijetlu obitelji Karion. Obe kažu da je pred 
stotinjak godina obitelj Karion došla u ovaj zagorski 
kraj iz plemenite francuske zemlje. 

Prva kaže da je s Napoleonovom vojskom došao 
u našu zemlju mladi časnik Karion i u nekim neznatnim 
borbama bio ranjen i prevezen u taj dvorac među 
topolama. Kako je to već u ono romantično doba 
moralo da bude, jedinica kćerka staroga plemenitaša, 
posljednjega od svoga roda, zaljubila se u mladoga 

francuskoga gardistu. Mladi je ranjenik zavolio svoju 
plavu samaritanku, a ostalo već znamo, jer ide po 
kalupu starih romana s radosnim svršetkom. 

Druga verzija kaže, da nije to bio nikakav Napo- 
leonov vitez, već rudarski inžinir, ali i opet Francuz, 
koji je tražeći po Sljemenu zlato, bakar i ugljen, našao 
plavooko djevojče u staroj plemenitaškoj kuriji među 
topolama. 

Ne znam koja je verzija istinita, moguće ni jedna, 
al znam da danas u starome dvorcu među topolama 
žive dvije ,stare gospođe: stara boležljiva gospođa 
Karion i njezina gotovo isto tako stara pokćerka, da je 
oko njih sve staro, bivše i minulo, kao čudom začarani 
izdirak baroknih vremena, sačuvan ovdje podno Slje¬ 
mena od poplave novih životnih misli i shvaćanja. 

Sve je u starom dvorcu onako kako je negda bilo. 
Novo doba nije nikada zašlo među topole, jer ono ne 
ljubi tišine ni smirenja, šapata jablanova i monotone 
pjesme vode, što pada niz pozelenjeli hrastov žlijeb. 

Stare gospođe gotovo nikada nikuda ni ne izlaze, 
a ako već izađu, tad otputuju negdje preko granice 
u Francusku. Gospođa pomajka, gospođa Karion, nije 
se nikada udavala. Pričaju da je i ona bila jednoć vrlo 
mlada i vrlo lijepa. Ne znam; ja je ni danas, a ni onda 
nisam vidio. Svakako ostala je neudata, premda su 
mnoga srca zadrhtala kad bi prošuštala njena krinolina. 
Uzela je k sebi jedno malo djevojče, dijete nekih se¬ 
ljaka iz Gornje Bistre i odgajala je najprije kao svoju 
kćerku, a kasnije kao drugaricu. To je dijete ova druga 
starica koja s njom živi. 

Eto tako žive dvije starice u starome dvorcu pod 
topolama, oko njih je tri četiri stotine jutara zemlje 
što leži u livadi, šumore oko njih šapati starih jablana, 
a iznad dvorca kliče srebreni mlaz vode što se uzalud 
ruši niz istrulo i polomljeno kolo srušene stare pilane. 

A tamo preko vode živi i žagor i selo. Seljaci žive 
na ral dva vlastite ilove zemlje, odlaze kao nadničari 

preko Sljemena u Zagreb, rade na novogradnjama, 
iskopima, u tvornicama, pale ugljen u šumama, kose 
i nadničare, kradu drva po šumama i žive. 

Zađeš li u bilo koju od onih drvenih seljačkih 
kućica, recimo u kuću Martina Piculjka, osjetit ćeš 
težak zadah raspadanja. To je onaj zadah što ga naše 
gospodske nozdrve osjete kad seljak slučajno uđe u 
našu kuću ili kancelariju i od koga mi zaustavljamo 
dah. To smrde po vlastitom znoju seljaci, po znoju što 
se na njihovu tijelu od djetinjstva raspada. 

Jest, na njihovim su ženama krasno vezene rubače, 
svaka najmanja stvar u njihovoj kući izvezena je i 
izrezuckana nevjerojatnim smislom za harmoniju boja, 
linija i ploha, jer u njihovim dušama živi iskonska 
iskra ljepote. 

Oni znadu u svoja veziva uplesti stilizovane cvje¬ 
tove, grane i lišće, govoriti svojim bojama o čežnjama, 
bolima i nadama svojih duša, urezati u drvo čudnu 
mješavinu današnje religije i drevnih slavenskih vje¬ 
rovanja i praznovjerica, iz svoje prirođene osjećajnosti 
stvarati plemeniti ritam linija, a ipak ... 

A ipak se nisu okupali odonda otkad ih je babica 
okupala u koritu kad ispadoše iz majčine utrobe. 
Gospoda su im dolazila s frazama i nazdravicama, a 
niko im nije prišao ni s voćarskim nožem, ni s podukom 
o intezivnom obrađivanju zemlje, niti im je govorio o 
zadrugarstvu, o zdravlju, čistoći, o uzgoju djece i 
marve ... 

U svakoj kući je koš djece. Vani je božje sunce, 
zrak kao balzam, a u sobi vječiti polumrak. Iz svakoga 
sumračnoga ugla gleda na vas po par velikih, plavih, 
prestrašenih dječjih očiju ispod izbočena čela, s blijeda 
lica. Rahitis, neishranjenost i tuberkuloza zoblju ih kao 
kokoš crviće na smetištu. 

»Derektor« piju djeca, muževi, žene, mladi, odrasli 
i stari. Svaki muž tuče pijan svoju ženu, jer je takav 
red i običaj. 

Odmah više sela penje se uz Sljeme gorski klanac, 
a kroza nj silazi Bistra vesela i brbljava, puna gorskih 
pastrva. Uz potočić se vijuga kao da mu je stari vjerni 
drug uski šumski put. Potočić mrmori, kliče, skače i 
raduje se, a njegov drug samotni put uz goru, šuti i 
vječito očekuje nekoga ko će se pojaviti tamo iza zao¬ 
kreta, gdje su se okupile srebrom okovane breze, kao 
začarane šumske vile. Uzalud mu visoke smreke pro- 
šikane starom hrastovinom pričaju davne uspomene, 
uzalud mu čvorava grabova debla u fantastičnim kri¬ 
vuljama plešu trbušni ples, uzalud se gizdaju suncem 
opaljene bukove krošnje, stari šumski put šuti i oče¬ 
kuje. 

Tim strmim putem odlaze ljudi seljaci iz Gornje 
Bistre i Poljanice preko Sljemena u Zagreb, dok oni 
iz Donje Bistre i ostalih sela i priselaka kreću uz 
drugu gorsku jarugu, što se tamo dalje uspinje, baš 
pored crkve. Tuda sam i ja često s proljeća prošao 
u goru na zov lještarki. 

Ljetos je neka zagrebačka drvarska firma zakupila 
sječu gospodske šume u gori. 

Na stanicu u Puščoj-Bistri došlo je nekoliko dru¬ 
žina drvara, većinom Ličana i Bošnjaka, sve kršnih 
i plećatih ljuđesina, kao da je svaki odvaljen jednim 
jedinim muškim udarcem sjekire iz hrastova debla. 
Donesoše male zavežaje i škrinjice na ramenima, sje¬ 
kire i pile, te minuše tim putem u goru. 

Na nekoliko mjesta u šumi i to baš gdje je dobar 
izgled, a još bolji zaklon od vjetra, posagradiše koli¬ 
bice od svježe otesanih dasaka. U kolibicu se ulazi kao 
prelomljena škljoca. Prekriše ih granama i paprađu, 
utapkaše od ilove zemlje u kolibici ognjišta, uz stijene 
ogradiše i nabiše lišćem i travom ležaje, a s vanjske 
strane oblijepiše kolibu blatom i zasuše zemljom. Ta¬ 
kove kolibe zovu drvari »bajte«. Bajta je uvijek puna 
dima, što ljeti štiti od komaraca, a zimi grije kao da 
si u krušnoj peći. 

Među »kompanijom« što se smjestila u bajti više 
Paljevine bio je »kasator« t. j. poglavar družine Meho 
Malobalić. Nije Meho bio postariji čovjek, kao što je 
u kompaniji običaj, već najjači i najkrupniji momak. 
Bio je negdje iz Bosanske Krajine. 

Meho i njegov »fant« (kuhar) Mitar sašli bi sva¬ 
kog mjeseca u Donju Bistru, da iz kancelarije prime 
deputat za kompaniju. Deputat se zna po pogodbi i 
starom običaju: na svakoga momka 20 kg kukuruz¬ 
noga brašna, 10 kg krušnoga i 5 kg slanine. 

Njihova je obična hrana pulenta, štrukle i vor- 
biks. Puru zaliju mašću, a to je i bez masti obična 
hrana naših seljaka. Za štrukle naprave tijesto od 
krušnoga brašna br. 6 kao da prave palačinke i u nju 
umotaju čvarke, te ih najprije skuhaju, a onda još po¬ 
prže na masti. Vorbiks je pasulj s kuhanom slaninom 
začinjen mašću i brašnom, a uistinu se zove »Bartvvichs«. 
Naši su ga radnici iz Gorskoga Kotara poprimili od 
Bavaraca, kad su još 1880. došlh kao drvosječe, u 
njihov kraj, a od gorana svi ostali šumski radnici. 

Eto tako se oni hrane: pura, štrukle, vorbiks — 
vorbiks, štrukle i pura ... 

Jednoga jutra silazio je kasator Meho s bajte niz 
kosu sam. Fant, koji s njime svakoga prvoga,, odlazi 
da prime i donesu deputat, nešto se osjetio bolan. 
Meho ga pustio da kunja uz vatru, ta i onako je droban 
i najmlađi, a njemu plećašu nije baš velika muka uzni- 
jeti stotinjak i više kila na ramenu. Poskoči dolje do 
Donje Bistre dvaput i eto sve je preneseno. 

Kad ga je Bara Piculjkova vidjela kako silazi 
k šumskom putu, onako nagnut malko natrag, a sna¬ 
žna mu bedra raskroko otskaču u sigurnom koraku 
bespućem, pričini joj se kao da susreta gorostasa iz 
priča. 

Silazi a široka mu, gola i runjava prsa dišu du¬ 
boko i pravilno. Mršav i koštunjav, al u svakoj kretnji 
saliven i korenit, opuštena plava brka da ga punom 

šakom možeš zasukati, pogledao je Meho Baru očima 
vedroplavim kao smirena gorska voda. Gusta, neuredna 
i plava kosa izblijedila mu od sunca kao bukova kro¬ 
šnja u kasnu jesen. U čvoru gustih i sraštenih obrva 
iznad orlunjega nosa, ležalo je nešto divljega i na- 
srtna, da bi čovjeka u šumi na osami jeza uhvatila, kao 
da se sva nagla krv Bosanske Krajine na tome čelu 
namrštila. Ali oči su mu plave, pitome i dobre, jer je, 
kao obično kod nas, jedna dobra riječ mogla tu jedno¬ 
stavnu dušu prevesti žednu preko vode, a jedna gruba 
i otresita izvući iza pasa zmijoliki bosanski nož — pa 
Lome opanci, kome Ii obojci. 

Barica je milo i tiho seljačko djevojče. Ona kreće 
svakoga jutra prije zore, bosonoga, preko Sljemena na 
trg u Zagreb. Nosi na prodaju vrhnje, sir, gljive, šum¬ 
sko cvijeće, mlade kukuruzne pečenjake i sve ono što 
njihove dvije kravice dadu ili što se u selu kupi. Pređe 
preko Sljemena da zaradi desetak dinara, a svakoga 
se podneva vraća u Gornju Bistru. Ljudi se svakako 
promeću, a mora se, jer je u kući osmero duša na ral 
i po zemlje. Otac je lugar i čuva gospodsku šumu, 
a petero mlađe braće sve jedno drugome do uha. 

Barica je lijepo i zdravo seljačko djevojče. Plava, 
opaljena od sunca, očiju modrih kao različak u do¬ 
zrelu žitu, a usana vrućih i napupčanih kao poljski 
mak. 

Meho se trenom zaustavi na strmini više puta, 
Bara po običaju zausti: 

— Hvaljen Isus i Marija! 

— Dobar dan, djevojko! — odgovori Meho. — 
Molim te, je li to put što vodi u selo. 

— Je, odgovori Bara, — pokaza svoje zdrave 
zube i pocrveni kao vatra. 

I ništa više. 

Krenuli su svako svojim putem: ona s košarom 
preko Sljemena u grad, a on stazom niz vodu u selo. 

I tako se dogodilo ono što se mora dogoditi kad 
se u zoru, na samotnoj šumskoj' stazi, sretnu osamnaest 
i dvadesetipet godina. 

Nekoliko je dana praštila sjekira u strašnim Me- 
hinim rukama, da je sva gora odjekivala, a stoljetni 
se hrastovi rušili kao da ih gromovi obaraju. Podveče, 
nad vodom, nad Bistrom, visoko u gori, jadala se tiho 
i nostalgično zanosna bosanska sevdalinka, splitala se 
u šumor proljetnih krošanja i skupa s mladim vodama 
brzala u dolinu: 

.— Ej, kolika je Javorina planina! 

Siv je soko preletiti ne može, 

Kamo li će mlađan junak na konju! — 

Drugovi, sve stari i tvrdi šumski radnici, osim 
maloga i boležljivoga fanta, stadoše šaputati među so¬ 
bom. Još im je čudnije bilo kad je Meho stao svaki 
dan pred zoru silaziti s Paljevine k putu. Poslali su za 
njim maloga fanta i on je vidio Mehu kako dobar ko¬ 
mad puta prati Baricu. Vidio je kako se pri rastanku 
njihove dvije velike i izrađene ruke dugo zadržavaju 
jedna u drugoj kao da im se ljube tvrdi žuljevi na dla¬ 
novima. 

1 ta Mehina tajna, za koju su oni svi znali, o ko¬ 
joj su šapatom među sobom govorili, postade mila 
i draga svojina tih tvrdih i plećatih ljudeskara. O Ba¬ 
nci su govorili među sobom neobično nježno, kako se 
inače nisu o nikome izražavali, a Mehina ljubav prama 
»njoj« postade njihova zajednička ljubav. 

Mladi, boležljivi fant sušio se, postajao sve šutlji- 
viji, a Mehu je obasipao nekom čudnovatom pažnjom 
i izabirao mu sve bolje komadiće slanine u vorbiksu i 
sve krupnije štrukle. Smiješkom je otpratio Mehu u 
zoru, a dočekao ga sa smiješkom kad se iz jaruge vra¬ 
ćao k bajti. Smiješio se tiho i radosno, a oči, velike 
crne oči, bivale su mu sve veće i veće... 

Nedjeljom i blagdanom stao je silaziti Meho k 
Piculjkovoj' kući. Seoski su momci ispočetka mrmljali. 

jer oni ne vole da mladići iz drugoga sela gledaju nji¬ 
hove djevojke, a kamoli još neki stranac i k tome još 
Turčin. Ali kad bi prošao između njih kao da je sašao 
hrast sa Sljemena u selo, e onda su se sve malo po 
malo primirivali. 

Gunđalo je selo, otac se mrštio, ali šta se tu 
može? 

Svake nedjelje donio je on pred kuću takovo 
breme drva, grana i tresaka, da ga dva čovjeka ne bi 
mogla uprtiti, a kad bi s njim tresnuo o zemlju odje¬ 
knulo bi kao da se kola lome. 

1 župnik je nešto grmio u nedjeljnoj propovijedi o 
nekršćanima i »Turcima«, o spasenju duše, ali sve je 
ostalo pri starom. Što tu ko može? Ljubav se ne krsti 
ni ne suneti! 

* 

Noćas je bila vrlo mučna noć u bajti. Mladi fant 
Mitar Mitrović već nekoliko dana logom leži. Potam¬ 
nio kao crna zemlja, a tek mu jabučice gore nekim 
čudnim rumenilom. Kopni »dijete« kao snijeg u pro¬ 
ljeće. Na njemu ostadoše samo velike crne oči i krijese 
se kao zvijezde pred zoru. 

Pred nekoliko mjeseci pljunuo je Mitar krvavo, al 
on odmanu samo rukom: 

— Bit će od zuba! A! 

Kasnije je to bivalo češće, pred par dana oborila 
ga slabost, a evo noćas došlo zlo i gore. 

Prosjedili su gotovo čitavu noć svi drugovi u baj— 
tici uz bolesno »svoje dijete«. Podlaktili se na vlastita 
koljena, turili glave među svoje dlanove, sjede na leža- 
jima uz bajtine strane i tješe ga nespretno i škrto, jer 
drugačije ne umiju. 

U zoru izađoše samo da njihovo dijete misli da su 
otišli na svakidanji rad i da se ne prestraši. Uz njega 
ostade sam Meho, da ga dvori i pripremi ručak. Ne 

mogu ove tvrde duše gledati kako njihovo dijete vene. 
Uzmiješali se na čistini nedaleko bajte kao pčele pred 
ulištem. 

Veliki Jandrija uhvatio se za glavu, crnu kao ga¬ 
vranova krila, stiskao je ogromnim rukama kao s dvije 
lopate i unezvjereno pogleda drugove. 

— Umire nam dijete, ljudi božji! 

A Šimun Garonja, plećat i vremenit čovjek, sijed 
kao ovca, a dlakav kao kurjak, stisnu još jače tvrde 
usnice i namršti izrovašeno čelo: 

— U sine, u sine!... 

Pjegavi Javor udari se samo kadikad teškom ša- 
četinom u razdrljena runjava prsa, kao da izvali plug 
na strnište, žmirka sivim očima kao da je banuo iz 
mraka u puno ljetno sunce i samo rokće kao sa svih 
strana opkoljeni vepar, kad vidi da mu nema izmaka. 

Malo niže, na rubu šume sjedi na oborenom panju 
Stevo Gačić, a do njega čučnuo na zemlju po bosanski 
Bećir Bukovača nazvan Bećo. 

Eto zamuko je i Stevo, on, koji inače uvijek nađe 
neku šalu i pošuricu i sve iskrene u smijeh. Sjedi za¬ 
mišljeno na panju i mrko odbija dimove iz zemljane 
lulice. Zakrvavila mu grdna brazgotina što mu se s čela 
spušta preko sljepočice sve do koštunjave vilice. To je 
jedna mala uspomena kad se pred nekoliko godina sa¬ 
mac sreo s medvjedom negdje u bosanskoj' šumi. »Sreli 
se u četiri oka«, kako je u šali pričao Stevo. »U njega- 
ka košara zuba, a u meneka tek jedan u silovu«. Jest! 
Bilo mu je onda lakše, jer je makar krvav, ipak sašo u 
selo s medvjeđom bundom na plećima — »ka spahija.« 

Čuči uz panj Bećo plav i umiljat, a istaknuta ja¬ 
buka u podgrlcu samo mu igra. Zamuko je i on bekrija 
i sevdalija za trojicu, a radnik i rabotnik za petoricu. 
Udara grančicom po zemlji, bulji plavim zjenicama pre¬ 
da se, a plavušava mu kosa pala na visoko i ravno 
čelo. 

— Ej, boga ti Gačo pobratime, jeli ovo... — i 
prekinu se, a jabuka mu još jače zaigra u podgrlcu. 

Gačić samo odmane rukom i još jače odbi dim iz 
zemljane lule. 

— Ko ti veliš pisano ... — odgovara Bećir sam 
mjesto Gačića. — A jašta, brate, već pisano ... Su¬ 
đeno mu tako i nema ti vajde od toga kijameta ... — 
a jabuka mu pod grlom igra. 

Gačić odbi dim i zagleda se razrogačeno preda 
se: 

— Eto... Nađosmo ga pred tri godine u gradu ... 
golo, boso, sirotinja ... Uzesmo ga sa sobom i eto, izvi 
se mladić i drug ... kako bi reko ... dijete naše ... 
Jelda? 

-Ja!... 

— I sad eto... tako ti je! Netom ti se srce za 
nešto priveže, već neki šejtan dođe pa ti sve pokida ... 

— Ja . .. — udari Bećir šibom po zemlji, a jabuka 
mu zaigra u podgrlcu. 

A u bajtici ugasila se vatra na ognjištu i još samo 
valjda tinja koja žeravica pod pepelom. Ahmed čuči uz 
maloga fanta Mitra. Na Mitru ostadoše još samo velike 
crne oči. 

— Nije to ništa ... — tješi ga Ahmed. 

— Nije ... — smješka se blago i smireno mladić. 
— Nije. .. Jest, striče Ahimede, jest! Znam ja bolje šta 
je ovo, nego vi svi skupa. Pamtim ja dobro... od 
ovoga mi je i pokojna majka .. . 

— Ne budali dijete . . . Proći će .. . Prehladio si se 
samo, eto ... 

— A što si ostao u bajti, kad mi nije ništa? Što 
ste se svi uzmiješali, a? Šta nisi otišao pred zoru da 
ispratiš našu snaju? 

— Ta mora neko ... Ti znaš kako mi svi tebe ko 
da si nam ... ovaj ... rođeni... jest... — zapenta 
Ahmed. 

_ Slušaj me, striče Ahmede! Nije to ništa- 

nije meni teško ... ko znaš ... ovaj ... Žao mi se od 
vas rastati... Ti znaš, oca nisam poznavao — neza¬ 
konito dijete ... Majka rano preminu ... sušica ... I 
nađoh vas ... i nađoh u svakome od vas i oca i maj¬ 
ku ... i sestru i brata ... 

— Dijete! ... 

— Zar nije tako? — nasmija se bolni mladić tiho 
i gotovo radosno. — A1 ne žalosti se ... Ti^ znaš da je 
tako pisano i da se suprot sudbine ne može... a te¬ 
žak i tvrd kašalj uze mu riječ, kao da će mu prsa pro¬ 
lomiti. 

— Nego, striče Ahmede, ovaj ... — nastavi iza 
male stanke mladi fant. — Ne srdi se na mene, striče 
Ahmede! Ja sam ti.., ovaj ... za našu snahu, za tvoju. 
Baricu ... kad smo ono prošli put silazili u Bistru — 
kupio rubac ... Meki, crveni, vuneni rubac ... Tu je u 
mojoj torbi... Dajde joj ga, striče Ahmede, daj — 
Od mene, od djevera ... od najmlađega ... — zamu¬ 
knu mladić i pogleda druga užarenim velikim, crnini 
očima, a lagan i radostan osmijeh zatitra mu na tankim 
i blijedim usnama. 

Ahmedu, gorostasnom Ahmedu, koji je mogao uz- 
nij'eti na plećima iz sela dvije stotine kila i udariti sje¬ 
kirom tako dušmanski, da bi mladi bukvić od jednoga 
udarca lego, — lagano je tekla jedna krupna suza niz 
suncem opaljeno lice ... i on tiho prignu glavu. 

A podveče, kad su šumski kosovi dopjevali svoje 
uspavanke i smirili se jedan za drugim na granama u 
šumskim dubinama, smirio se i mladi tant Mitar Mitro- 
vić u maloj bajtici više Paljevine — za uvijek. 

* 

Kad je pao psvi sanik došli su šumski »škribani«, 
popisali trupce, pragove, i složene »klaftre« drva za 
gorivo. 

Na boku Sljemena, više Paljevine, pojavila se bi¬ 
jela čista zakrpa, a seljaci su na saonama odvezli drvo 
na stanicu. 

Šumska se kompanija razišla svojim kućama, jer 
više nije bilo posla. Meho je uzeo Baricu za ruku, oti- 
đoše svečano — vlakom — u Zagreb pred muftiju i 
vjenčaše se. 

Barica je imala na ramenima crveni, topli, vuneni 
rubac. 

Sad žive u Zagrebu. On je transportni radnik. 
Svrstaše se nečujno i tiho u red onih bez zemlje ... 

A u Bistri? U Bistri se nije ništa promijenilo. 

S obale Krapine i opet se uputilo proljeće u goru, 
a sa Sljemena silaze mlade vode. 

Prolistali su jablanovi, prolistale topole uz stari 
barokni dvorac. Seljaci siju i oru svaki svoj pedalj 
zemlje. Stari Piculjak čuva gospodsku šumu. Prepelice 
su se vratile i radosno se dozivaju na širokom gospod¬ 
skom travniku. 

— Puć-purić! puć-purić! 

Vodeni mlaz šumi više staroga dvorca pod topo¬ 
lama, srebreni se i pada uzalud niz polomljeno nepo¬ 
mično kolo nekadanje pilane. 

Stare su se gospođe vratile iz Francuske. Kažu da 
su nedavno predale svome javnom bilježniku svoju 
oporuku, u kojoj i stari dvorac pod topolama i šumu u 
gori i svu zemlju u Gornjoj Bistri ostavljaju — opa¬ 
ticama. 

Srebreni slap, više dvorca pod topolama šumi sve 
jače i potpuno zaglušuje sve glasove što dopiru iz sela 
na obrežju — s druge strane vode. 

JE TAK JE TO! 

— rekao mi je često resignirano stari 
Jakob Čižmek. Svi oni što žive u brazdi 
i od brazde imadu istu sudbinu: i ljudi, 
i životinje i biljke. Oni se bore svi na 
jednak način: pasivitetom, množenjem, 
nepovjerljivošču i tvrdoglavošću. Vjeruju 
■u sudbinu. — šumu posijeku, iz staroga 
panja izbije šest-sedam mladica, jednu 
oguli zvijer, drugu blago, treću ukine pa¬ 
stir, četvrtu posiječe seljak, petu prelomi 
vjetar, šestom nalože vatru ... sedma iz¬ 
rasle, ojača i postane stablo ... 





Ovu bih vam pripovijest mogao i ne pričati. Nema. 
u njoj ništa zanimivo. Ne preživljuju je ni veliki junaci, 
ni znamenita lica, pa čak ni posve mali obični ljudi, 
već jedan neznatni četveronožni divlji zec. To je, reci¬ 
mo, nekoliko slika iz života posve običnoga zeca, kakvi 
su svi zečevi iz naših šuma, s polja i s livada: mirni, 
tihi, bezazleni, i mogli bi ih nazvati pitomima, da nisu 
neizmjerno plašljivi i nepovjerljivi prama svemu što se 
kosi s njihovim prirođenim navikama i uobičajenim ži¬ 
votom, 

1 njega je okotila mati u brazdi naše domaće njiive, 
one njive što već od rana proljeća miriši krvlju i zno¬ 
jem generacija i što će opajati najjačom i najopojnijom 
snagom beskrajna koljena dalekih pokoljenja, ali on o 
toj snazi nije znao ništa! On je samo živio na njoj i od 
nje, onako kako su živjeli i svi ostali oko njega. 

Par okolnih njiva, mala šumica usred polja, uda¬ 
ljena nekoliko stotina koraka od žbunja i vrbika uz po¬ 
točić, to je bila njegova domovina. Takovih domovina 
ima mnogo. Gdje god žive zečevi svaki od njih ima 
svoju domovinu; njihove se domovine čak i križaju, i 
poklapaju, a ipak se za to oni ne mrze. U tome su 
zečevi bolji od ljudi. 

Nije nanosio nikome nikakove štete, a ipak je 
imao bezbroj neprijatelja. Kao da je to sudbina sviju što 
žive na oranoj brazdi. On je trebao za svoj život vrlo 
malo: par vlati trave, koju oglodanu šibu — i to je sve. 
Pa ipak su ga progonili i ljudi i životinje, sve što ima 
kukast kljun i oštre zube. Čak i crne vrane napadale 
su ga bjesomučno u jatu, a da o lisicama, lasicama, 
škanjcima i orlušinama — i ne govorimo. A on im je 
iz generacija u generaciju davao tribut svoga rođenoga 
mesa. Takva je već sudbina sviju što žive na oranoj 
brazdi. 

O, koliko je trebalo dovijanja, pritajivanja, onoga 
grčevitoga priljubljivanja uz majčicu zemlju, da se 
spasi ono malo tanke kožice! On je znao da je takova 

zečja sudbina, dovijao se i pritajivao, trpio i mučio - 
i plaćao svoj danak. 

Zečica ih okoti, u tri četiri legla, desetak petnaest 
komada, a zimu dočekaju tri četiri, u najboljem slučaju. 
Svima ostalima svuku krvavu kožicu preko glave. 

Ej, takova je sudbina svih onih koji se rađaju u 
pooranim brazdama, što mirišu znojem i krvlju se¬ 
ljačkom. 

❖ 


Toga moga zekana upoznao sam za jedne prolje¬ 
tne šetnje kroz svoje lovište. U lipnju, prije početka 
lova, obilazim sa svojim lugarom Jurom Petolazom lo¬ 
vište, da utvrdimo koliko se po prilici jata trčaka i 
fazana priplodilo. Taj posao obavlja moj Dren, ustrajni 
sivi prepeličar s kestenastom glavom. 

Križamo mi tako jednoga jutra po rosnoj dubokoj 
travi na pašnjaku pored Krapine. Vode su spale i zao¬ 
stale tekar u jarugama pored rječice. Gusta rosa frca 
pri svakom koraku. Nad našim se glavama nadvilo 
jutarnje nebo išarano čupavim prugama bjehčastih obla¬ 
ka kao veliki božji dlan ispisan zagonetnim linijama 
neznanih sudbina. 

Križamo preko širokoga seoskoga travnika. U da¬ 
ljini se bistre bregovi Sljemena, a niže njega se oku¬ 
pilo uz cestu selo. Taj pašnjak se i danas zove Lug, 
jer stari ljudi iz sela još pamte kad je tu stajala sto¬ 
ljetna hrastova šuma. Ona je dala građu za mnoge ku¬ 
ćice u selu. Iskrčiše je, a sad se šume povukoše tamo 
gore do podnožja Sljemena. Poplavne nizine pretvoriše 
u pašnjake zarasle kiselom travom, ocjedne uzvisine 
u kukuruzišta; suhi krajevi uz selo rode žitom, ječmom, 
repom i krumpirom, a nađe se i po koja brazda lana 
i konoplje. 

Kukuruzne četvorine izgledaju iz daljine kao tvrdi 
pješački karei, nad kojima vijori šuma sulica sa za- 

stavkama, a guste redove perjanica na kalpacima po¬ 
vija jutarnji vjetar. 

Gle! Eto! Vjetrić je doletio s ruba šume, protrkao 
kroz djetelinom prošikanu travu, te mu jasno ostadoše 
brze stope po povitu zelenilu. Kukuruzne ga stabljike 
dočekaše radosnim smijehom, kao da im je šaputom 
donio radosnu vijest ili dobacio nestašnu šalu, pa ga 
pozdraviše s bezbroj dugih zelenih listova, kao seoski 
dječaci s bezbroj uzmahanih zastavica nekoga svečara. 
Mladi klipovi zaglavinjaše i nasmijaše se kroz žute po- 
vijene brade kao razjogunjeni klipani kad se igraju 
čike. 

Proljetna radost blagoga jutra prati nas na sva¬ 
kom koraku. Dren križa pred nama i već je stao na 
nekoliko jata trčaka i jedno jato mladih fazana. Uko¬ 
čeni se samo najednom kao da ga je ko skamenio, 
opruži se sam iz sebe kao strijela na tetivi. Ni njegov 
vječito nemirni rep ne zaigra, već sav kao iz jednoga 
komada saliven, podigne jednu prednju šapu i svaki 
nerv na njemu koči se i trne, a tekar mu se nozdrve 
strastveno šire. 

Najednom se pored jednog kukuruzišta uznemiri, 
poskoči u vis, izvitoperio glavom, zastao, potrkao, 
uskrižao se i stao. Skočenu se, al kusasti mu rep igra 
i treperi munjevitom brzinom. 

— Zec je! 

— Zec, — potvrdi Jura. 

Mi to već znamo po kretnjama psa na kakav je 
trag naišao i kakova je divljač pred njim. 

— Lezi! — zapovjedim mu, a on se opruži u tra¬ 
vu. Priđosmo lagano k njemu. 

— Gledajte! Eno tamo! Zec, — pokazuje mi Jura 
prstom. 

— Gdje? — Gledam i ne vidim. 

— Eh, kako ne vidite! Eto, tu, na deset koraka 
pred nama, zečić. Baš uz rub kukuruza. Spava. 

— Aha! Vidim ga! — Nego, Jura, pridržite 
Drena. 

Jura prihvati psa za ogrljak, a ja se stadoh po¬ 
lako, korak po korak, šuljati k zečiću. Skupio se, po¬ 
ložio duga ušesa niz hrbat, pa spava otvorenih očiju, 
kao što je običaj sviju što žive u brazdi. Spavaju otvo¬ 
renih očiju a ipak ne vide. Polako, lako pristupim mu, 
a njegove oči zastrte snom bulje i neodređeno glede. 
Najednom se prignuh, zgrabih ga za oba uha, i na¬ 
glo podigoh u vis, a on se stade koprcati u zraku 
stražnjim dugim nogama i tužno kmečati: »Knez, 
knez ...« 

Dren zadrhće, prope se pod Jurinom rukom i stade 
da cvili, pa pritisnut o zemlju cepti u silnoj groznici 
strasti. A zečić se repa i cvili: »Knez, knez«. 

— Ne bu ti več pomogel ni knez ni biškup, — 
javi se nasmijan glas iza mojih leđa. Okrenem se, a 
iza mene stoji Jakob Čižmek moj stari znanac. 

— Ja ga vidim saki dan ovde v svoji kuruzi, — 
smješka se Jakob kroz prosjede otoboljene brke. — 
Zvečera izajdu tamo na detelinu njih dva tri pa se 
igraju kakti deca. Skaču, preskaču se, drčiju i igraju 
se lovice, — a plave, gotovo vodenaste oči mu se 
smješkaju s preplanula narovana lica radošću nebeske 
čistine. Kad mu pogledaš u te duboke oči kao da si 
se nagnuo nad dubok zdenac, pa mu u zjenicama vidiš 
sama sebe, a iza sebe i opet nebesku vedrinu. 

— Najte se tak igrati z njim, — opominje me 
Jura ozbiljno. — Znate da je v Brodu tak zajc vubil 
apotekara. 

— Ali nisam ja apotekar! 

— Kaj bute z njim? Bute ga deci odnesli? — pita 
me Jakov. 

— Sta ću s njim u gradu? Da ga djeca premeću 
i love, pa da crkne nakon par dana. Što ću s njim? — 
Pustit ću ga, — i položim zečića na zemlju, te ga držeći 
za ušesa, malo po malo umirujem. 

— Viš kak dršče siromak, kakti trepetljika... 

— Je zajc ili je zaj'ica? — upita Jura. 

— Zec, — rekoh. 

— Znate kaj, — javi se Jura — burno ga zapisali. 

— As čim, vraga? Nećemo mu, valjda, vezati 
crvenu vrpcu oko vrata? 

— Evo s čim! Imam ja, — smije se Jura i jednom 
rukom traži nešto po džepovima, dok drugom pridržava 
Drena za ogrljak. — Evo! — i pokazuje mi nekakva dva 
tri metalna puceta. 

— Koji je to vrag? 

— To su im gumbeki za svine, kaj ih pri gospo¬ 
darstvu kroz vuho prepikneju da im se zna numera, — 
smije se Jura s onim svojim ugursuiskim smijehom pre¬ 
ko plavkastih podrezanih brčića. 

— Dodaj, Jakobe! 

Pa sve u smijehu pričvrstismo zečiću kroz svako 
uho po dva velika limena gumba, te ga onda pustih. 
On stade časak u brazdi, kao da ga još držim, a onda 
se lagano trže, kao da sam sebi ne vjeruje, te najednom 
đipnu u vis i šiknu niz brazdu trzajući stražnjim višim 
dijelom tijela i frčući malim bijelim repom. 

Zagledasmo se za njim sva trojica s osmijehom na 
usnama, a u našim očima zrcalila se sva ona polja i 
šumarci, bregovi i vode i daleki jablanovi na rubu ho¬ 
rizonta. 

— Ima ih tu nekuliko, — progovori tiho Jakob. 
— Pet z jednoga legla. Našel sem ih tu v moji ku¬ 
ruzi dok su bili mali — mali. I dal sam im mir. Sad 
su ovakovi i vidim ih puno krat, gda sem na paši, kak 
se igraju v jutro rano po detelišču. Kakti deca. Loviju 
se i preskaču, čučnu i migaju z dugim vuhima. A ja 
čkomim tihe tihe i tak mi je mile kak da dečicu gle- 
dim ... 

Posjedasmo u dobru raspoloženju pod nedaleki 
samotni hrast, da se malo porazgovorimo i otpočinemo. 

Na livadi je paslo Jakovljevo blago: tri kravice. S 
jalše iznad Krapine javljala se kukavica: ku-ku, ku-ku. 

Pripalismo cigarete. 

— Kak si kaj, Jakobe? 

— Eto tak, gospon! Kak drugi očeju. 

— Tako nam ide svima, moj Jakobe. 

— Ej, da ja nis zgubil obedve ruke ... Kakti obe- 
dve ruke... — prihvaća on tužno i sve nešto crta 
dugim pastirskim prutom po travi. 

Ja ga pogledam u čudu, a Jura mi tumači: 

— On misli sine, kaj su mu zginuli . . . 

— Je, imel sem pet sinov i četiri kčeri. Kčeri su 
se odišle zamuž ... Šaka za svojom srečom, kak je 
kteroj sujeno ... Najstarejši Štef mi je zginul na Ita¬ 
liji ... Jožek je bil zaroblen v Rusiji, pak, kažu, da 
je bil dobrovolec. I kak da se v morje vtopil ... Ni se 
vrnul... Kaj burno: Rat je rat i ni od bože strane ... 
Lubek je v gradu, oženil se, ima koš dece, a radi v 
fabriki... Još mu mi z doma nekaj pomoremo .. . Blaž 
je stražar v Zagrebe ... Nemu je lehko! On je državni. 
Spi, a kral se za njega misli... Oni su dva otišli od 
doma kak presajene vočke v stranjski vrt. Svi su se 
razišli kakti zajci z gnezda čim počmeju travicu gri- 
skati... Saki za svojom srečom ... Ostal mi je samo 
Ivek ... Eto tak ... 

— A burno ga z jeseni ženili? — upada tiho Ju¬ 
ra... — čujem da se gledi s onom starejšom Jože 
Crnoga — z Jalžom ... 

— Če Bog da ... — tiho se nasmije starac kroz 
sijede otoboljene brkove i stade hitrije da črčka pa¬ 
stirskim prutom po travi. 

— Pak da zopet pri hiži deca proplačeju . . . 

— Neg kaj? — Ovak sem ostal sam z babom ... 
i z Ivekom ... a onak puna hiža božje radosti i vese¬ 
lja... Kakti da se angeli nalučeju črez oblok... Je, 
tak je ... Car su želi svoje . .. Kral su želi svoje . . . 
Država je zela svoje ... i oni v gradu svoje... Otišli 

su sak za svojom srečom ... kakti zajčeki z gnezda..... 
Pak je prav da i meni nekaj ostane ... na ove naše do- 
mače dve rali... i blago se nasmije kroz prosjede oto¬ 
boljene brkove, a u dubokim očima, kao u duboku 
zdencu nebo, zasja mu se ona njegova domaća rođena, 
ilovača. 


Mi smo u lovu pazili da ne pucamo na našega 
zeca. Svakoga gosta bi upozorili 11 a nj, a to je bilo 
veoma Iako, jer se zečevi ne udaljuju puno iz svoga 
kraja. Zec gdje se okoti tu i pogine. On se vrti oko 
svoje njive par stotina koraka naokolo i kad ga psi 
potjeraju, mi mislimo vraća ga pas. Al ne. To se on 
sam vraća k svojoj kući. On je strašno konzervativan 
i voli neodjeljivo ono komad zemlje na kojoj živi, jer 
instinktivno osjeća da je on sastavni dio njezin. Obično 
bi ga digli na Jakobovom kukuruzištu ili negdje blizu 
na livadi, a kad bi ga potjerali odmaglio bi ili do vr- 
bine uz Krapinu ili u obližnju šikaru. Tu je bilo nje¬ 
govo selo i njegov dom. 

Za jesenjega lova padoše baš na Jakovljevu ku¬ 
kuruzištu dva zekonj'e. Mislim da su bili od one peto¬ 
rice iz istoga legla. Jedan se propisno prebacio preko 
glave s olovom u srcu, a drugoga je nastrijelio jedan 
mlad lovac, pa ga je Dren ulovio na rubu šumice i 
domo visoko uzdignute glave gunđajući od zadovolj¬ 
stva. Našega zekonju smo vidjeli kako pred nama strize 
kroz brazdu. 

_ skoro saki dan vidim, — kazao bi mi 

stari Jakob, koji tu redovito pase svoje kravice. On ga 
je čak jednom obranio kad ga je napala lasica. Zečić 
stao u smrtnom strahu da zove kneza, a doletio Jakob 
s prutom i u posljednji tren otjerao razbojnicu, koja 
mu se već zagrizla u vrat, da mu prekine žilu kuca¬ 
vicu. 

Jakob mi je to svaki put kad bi se sastali ponovno 
ispričao s uživanjem kao osobit dogođaj, zadovoljno 


dimeći moje cigarete i srčući čašicu šljivovice iz moje 
ploške, a ja sam se pričinjao kao da mi nešto posve 
nova priča i da ne razumim njegovu »pulitiku«. 

Nu podjesen našao sam Jakoba nešto tužna. Nije 
mi odmah stao pričati staru priču o lasici, već je sjedio 
pod osamljenim hrastom sjemenjakom i zamišljeno 
črčkao dugim pastirskim prutom. 

— Kako si Jakobe? 

_ Nikak... — odgovori on ukratko i nastade 

tajac. Pogledam bolje oko sebe i odmah zapazim da 
ne pasu tri već dvije krave. Razumio sam sve. 

— Gdje ti je treća krava? 

— Prodal sem je, — zgrca on tužno i zašuti. 
Nakon male stanke podiže on svoje duboke oči i 
reče: 

— Bil sam v Zagrebe . .. Znate kak je ... Prodal 
sem kravu ... Zuhko je, al se mora .. . Kupil sam dva 
para škornji za sebe i za Iveka . . . Idem ja v Zagreb 
r tiram pred sobom kravu ... a kravica kakti hižica. 
Vraćam se ze Zagreba i nosim na štapu prek ramena 
dva para škornji. — A penez ni, krave ni — same dva 
para škornji... Kak je to gospon? ... 

— Što Jakobe? 

— Kolika je krava? Od same bi se kože moglo 
napraviti deset pari škornji; a gde je meso? Kak je to 
da se kaj mi selaki stvorimo, se nema cene. Kak da 
smo na cesti našli... a se kaj' mi selaki trebamo se je 
skupe kak zlate? Kako je to? 

— Tak je to, Jakobe moj ... 

— Povedal mi Blaž Jurinov, onaj črni kaj je pri 
mostu .. . Prodal je pajceke trgovcu po 20 dinara i 
dobro ih je tržil, kakva im je cena. A ima v sakomu 
sedem kil čistog mesa. Nekaj je imel posla v gradu 
i prolazil kraj mesnice tog istog mesara. 1 gleda v 
izlog: lepo pečeni pajcek a na nemu cedulka: »20 di¬ 
nara kilo« ... A on je dal celoga pajceka za 20 di¬ 
nari ... — Jakob zamuknu čas i nastavi: — Idemo mi 

tak domov... idemo... i pregruntavamo si kak je 
to? Al nemremo nikaj progruntati... Kak je to go¬ 
spon? ... Kako je to? ... 

— Tako je to, Jakobe ... — zapinjem u neprilici. 

— jesi li vidio: posiješ kuruzu, a oko nje nikne tra¬ 
vurina i drač. .. Nikne sama. Da je ne plijeviš i ku¬ 
kuruz ne okapaš, zadušilo bi ga ... 

— Je gospon ... — prihvaća on živo i zamišljeno. 

— Kak črna plesen na kuruzi, kak bolest... Ziđe, 
raste i sisa mu život, a klipi ne moreju se zrasti... Je 
tak gospon? 

— Tako je nekako, moj Jakobe! 

— Ni prav... ni prav ... do Boga ni prav, go¬ 
spon!... zavrti Juira tvrdom svojom zagorskom gla¬ 
vom. 


Do zime se razvio naš zeko baš do pravoga ze- 
kana. Često je protrkao pored mene visoko uzdignutih 
ušesa, a u njima mu sjaju četiri plavo emajlirana pu¬ 
ceta, kao podnaredniku četiri zvjezdice na ramenima. 
Po čvrstom i jakom tragu u prvom snijegu opažalo se 
kakova je to zečina. 

Kad snijeg dublje prekri pašnjake u Lugu, a okraj- 
ci se Bistre zamrznuše, opazismo baš tu često tragove 
lisice. Jednoga jutra nađosmo i razderane ostatke je¬ 
dnoga zeca. Srce mi je brže zakucalo, ali već po tragu 
konstatirasmo da to nije bio naš zekonja. Svakako 
opasnost je bila tu. 

Slijedili smo im tragove. Trokutaste zečije sko¬ 
kove pratio je jednolični lisičji trag i mjestimice kri¬ 
žao se s njima. Tek u zakretima pomela bi lija snijeg 
repinom. Kao na otvorenom bijelom listu papira bilo 
je ispisano kako je lisica lovila našega zekonju, a on 
igrao, poskakivao i otskakivao postrance da joj pre¬ 
kine i zamete trag, vraćao se u krugu i križao svoje 
stare trage, samo da je u njima smota. 

Vodila se to u noći tiha i podmukla borba za golu 
kožu. Koliko lukavosti bijaše uloženo u svakoj kretnji, 
da se u toj borbi na život i smrt pobijedi. Tragovi su 
vodili preko kukuruzišta, zakretali do vrbine na Kra¬ 
pini, prešli preko zamrzle rijeke i vraćali se opet kroz 
vrbinu na kukuruzište. Tu najednom nestaje zečjega 
traga. A1 da! Tu je zekonja visokim skokom otskočio 
ravno za grm i proslijedio do šikare, zaokružio kroz 
šumu i vratio se opet do kukuruzišta. 1 doista! Na 
rubu šume našla je lisica drugi trag, pošla po njemu 
i u niskoj kupini ulovila drugoga zeca, koji valjda, nije 
imao toliko životne snage, lukavosti, hitrine i izoštre- 
nosti ćula. Na snijegu su ležale zadnje cape i podosta 
rasute sive dlake. Bio je to valjda treći brat iz zaje¬ 
dničkoga legla. 

Da se riješimo lije protjerali smo pogonom sve 
okolne šumarke. A1 uzalud! Ona je negdje u jazbini spa¬ 
vala snom pravednika puna želuca. 

— Jura, — rekoh Petolazu na rastanku. — Treba, 
je pričekati. Primamite je na zeca. 

— Vrag joj kola zemi, — promrmlja Jura i zavrti 
svojom tvrdom glavom, a to već nešto znači. 

1 doista; nakon desetak dana primio sam malo 
zgužvano pismo, napisano od jedne tvrde ruke, koja 
mnogo lakše drži teški kovački bat nego pero. 

»Dragi gospon lovnik. 

Ja sam fala bogu zdravo tak upam u Boga dabu i 
nj i ovo moje lubezno pismo našlo u lepom Zdravlu, 
Radosnu Vest im javlam, tri noći sam čekal onu Lisicu 
a bil je lisjak kakti lovački cucek. Dovabil sam ga na 
mesečini na trideset idva korakov i jesam ga strelil 
kakti daga je šlag trefil. Trčke i fazani zu zdravi dobiju 
dost. Drugo nemam ništa novega. Već Bog, Bog, Bog. 
Pozdravlja vas Vaš Zakleti Lovopazitelj Jura Petolaz 
seoski kovač Donja Bistra Kuće broj 51.« 

* 

1 opet padne ljetna silina na majčicu na zemlju 
rođenu. Radost života prekipi i preli se snažnim mla¬ 
zovima iz svih stvari u sva bića. Razgališe se noćne 
vedrine, a blage noćne rose padoše kao zvjezdana 
kiša na klasje i klipove. Prepjevaše popci noćni pjevači 
i zeleni konjici sunčani pjesnici, a mlade trčke stadoše 
se prhati po krumpirištima. Kukuruzi digoše visoko 
žute perjanice i pritiskoše kao careva vojska veći dio 
bistranskoga polja. 

Mi nesretna braća skitnice lovci krstarimo niz po¬ 
lja, pričekujemo uz međe, a k nama silazi s brda rana 
jesen, sočna i plavetna kao dozrela šljiva. Razvrstasmo 
se baš oko Jakovljeva kukuruza. Seoski dječarci zađoše 
s druge strane i udariše složno klepkama, a pred njima 
stupa Jura kao orah pred lješnjakovom vojskom. 

— Hoćemo li zeca? — pita me moj plavi susjed. 

— Samo tri-četiri. Toliko da odnesemo svaki po 
jednoga kući. Ovdje ih ima dosta. 

— Dobro! I tako je još rano za zečeve. Glavno 
su trčke. 

— O, njih će biti. — Molim te zađi uz bok i 
prati pogon. 

— Dobro. 

Klepke radosno udaraju, a kukuruzi šume. Moj 
Dren treperi do mojih nogu. Dječaci se nešto deru iz 
kukuruza: 

— Zajc! Zajc! 

Dum! Dum! — planu puška s boka, a onda ču¬ 
jem kako se moj plavi drug iza svega glasa smije. 

— Šta je? — pitam, a on dalje grca od smijeha. 

— Šta ti je? 

— Gledaj! Kod tebe su zečevi numerirani kao 
telad, — i podiže u vis našega zekonju, s četiri me¬ 
talna puceta u ušesima. 

— A, joj! — ciknuh. Ispadoše i druga dva pri¬ 
jatelja, okupiše se pogonići, nasta smijeh i šala, a ja 

; se n iie m o pogledasmo. Pročitasmo trenimtce 

. , , onnie u očima kao neku tihu žalbu. 

]et _ Ita je? - upitaše drugovi, kad vidješe naša 

kiSe 'L li Eto tako ... - i ispričah im priču o jednom 
posve običnom, mirnom, gotovo domaćem zecu iz naših 

biazcK n isi U p 0Z0r i 0 ? Baš mi je zao, 

prekorava me plavi drug. nmšlo — re- 

_ Zaboravio sam. A1 sad bilo pa piosl , 

koh i odmahnuh rukom. .u f(W . 

_ i e _ javi se najednom iza nas glas staro-, 

lakoba koji j'e neopaženo pristupio k nama. — je, a< 
je to! Šak svoju sudbinu za svojim vuhem nosi. — Je, 

lak Mi'nam se sretoše. U njegovim mralija 

se kao u dubokom zdencu, sva ova polja oko nas ; sve 
brazde, njive i livade, plavet nebeska nad nama da- 
leki jablanovi na rubu horizonta. 

Je, tak je to! 


46 


UZ CIGANSKU V A T R U 







okuplja se bijeda i radost, bezbriga 
i siromaštvo. Cigani žive nesputani od 
svih naših moralnih zasada, ;nevezani 
sticanjem i dobrima zemaljskim, slobodni 
kao ptice nebeske. Nije sreća imati i još 
više želiti, prava je sreća ne trebati i ne 
želiti. Tamna, vječita mržnja živi između 
orača, vezana za zemlju i prokletoga 
faraonskoga plemena. 









i. 

Pred pet-šest godina dolazio sam u lov oko staroga 
turopoljskoga grada Lukavca. Netom bi mi, lovci upali 
među šljivarske drvene kućice okupili bi se oko nas 
naši pogonići, da na jagmu razgrabe naše uprtnjače i 
da ih, za ono par dinara napojnice, čitav dan nose kroz 
turopoljske lugove. 

Najviše se gurao mali krivonogi seljak Jakov ple¬ 
meniti Jazbec, gunđajući na sve svoje drugove kroz 
kuštrave brčine. Njega su svi u selu smatrali nečistim,, 
jer je u lovu skupljao sve ubijene vrane, šojke, sovu- 
Ijage i škanjce, da od njih napravi »gospodski pa¬ 
prikaš.« 

Jedini je ostajao na strani mladi cigančić Janko. 
Da li radi toga što je znao da mu moja uprtnjača ne 
fali ili iz prirođene neke ponositosti, ne znam. On je 
bio moj stalni nosač. Makar je bio Ciganin »plemeniti 
brati« su se ipak prema njemu vladali kao prema sebi 
ravnom. Nije ni čudo! Janko je bio već u drugoj gene¬ 
raciji u selu naseljeni cigo. Otac mu je imao malu 
kućicu uz glavnu cestu na kraju sela, koja se u ničemu 
nije razlikovala od ostalih seljačkih »hižica«, osim što 
je bila nešto manja. Posjedovao je i dva rala zemlje, što 
nije baš šala, kaci mnogi seljaci plemenitaši nemaju ni 
čitavoga rala. Osim toga bio je i seoski kovač, a kovači 
su najvažniji zanatlije na selu. 

Bilo je nešto vitka i ponosna na tome dječaku. 
U tamnoj, gotovo bakrenastoj, ciganskoj puti snažno 
mu se urezaše pravilne lične crte. A1 ipak, oštri i ku¬ 
kasti nos kao da je slamao taj izraz snage, jer je sta¬ 
jao u neshvatljivom kontrastu s jakim, putenim i is- 
pupčenim usnama, među kojima se ljeskali veliki zdravi 
zubi. Crna mu se valovita kosa prelijevala u tamno 
plavilo, a u žućkastim bjeločicama, kao od slonove 
kosti, iskrile se velike zjenice, crne kao dvijie dozrete 
gloginje. Bistrina i inteligencija izbijale su iz svakog 
izraza njegova lica, pak bi mi se često pričinilo kao da 

<on meni jedino za ljubav, a ne za novac, prihvaća uprt- 
niaču svojom dugom fino modeliranom rukom, a da 
u tom njegovom ponosnom gestu nije bilo ipak ništa 

uvredljiva. . , . 

Pričali su mi da je Janko prvi đak u školi i daje 
učitelj na sto muka kako da tu izvanrednu inteligenciju 
pošalje na dalnje nauke. Možda je u tome nastojanju 
bilo i pomalo eksoterije. 

Bio je začudo uvijek čist i uredan, što kod Cigana 
nije baš narodni običaj. On me je uvijek dvorio pn 
ručku u šumi. 

S proljeća kad se vrate divlji golubovi i kruže 
nemirno nad starim hrastovim šumama, kad podlijesak 
i plavi šafran progledaju kroz listinu u šumskim dubi¬ 
nama, onda progovore iz šumskih tišina naše radosne 
lovačke klepke i javljaju da su s juga doletjele siju . 
Zemlja diše i miriše, mlade vode pjevaju nove pjesme 
i vode nove razgovore, a ipak starije nego sto ih svi 
pametari pamte. Kao da kroz šumske tišine trkom pro¬ 
lazi zov čežnje i nostalgije i kliče: Ej, Lađo. Oj, Do- 

dole! , 

Pa kada u podne sjedimo u krugu oko vatre, nad 
nama tada zašumore pupovi i tek zenulo lišće, a tihi 
nemir prilazi k nama iza naših leđa iz šumske tišine 
i doziva nas sa suncem obasjanih prosjeka. Kao da 
se radost života povraća i iz proklijale mlade trave 
ispod naših nogu struji i uvire u naše listove, cepti 
nam u kukovima, bubri u bokovima, uvija se u pasu, 
da dane u grudima i da nam zamagli i oči, i usi, i 
mozak — a nozdrve tekar trepere ... 

Sjedimo u krugu oko vatre, rastvorismo uprtnjače, 
zalažemo, nudimo se i ćaskamo, pričamo i šalimo se. 
Osjećamo kako postajemo bolji, kako se ova proljetna 
vedrina taloži u naše oči, kako vode pjevaju kroz naša 
srca, kako se novi pupovi rastvaraju u dušama našim. 
Postajemo bolji, prirodniji, vedriji i sretniji, te da nas 
sretnu naši drugovi iz grada — ne bi nas prepoznali. 

. ,J es * P°t>jegli smo iz grada, iz vreve, od poslova 
i briga! Zar ne, družino? što nas se tiče da li kositar 
pada ili raste, da li je na berzi hosa ili besa, da li su 
pacijenti imali dobru probavu, da li se je klijent »još 
nešto nova sjetio« da ispriča stoput već prepričanu 
laz... Kosa je sunčana svjetlost pala na mlačicu u 
blatu i rastvorila se u dugine šare. Bogovi dolaze s juga 
okićeni glogovim cvijećem i putuju na sjever. Golubovi 
grlaši visoko kruže nad šumom i traže po dupljima 
stara gnijezda. Nad nama je sunce raširilo stotinu ruku 
i miluje nam nemirne glave, a pod nama miriši zemlja. 

Ej, Lađo! Oj, Dodole! 

Pokraj moga stolca leži s jedne strane moj' pas, 
s druge strane pokleko cigančić Janko, te naš ručak 
dijelimo u tri jednaka dijela: — kao tri brata. 

Tako sam se s njim upoznao i iz njegovih crnih 
očiju vidio jasno da me je zavolio. 

Jednoga jutra na izlazu iz kuće dočekao me moj 
cigančić. Donio mi poklone: dvije pripitomljene šumske 
grlice kumrije. Donio mi ih na dar, da me razveseli 
i zamoli, da ga negdje namjestim u kovački ili bra¬ 
varski zanat za šegrta. 

^Zaposlio sam ga u jednoj garaži gdje se popra¬ 
vljaju automobili. iPlaća mu je bila stan i hrana, često 
bih ga sreo kad bih prošao mimo njegove radionice i on 
me svaki put učtivo pozdravio. 

— Kako je, Janko? 

— Dobro. Učim. Nemam plaće, ali kad naučim; 
doći će i to. 

Znao sam da je (bez para, pa bih mu tutnuo u ruku. 
po desetak dinara. 

. Grlice su bile veliko veselje moje djece. Pitome 
i mile sjedale su im na ramena i kružile oko kuće, 
sjedale na naš orah i gukale radosno: gugurugu, gugu- 
rugu. Ali pod jesen uđe u njih neki čudnovati’ nemir 
Nekoliko dana nisu silazile s krova, kao da su se na 
r.ešto dugo skanjivale. Tek jednoga jutra nisu više 

osvanule. Otselile su na jug po starim zakonima svoga 
plemena a ja sam im zaželio: sretan put. Nisu se vra¬ 
tile više. Samo je mali braco malko plakao za njima 
i — zaboravio ih. . 

Prošlo je tako nekoliko godina i ja više nisam vidio 
maloga Ciganina. Nestade mi ga s očiju kao i njegovu 
grlica. 


II. 

Prije prvih jesenjih kiša dok još kukuruzi radosno 
šumore, a grlice i golubovi grlaši plove u visoku luku 
iznad zažarenih polja, kao otkresane varniceiz raz¬ 
buktala ognja, uvuče se u ljudsku dušu tihi šapat 
presahlih voda. Prepelice već sele i u ravnoj strmci 
dovikuju jedna drugoj svoj nostalgični zov: Puc-puiic 
puć-purić. Kao da pozdravljaju majcicu zemlju, sto ih 
othrani u plitkoj goveđoj stopi utisnutoj u mirisnu 
brazdu Po goricama se crveni stara kraljevina, žuti 
zelenkasta plemenka, a stari zagorski bog, okićen 
bakrenastom lozovinom, silazi s preplanulih suma u 
doline i šutke raspjevan prolazi niz sve staze, po svim 
putanjama, kraj svih živica, ograda i voda. Iz samotnih 
vinskih klijeti dopire nabijanje, kao da crnački bub¬ 
njevi javljaju s brijega na brijeg: njegov silazak u doline 

Leći u podne umoran u brazdu, osjećati kako ti 
preko stisnutih vjeđa prolaze titrave sjene hrastova 
lišća, slušati šumor krošanja, smijeh kukuruznih po ja, 
visoki pijuk škanjca razbojnika, kao divlji pastuh raši¬ 
renih nozdrva udisati sve preplanule mirise trava, slu¬ 
titi sve šapate zrenja i rađanja — to je moja radost, 
to je moje tiho i blago veselje. Tada mi se pričinja kao 
da nad mojom glavom šumori neko daleko more zabo¬ 
ravi i da mi svaki glas priča o rađanju, životu i smrti 

_ bez boli i bez tuge, pun smirenja i radosti. Ležim 

tako u brazdi, a najednom mi neka gušća sjena pade 
na stisnute vieđe. 

Gospon, budi me iz mojih snatrenja, blag i 
zvučan glas. 8 

To si ti, Blaž... prenuh se kao iza sna. 

v J a v > gospon, — nasmiješi mi se plaho prosjeđ 
se ja , cucnu pored mene, a dvije ogromne ruke kao 
dva mlata ispruži mlohavo preda se. 

— Što je Blaž? 

— Neke bi im povedal, gospon, kaj je za nih. 
Buju me daruvah, — i počeša se po glavi, a izrovano m u 
se čelo narovaši iznad nakostrušenih sinjih obrva Po¬ 
gleda me lukavo sivkastim zjenicama i opet se počeša 
iza uha. — Buju me zasigurne daruvali! 

— Da te darujem? Dobro, al da čujem prije... 

• *T T U ’ med ovom hrastin °m, v stare lisičje jame 
imate jazbeca, — nasmiješi mi se Blaž i pogleda me ne¬ 
kako ispod oka. 

— Jazavca? 

~ J e ? J az beca! Sem ga prekčera v zoru videl kak 
je zmeknul z moje kuruze prav k jamama. 

. ^ora da J' e tamo negdje, — javi se moj pazitelj 
lova, visoki i preplanuli seoski kovač Juro Petolaz. — 
Vide se tragovi. Joj, kako ti je opustošio kukuruze! 

zastenja Blaž iz dubine i zalomata teškim 
rukama ispred sebe. — Uf! Bu me sfundal! Nai mi 
pomoreju, če Boga znaju. 

— A što ga ne otkopaš? 

t ~ . Ne „ može , se u on oj hrastini. Jame su duboko 
u korenju. Tamo je čitavi grad prorovan pod zemljom, 
— javlja se moj Jura. 1 

Nije dakle tebi do toga da ja ubijem jazavca, 

nas Se b htio riješiti. A usput da te još nagradim' 
nasmijem se njegovoj lukavosti. 

otvori 6 ' Z ' iajU §0Sp °"’ kak J' e - -nasmija se Blaž 
oreno i pocesa se s obe ruke po glavi. 

— Pulitikaš je on! — smije se Jura. 

_ Dobro, dobro! Pričekat ću ga jedne noći. Da: 

vidimo koliko je masti natuko u tvojim kukuruzima, 
nasmijah se i ja, toj njegovoj »pulitici«. 

I doista, nakon par dana došao sam da pokušam 
srediti račune s kumom jazom. 

Prije sumraka razdijelismo se ja i Jura i posta- 
vismo se u zasjedu uz dva zvjerinja križanja na rubu 
šume i kukuruza. Sjedoh na svoj lovački stolac, pri¬ 
slonili se uz hrastovo deblo, gotovo na vrhu brežuljka, 
a poda mnom se oteglo bistransko polje, isprekidano 
šumarcima i šikarama. Sunce lagano tone tamo iza 
Save za Samoborske gore, a večernja rumen nasmijala 
se punim usnama kroz pahuljaste oblake kao snašino 
lice kroz iščihano perje. Sljeme se raščlanilo i izdvo¬ 
jilo samo iz sebe konture svojih šumovitih padina, kao 
da se zlatan vodopad u tisuću mlazova ruši s nebeskog 
plavetnila niz zelene planinske bokove. 

Divlji su golubovi već za visoka sunca polijegali 
na visoke hrastove. Iz djeteline dozivaju se trčke, da 
se u jatu šumno uzdignu i polete negdje na noćište 
u šikare. Dolje pored Krapine čuče ciganske čerge, 
a lagan dim praminja iz njihova okola. Daleki neznani 
zvukovi i glasovi dolaze kao jato nemirnih i umornih 
ptica k meni kao da je čitavi božji svijet jedna velika 
morska školjka iz koje mi šumore začarane melodije 
slutnja i daljina. 

Najednom u dnu samotne staze, što se vijuga uz 
rub šikare, planuše, pozlaćeni posljednjim sunčanim 
rumenilom, dva zagrljena lika. Cigo i Ciganka. Za¬ 
grlili se u hodu, privili se i nagnuli glave jedno k dru¬ 
gome, — zastaju i ljube se kao dvije divlje šumske 
grlice. Oboje mlado kao dvije procvale grane.^ Njoj 
prskaju prsa, a nabrekle sise sijeku zrak kao dva oštra 
lađena kljuna uspavane valove. Bokovi joj se talasaju 
i žeđaju. Tanke, s bezbroj zakrpa išarane crvene suknje 
privijaju joj se uz bedra i trepere u hodu, a ona se 
rasula u njegovim rukama i podatno mu pruža sočna 
i putena usta, 'kao mlada nekošena trava kad se sama 

iz sebe izvija i stasa, da se nasrče prvoga proljetnoga 
sunca. A on nadvio nada nju svoje brončano cigansko 
Jice,^ pa vitak i stasit, guče joj i guguće kao golub 
grlaš. Pije joj crnim očima gare oči, kao da se iz četiri 
tamne noći dvije zvijezde sretoše. 

Prelaze samotnom stazom grle se i miluju, a ja 
osjećam kako iza mojih leđa grca sok pod starom 
hrastovom korom i krvari kroz lišaje i mahovinu. Pro¬ 
laze tik uza me i ne vide me. Ne vide oni sada ništa 
na svijetu, jer se čitav svijet slegnu, eto, u njihove 
dvije zaljubljene duše. 

— Janko! kliknuh najednom. 

Oni se razriješiše iz zagrljaja, zastadoše i pogle¬ 
daše me bezumnim zjenicama, kao da sam ih naglo 
prenuo iza sna. Tih i radostan osmijeh preli im usne. 

— Otkud ti tu? 

— Ja, gospodine? .... ja? ... ja se evo... danas 
ženim ... Evo, gospodine ... i prebaci svoju ruku 
mladoj Ciganki preko oblih ramena, a ona mi se na¬ 
smija vedro i radosno kroz velike bjelasave zube, kao 
da gorski potočić proskakuta niz mramorni šljunak. 

— E, onda, nek vam je sretno i berićetno! kliknuh 
im iz dna srca. 

— Hvala Vam, gospodine! — Al eto ... ako se 
dostojite dođite k nama dolje. Da vas počastimo, da 
nas obrađujete, — zamoli on pitomo i umilno. 

Hoću, Janko. Kasnije. Sad vrebam na jazavca. 
Netom tu obavim spustit ću se k vama. 

— Hvala vam gospodine! zablagođariše mi obo¬ 
jica i krenuše niz samotnu stazu kao dvoje šumskih 
zagrljenih bogova. Moje su ih oči pratile, a iza mojih 
leđa kipio je mladi sok pod starom raspucanom hra¬ 
stovom korom. 

Siđoše k čergama. Lagana večernja maglica za- 
plaminja nad nizinom, izvi se nad Krapinu i planu u 
posljednjoj večernjoj svjetlosti. Jato sivih sjenica, 


crnkastih glavica, minu pored mene skakućući s grane 
na crranu, dozivajući se veselo, da se izgube u šipražju 
na počinak. Odnekud doleti šumski kos kličući: laku 
noć sjede na granu, stade da se vrpolji i da večernjom 
uspavankom uljuljkava sam sebe. Male mu zebe od- 
govoriše iz dubine šume, a s visokoga hrasta zasikta 
drozd bravenjak. Jato brbljavih čvora'ka proleti šumno 
nad mojom glavom u daljinu. Prenoćit će negdje u šašu 
uz vodu. 

Lagano se stade gasiti tiho večernje rumenilo, 
ptičji cvrkut premuknu i ućuta, sjene se produžiše, 
spletoše i sliše, a nad mojom glavom i u mom srcu 
planuše prve zvijezde kao večernja rosa na beskrajnim 
nebeskim livadama. 

U dalekom selu progledaše tiho večernja svijetla. 

Mir i tišina silaze nad šumu i poljane, talože se u 
moju dušu i daleka nostalgija tiho tihano prilazi mi 
šutke iza leđa — naginje se nada me i ljubi me u usta. 

Mir i tišina. Ja dobro čujem kako u meni udara moje 
vlastito srce: udara ... udara ... udara ... 

I tad iznad gore, iznad visoke čame gore, ženu 
živo srebro i u vodopadima titrave srme preli se preko 
gorskih strmina, preplavi ravan i poljane, zatravi šume 
i šikare, izveze vode i trave i zali radosnom bolju, kroz 
moje začarane zjenice, svu moju nutrinu. A iznad gore, 
iznad visoke čarne gore, otskoči mjesec krvav i pun. 

Da li to iz mog srca ili iz rodne mirisne brazde 
pjeva crni popac veliku kantatu vječitih tajna i čežnja . 1 

Da li mu to odgovara moja duša ili sitna prepelica 
iz trave dozivom ljubavnim: Puć-purić, puć-purić? N 

Ide li to samotnim šumskim putem dvoje zagrljenih 
bogova ili su to dva ognjena kolobara što mi trepere 
pred zjenicama iz moje vlastite uzavrele krvi? 

Sššš ... šiknu nešto pored mene uz nisko grmlje 
i skoči naglo preko staze u kukuruze. Jazo! Nisam ni 
pokušao da bacim pušku. Prekasno! 

Počekah trenom smeten i poviknuh: 

— Jura! 

— Tu sam! ozva se on s druge strane šumarka. 

— Dođite amo! 

— Što se dogodilo? upita on tiho dolazeći kroz 
šumu. 

— Ništa. — Prevario me. Zadrijemao sam, a on 
je evo baš ovuda prošao, — slagah. 

— U kukuruze? — U, koja šteta! 

— Šta mogu? Dogodilo se. Glavno je da znamo 
da ovuda vodi njegov obični put. Pričekat ću ga pred 
zoru. 

— Daleko je do zore. 

— Ništa za to. Pozvani smo noćas na cigansku 
svadbu, — rekoh i ispričah mu. 

— Vrag i cigani, — gunđa Jura, jer on kao pravi 
seljak, prikovan uz zemlju, mrzi Cigane — skitnice. 

— Hajdino! 

— Pa dobro ... pregrize on. 

1 uputismo se niz brežuljak ciganskim čergama. 


III. 

Sve zvijezde pozne ljetne noći treperile su nad 
našim glavama kad priđosmo k ciganskom okolu. 
Lagana maglica lelujala se nad pašnjakom, a tamne 
siluete ciganskih konja kao da su plivale kroz zapje¬ 
njeno jezero. Tamo s ruba šumarka odjekivala je vi¬ 
soka konjska njiska i gubila se niz rijeku u noći. 

Pred nas izleti malo kuštravo pašče i kao kugla 
zakoluta se na nas, ali ga Jura odbaci u zrak dobrim 
udarcem noge, a on se izgubi podvijena repa cvileći 
žalostivo. 

— Vrag te ciganjski... progunđa Jura kroz sti¬ 
snute zube. Kao svi seljaci ni on ne trpi cigana i tekar 
meni za volju, al preko srca, silazi k njima. Mrze se 
instinktivno i iskonski među sobom kao crna orana 

zemlja, što u svom srcu začimlje klice i izdanke, i 
pustopašna vjetrina što silazi puna tuče i povodnje 1 
s brda. 

Iz čerga i kola, punih slame i crvene ciganske 
perine, proviriše raščerupane glave starih grdnih vje¬ 
štica i šarene Ijepuškaste cigančadi. 

Usred okola plamsa vatra a kup se žive žerave 
iskri. Oko nje posjedali cigani na improvizirane klupe 
od trupaca i krečina, stranica i dasaka s kola. Vatra 
obasjala njihova brončana ciganska lica i pojačava 
lakim sjenama čudnovate lične crte. Trenom je u meni 
oživjela davna dječja fantazija: kao da eto sad zname¬ 
niti bijeli poglavica Duga Puška sa svojim vjernim 
drugom Unkasom ulazi među indijanske vigvame. 

Stari ciganski knez Andraš Nikolić-Šunta, inače, 
moj dobar poznanik, ustade i gologlav mi pruži ruku, 
a sve ciganske oči s poštovanjem se zagledaše u me. 
Kad nekoga knez Andraš tako dočeka, onda se ostali 
cigani uvijaju kao da ih je turska demeškinja u pasu 
posjekla. 

— Gospodine, srećice se nanosio! U zdravlju da 
si mi! — zapj'evucka knez grleno kao golub grlaš. 

— Zdravo kneže! Došao sam da te pozdravim, a 
mladima sreću da zaželim! 

Rukovasmo se samo ja i knez »po gospodski«. 
Ostalim Ciganima n'isaim ni obratio pažnje. Takav je 
red. Posjedoše me na nekakav drveni sanduk, na naj- 
časnije mjesto između kneza i mlađenaca. Jura se spusti 
na panj pored mene. 

— Hvala ti, lijepi moj gospodine. Eto mladoženja 
mi pričao da te odavna pozna. Glasit si ti, glasit. 
Gospodin-čovjek! Guguče mi i laska knez, a sijede 
mu velike brčine, pomiješane kao srmen mlaz s raz¬ 
dvojenom crnom bradom, igraju nad srebrnim tokama 
na prsima. U tamnim očima mu sjaju od zadovoljstva 
žutkaste pjege. 

Vatra obasjava karakteristična ciganska lica. 
Knežev sin Žera, vitak i mlad Ciganin, sjedi odmah do 
•kneza a pored njega kneževa pokćerka Dana, prva 
ciganska ljepotica, punih grudiju, sočnih i putenih 
usana, a očiju da ti mrak padne na sljepočice. Sve su 
to moji stari znanci. Tu je i šiška, jednooka mrka 
Ijudeskara, poznati konj'okradica i razbojnik na daleko 
i široko, kome ni ; vrag ne može da stane u stope. 
S čela, preko sluzave očne šupljine i rasječene lijeve 
jagodice spušta mu se grdna crvena brazgotina sve do 
pod masivnu laloku. Uspomena od bogzna čijeg noža. 
O njemu se priča svašta, a seljaci ga naročito mrze. 
Iz jata Ciganka i cigana ističe se kicoš Brba svojim 
krasničkim licem i muškom pojavom. Samodopadno 
ufitiljio garavi brk, a grgurava mu se crna kosa talasa 
nad gustim, sraštenim i lepezastim obrvama. Kad prođe 
kroz selo i sijevne preplanulim bjeločicama snaše 
iskreno dobace jedna drugoj: — Vrag ga zel, ter ga 
zel. Lep je kakti pisani! — Za njim je, kažu, ludovala 
jedna plava gazdinska kći, sama pobjegla k njemu pod 
čergu, ali je otac sa žandarima odveo i kasnije udao 
u treće selo, te zakrpao djevojačku nevinost srebrom, 
kao drotičkar lonac kalajem. Tu je i Šarov, postariji 
Ciganin podmukla | pogleda, a slatka osmijeha oko 
usana, poznati sajamski varalica. Klapava mu crvena 
ušesa strše kao dvije krive ručke na zagarenoj bakrači, 
a nad njima se naherila kao mastan poklopac na po¬ 
tiljak zabačena janjeća šubara. Svi mi se oni klanjaju 
i glede me s poštovanjem, jer znadu moj prijateljski 
odnošaj sa starim knezom. 

Odmah do mene sjede na povaljenu panju mladi 
i mlada, okićeni zelenim vijencem. Radost i mladost 
igra na njihovim licima. Oko kruga čuči nekoliko starih 
Ciganka sa zemljanim lulama među krezubinama. Ču¬ 
pave, slamom i ciganskim perjem natrunjene dječje 
glave, vire iz kola oko nas. Burence vina kruži lagano 
u krugu. Mene ponudiše iz posebne staklenke. 

_ j e u dakle pukao lonac pod vrbom? dobacujem 

11 šali • • 

Jeste, jeste ... zaguguću svi ujedanput svojim 

guturalnim glasovima kao golubovi u prosu. 

§ _ Tako je kod nas, — prihvaća knez. — Bog 

je odredio jedno za vas, a drugo za nas Kod vas to 
obavi pop, a kod nas se obiđe tri puta oko stare vrbe 

i polupa zemljani lonac. 

_ Zašto kneže polupate lonac? 

— Zašto? Običaj je takav i onda se kaže: Kad se 
ovaj lonac sastavi, onda se i vi rastavili. 

— Nakraju, rekoh — to je svejedno. 

_ Svejedno! Glavno da radost božja pođe s nji¬ 
ma. Tako je kod nas cigana od starih vremena. 

_ Svak svoga vraga nađe pod svojom vrbom. 

Ie li stara? — kesi se šiško nekim nakaznim smijehom, 
pri čemu mu se iskrivljuju usta i čitava gubica odlijeće 

na stranu. , .. 

_ Dobra je i stara zakrpa za grbava leđa, — 

dobaci mu žena preko lule i žmiri u oganj, a guturalm 
se sđasovi duboko smiju oko šiške. 

_ Kud ćete vi sada, Janko? U Lukavec? 

_ Nećemo! — odgovara on mirno. — Otac je u 

Lukavcu, a ja sam se vratio k plemenu — kovačima. 

_ Zar se nisi već priviknuo na grad ... na ... 

— Eto, jesam ... bilo je ... A1 onda sam vidio 
nju evo Jenku ... i onda je došlo! Zahvatilo me, po¬ 
zvalo me, — i ja sam evo otišao. Tako je nama u 
krvi _ nasmije se on i zagrli svoju sočnu mladu 


ženicu. 

— Mislim, kneže, da će biti gotovo, — javi se 
Šarov i iskesi se lukavo kroz kuštravu čupu na gubici. 

— Gotovo, gotovo ... — guguću Cigani. 

Rašljastim kolcem odbaciše postrance glavnje i 
vatru, a veliki kup žerave razgrnuše. Iz udubine u ze¬ 
mlji izvadiše gotovo zažareni kup pečene ilovače. Do- 
nesoše nekakovu dasku i gurnuše je na nju, te jakim 

udarcima slupaše tu crijepinu. Kako se ciglina odvali 
zamirisa u oblaku dima fino pečeno prasence. Tako oni 
peku i živad i prasad. Neoguljene ili neoperušane, 
oblijepe ih ilovačom, iskopaju plitku jamicu u zemlji, 
popločaju je kamenjem i na to nagrnu žeravu. Ilovača 
se speče u crijep, a kad je gotovo polupaju ga. Skupa 
s crijepom otpadne čitava koža s dlakom ili perjem, 
te, kažu, da je tako pečeno meso najslađe. 

Velikim nožem rasjekoše pečenku i ponudiše naj¬ 
prije mene. Meni se nekako uzmiješa oko želuca, prem¬ 
da me je dražio fini miris, jer sam znao da cigani rado 
jedu i crkotinu. Nisam znao što da uradim, a ne bih 
želio uvrijediti kneza, kad mi Jura šanu: 

— Kupljeno je, nije crknuto. 

— Nije —, prihvati knez, — bez ikakove uvrede 
i iznenađenja na licu. — Ono crknuto se ne peče, ono 
se mora dobro skuhati. 

Malko smiren uzeh komadićak, a imalo je izvan¬ 
redan ukus. Zatim uze knez, pa Jura, napokon mladenci, 
a ostalo u tren oka razgrabiše cigani i cigančad svađa¬ 
jući se i grabeći rukama koji što stigne. Halapivo 
hrskanje i žvakanje zamljaska oko vatre i začu se iz 
svih kola i šatora: Nestade praseta za tren oka. 

— Dobro, gospodine? — upita me knez žvačući 
posljednje komade. 

— Dobro! — ipriznadoh, al nekako mi svejedno 
ne bijaše ugodno oko pupka. 

— Ne, nije crknuto, — ponovi knez. — Znam ja 
da se vi toga gadite i ne bih ti ja gospodičiću za žive 
oči ponudio. Ne boj se, dobročiniteljiću! Ali, vjeruj mi, 
nije ni ono gore od zaklanoga. 

— Kako da nije, kneže? 

— Nije. Crklo! Zar ne crkne i kad ga zakoljete? 

— Crkne, ali bolest. 

— Kakva bolest. Vatra sve to izvuče . . . izvuče. 
He, u vatri je snaga ... Snaga nad snagama ... poče¬ 
tak i svršetak svega. 

Kucnusmo se ja i knez: on s burencetom, a ja 
sa staklenkom. Pogledah mladenku onako lijepu i na¬ 
smijanu i kucnuh se i s njom od srca. 

— Eto tako udali smo Jenku u drugo pleme — 
upada knez. 

— Janko je kovač, iz plemena kovača, a mi smo 
konjari. Tako je bilo suđeno, a što je pisano tome se 
ne izmiče. 

— Ne izmiče, kneže! 

— Sve su staze u životu već unapred utrte. 

— Ne događa se svaki dan da kovač ženi 
konjarku. Suđeno je to! — prihvaća mladenkina mati, 
još zdrava mlada Ciganka, s golim naprščetom na sisi. 

— Zar se vi iz raznih plemena među sobom ne 
ženite? 

— Vrlo rijetko! Među nama konjarima, kovačima 
i kotlarima dogodi se to ponekad. Mi smo bolja ple¬ 
mena. Vrlo rijetko se miješamo s koritarima, al s onim 
prosjacima — s njima nikada, — tumači mi Zera 
ponosno, a zubi mu sijevaju kao mladom kurjaku. — 
Svirače mi i ne gledamo. Sluge su to, a ne Cigani... 

— Zar niste vi svi od istoga roda? 

— Jesmo. Al davno je to bilo, davno ... odmahnu 
knez rukom. — Kako je to bilo, majko Mila? 

Svi pogledaše na staru Ciganku, zbrčkana, kao 
šaka sitna lica, a donje vilice gotovo plosnato prilju¬ 
bljene uz živinski raširene nozdrve. Ona popravi crnom 
rukom prljavu maramu na glavi, zaoikruži po nama 
poluslijepim krmeljivim očima, dohvati nagorjelu gran¬ 
čicu, proprpa s njome žeravku i prošišta: 

— Bilo je ... Bilo je to, kneže! Bilo ... 

— Pričaj'... pričaj, majko Mila, — zagrajaše sa 
svih strana. 

— Bijaše jednom — uzdahne starica. — Bijaše 
u davne davnine jedan mladi kralj. Vladao je nad ne¬ 
brojenim selima i gradovima, a naroda bijaše u njega 

koliko zvijezda na nebesima plavim, koliko pijeska u 
moru u širokom. Imao je sve što mu srce zaželi. Sta¬ 
novao je u zlatnom gradu na vrh srebrenoga brda, a 
vojska vitezova i dvorjanika, u svili, srmi, i dragom 
kamenju čekala je samo njegov mig, da mu ispuni 
svaku želj'icu, sokolu svome. Carstvo mu se prostiralo 
preko brda i dolina, od mora do mora; preko sedam¬ 
deset i sedam rijeka, ej, daleko ... daleko ... 

Starica zastane časak, a s pašnjaka dopre visoka 
konjska njiska. 

— Al u njemu ne bijaše sreće, srećice ne bijaše .. 
— nastavi starica i uzdahne. Rijeka, obasjana mjese¬ 
činom, zamrmori jače, a starica nastavi: — Ne bijaše 
u srcu kraljevskome mira ni zadovoljstva. Zaželio je 
još više zemalja da nad njima vlada, još više naroda da 
nad njima bude vlast i gospodar. I podiže silnu vojsku, 
vojsku ognjenu, sve konj do konja, a junak do junaka 
kao trava u polju, kao borovi u gori, u zelenoj... Po¬ 
diže vojsku, zarati na susjede i osvoji sve države i sve 
narode na svijetu. Carevi i kraljevi postadoše njegovi 
robovi. Zemlja, sela i gradovi, šume, rijeke i mora, 
polja, dubrave i livade, ej, daleko... ej', široko 
bijahu njegove, sve njegove. Njegova vlast bijaše kao 
i njegovo carstvo bez međa i granica. On postade car 
careva, snaga nad snagama, vlast jedina pod suncem, 
pod zlaćanim ... 

— A ipak ne bijaše sretan, — proguka starica 
i proprpa šibom vatru. U krugu se ote nekome dubok 
uzdah. 

• v ~ '^ e b‘j a še sretan, srećice ne imaše, jer željaše 
jos više vlasti i jer želji za vlašću, želji za imanjem, 
granica nema... A više vlasti pod suncem ne bijaše, 
ne bijaše više blaga na svijetu na bijelome ... 

On je volio svoju zemlju i htio je da u njoj 
vlada red i brinuo se za nju. Davao je zakon, čuvao 
zakon, on je zakon bio ... A zakon je velika briga. 

1 car careva osjeti da mu se od te brige lome pleća, 

kao da sva beskrajna njegova zemlja sa svim kulama 
i gradovima, sa svim gorama i livadama lezi na n e 
govim ramenima: spliće mu pustu snagu, snagu ognje¬ 
nu Shvatio je da imati puno znači imati isto toliko 
bri^a i da on koji ima najviše nije ništa drugo nego 
rob° svoga posljednjega roba. Rob sviju stvari u cai- 
SvVsvoV rob robova svojih, bez srećice, bez slo- 
bodice... 

_ A njegova duša vapila je za slobodom, za 

širokom ... 

— 1 jedne tihe noći skinu car careva, rob robova,, 
skinu zlatnu krunu s glave, otpasa mač plameni i oc ozi 
žezlo sunčano, te obuče tralje posljednjega svoga roba. 
Tiho, tiho, podzemnim prolazom iz svoga zlatnoga 
grada na srebrenome brdu, izađe on, izađe soko i 
Stide u široki u božji svijet, sam i nepoznat lagan i 
bezbrižan kao vjetar s ruba šume. I lutao je otada bez 
briga i bez potreba, bez ičesa svoga i bez zelja, ze- 
ljica, lutao je širokim bijelim svijetom: kud ga noge 
nose, kud ga oči vode — i bio sretan ... 

_ A sva njegova carstva, svi gradovi i sva sela 

bivali su i bitisali bez njega kao i s njim. 

_ 1 oj njega, od slobodnoga brata neznanih 

puteva i daljina, od sokola nesputana, od bratanca 
vjetra, voda i sunašca zlaćanoga, potekao je naš slo¬ 
bodni ciganski rod ... 

Muk je kružio oko vatre, a na ciganskim licima 
plaminjala je neka tiha blagost, da su čak i razbojnička 
surova lica šiške i Brbe postala blaža. Iz kola su oko 
nas sinule raskolačene dječje oči. 

_ Dakle od carskoga roda ste vi cigani? pre¬ 
kinuli muk. 

— Od carskoga! — potvrdi tiho starica. 

— Od vražjega! — lanu Jura. 

2era ga ošinu očima kao s dva biča, al knez se 
mirno obrati k meni i blago izusti: 

I vrag je car, makar crn al ipak car... 

■ A ne zahvati vas nikada želja za kućom, za 
zemljom, da se smirite ... da budete na svome... 

Na svome smo mi... odgovori mi mirno 

starica. 

— Na svome ... potvrdi ponosno Žera. _ Sve 

oko nas je naše i božje. Gdje god stignemo, kući 
stignemo. A naš mir putuje s nama... 

— Htjeli su nas i naseliti... — javi se šiška. 

— Uhvati kapom vjetar... — iskesi se lukavo 
Šarov. 

— Pak? 

— Pak? Eto! Dali nam zemlju, prisilili nas da 
sagradimo pletere, da uzoremo zemlju. Uzorali smo. 
Dali nam sjeme. Posijali smo. Al kad došlo do klijanja, 
svima niklo, tek na ciganskoj oranici ne niče. Došla 
komešija, gospodin poglaviti došo. »Vidiš poglaviti: 
Ne niče, poglaviti, Ciganinu ne niče!« Gleda poglaviti 
i vidi. ne niče ... »Neće Ciganinu ni kukuruz da nikne! 
— Ubij, poglaviti, ljubim ti ruke, al ne će!« — I eto 
tako, pustili nas i mi odosmo opet po starom ... 

Je, kad ste kuhanu kuruzu sijali... — upada 

Jura, 

—— Kuhana, nekuhana ... nije nikla ... — smiju 
se svi u dubokom guturalnom smijehu, zdravi im se 
zubi bjelasaju, a s njihovim smijehom miješa se konj¬ 
ska njiska s pašnjaka. 

Tako u smijehu i razgovoru prosjedismo do pred 
zoiu. Nisam ni opazio kad se mladenci izgubiše iz 
našega kruga. Pred svanuće krenusmo da pričekamo 
jazu, a starac knez otprati me do staze uz Krapinu. 

IV. 

x , se raz dijelismo i odosmo svaki na svoje 

cekaliste. Noć vedra i zvjezdana, a na ravnici pod 
nama polegla magla. Mjesečina davno zašla. šapuću 

i čarlijaju kukuruzi, a nad if 10 '"^umorni’ od sna 
rCeTTao na, 

ozari nebo nad goromi > šg sk j apa ti umorne oci 

vrhove Sljemena. Zvij P g b : ec j a titrava svjetlost 
Kao djeca kad im se drijem je- blije ^ brežu ,j ak , 

S i,azdbrdan—arg^-p. Qdy , kroz 

Kao da su se sve , aus ? J basna i sujevjerja. 
sumrak povele vrzino rec j a mnom. Stisnuh m- 

Nešto zatapka na da i P §irok0 zjenice da 

stinktivno jače P^ u - putanji lagano tapka 

vidim bolje, a tamo T ka zas taje, naćuli se na 
omaSni zekonia *<» u j esima , pa opet tapka. 

Oprezno "e vraćaš noćnepaiS^ ^'''^'“^"'osjeti me, 
^^^"amkrs^npm^pama i na g ,o ot- 

Sk0Či l op g eTmS“'Tek se nad gorom prelijeva sve zaria 
rumen, a u dolini magle brvaju sveb^J mai0 p0 mato 
Tih cvrkut ciknu « sum g na j živica stadoše 
iz svih šuma, iz svih ov f i stapati se u vedru 
se uzdizati topli i umiln g ^ zem ij a propjevala 
jutarnju sinfoniju. Kao ] D0Z d rav i onoga što 
tajnim dubokim 8,'"°™ đ „ rti P ce stadoše slijetati 
dolazi iza gore-,. 0° lub ' f šikare prbnu preko 

s visokih prenoćtsta na polia a a sm P 

S e . £ iS i^moje srce poletjelo s njtma „ jednom 

ia, “ FSnTSS ^ SS 

a s drvenih W.ca mlado ^“^“hom pretva- 


vima s drvenih kućica » 7“ c ' s ^ eh “m pretva- 
nad goru. Pred njegovim izgleda kao umivena 

0£,iui 

nasmijanih usana siri ruke u susret 


68 


Nešto šušnu kroz kukuruze i za tren se uka J • 
Sit se vuče lijeno i njuška oko sebe. Držim g P 
puške na oku i puštam ga da se gega sve • 

Prilazi brazdom sve bliže. Sivkasto mu se krzno ljeska, 
a šiljasta mala glavica, s dva sitna okanca, n 
njuška oko sebe. Kroza me se razlijeva 
krvi i udara mi sve naglije kroz sljepoč ce. Pntajicsam 
dah a nozdrve se same od sebe sire i talasaju. Ka 
? e u čitav moj lik stupio neko drugi, obučen u sirovu 
ivjerin u kožu, zakoračio u moje stope i^ pognutim 
leđima, ispruženih ruku nalegao luk, a vrsak mu se 
strelice stopio s cijevlju na mojoj pušci.. . Obojica 
drhćemo i palicamo u jednom ognju, jednim drhta¬ 
jem ... zvijerke pred skokom ... 

_ Dum! jeknu kratko i otsječeno, a jazavac se 

sruši pogođen u prsa, kao udaren teškim hrastovim 
kopljem. Zaprpa lagano nogama i smiri se za navijek. 

_ Imate li ga? kliknu Jura preko sume, a jato 

divljih golubova izvi se prestrašeno nad starim hra¬ 
stikom i zakruži visoko. 

— Imam! 

Pristupim bliže i razgledam debeloga jazu pro- 

šišana punim hicem. . 

_ Dobio je svoje! — čučnu Jura uza nj. — Dobro 

ste ga. Sad neće više u kukuruze. 

Razgledavamo ga i veselimo se. Dobra komadina. 
_ Sto ćemo s njim? Koža mu nije baš osobita. 

Ne valja. , 

— Što ćemo? Daj ga Ciganima! Za njih ce to 

biti poslastica. 

— Otrova im dajte, — srdi se Jura. — Mast mu 
je vrlo dobra za rane. 

— Kakove rane, Bog te vidio! 

— Bogibogme istina! 

— Pa dobro radi s njim što hoćeš! 

— Je ... dobro ... 

— Nego, Jura, mogu li još uhvatiti jutarnji vlak? 
— Zar morate ... 

— Znaš kako je! Čeka me posao ... 

_ Možete. Imate još dosta vremena. Vlak ide tek 

u 6 sati. 

Silazimo s brežuljka na cestu. Jura nosi na ramenu 
nirtva jazavca. Sunčano jutro sašlo s planine, prošetalo 
niz travnike i livade, i kupa se u rosi. 

U grad, na posao! Tamo su u kocke i četverokute 
omeđili sve misli, sve osjećaje, mašinirali i industrija¬ 
lizirali svaki zalogaj i svaku kretnju, te žive na sate > 
minute i sekunde ... a ovdje teku vremena slobodno 
i nevezano kao vode niz padine, lete misli kao div ji 
golubovi, a osmijesi praminjaju kao mali vezeni oblaci 
nad mojom glavom ... 

K nama sa zaokuke dolaze ususret ciganska kola. 
Puna su suhe trave i pšenične slame, a na njima potr¬ 
buške leži dvoje cigančadi — Janko i Jenka. Konji idu 
korakom prepušteni sami sebi, a njih se dvoje zagrlilo 
i ljubi se. Ne vide nikoga nad sobom, već tonu u sretno 
i slatko milovanje. 

p u t u j u _ nikamo... Sve njihove ceste vode 
k njima, a čitav božji svijet im je ravan i dostižan. 
Putuju u neznano — putuju kući... Razapet će šator 
gdje ih stigne mrak. Napit će se vode kad ožedne; ako 
budu imali što jesti jest će kad ogladne, a ako ne budu 
imali... progladovat će... U prvoj šumi skupit će 
granja i ogrijati se... Niko ih ne čeka, ništa ne žele, 
ništa ne trebaju ... 

Prolaze kola lagano mimo nas, a oni se ljube i ne 
vide nas. Šutke pograbim mrtva jazavca s Juiina ra¬ 
mena i bacim ini ga na kola. Upad u kola prenu ih i oni 
okrenuše ležeći glave k meni, nasmijaše mi se lijepi, 
mladi i besramni kao dva poganska božanstva... 

Jutro je zastalo nasred ceste i zagledalo se skupa 
sa mnom u daljinu. Jedan divlji golub minu visoko 
nad rijekom kao s nebeskoga luka odapeta strelica. 

ŠIBOM PO 


vođa kao i bila, — kažu seljaci za ženu. 
žena nije za njih tako težak problem, 
kao za nas u gradu. Ona je u njihovim 
očima malo bolja krava. Ispred svih nji¬ 
hovih problema stoji veliki iskonski glad 
za zemljom. Nije to barbarstvo, to je 
kultura, — teška, starinska i duboka 
kultura, koja gotovo nema ništa zajed¬ 
ničkoga s našom gradskom civilizacijom. 







I. 


Kad se pogleda iz Donje Bistre na Sljeme često 
•se opaze na šumovitim planinskim bokovima bijele 
mrlje dima, kao da je na nekoliko mjesta planula šuma. 
To su ugljenarski ognji. 

Zakupe njih dva tri u gospodskoj ilii zajedničkoj 
šumi drva i pale ugljen. Na kakovoj čistini, u jarugama 
ili na šumskim proplancima, obično nedaleko potočića, 
pomljivo naslažu veliku okruglu hrpu granja, par metara 
u promjeru, zagrnu je zemljom i potpale. Pridušeno dr¬ 
vo tinja i zgara nekoliko dana i noći, dok se ne pre¬ 
tvori u ugljen. Uza nj čuče ugljenari u maloj kolibici 
od šumske paprati i paze da drvo ne plane ili da se 
vatra ne uguši. Straže, drijemaju, čavrljaju ili pripre¬ 
maju drva za novu ugljenaru: Kad se prpa odgrne i 
ugljen pogasi nose ga u vrećama do prve kozje staze, 
da ga otuda prenesu u selo, a iz sela u grad. Tada ih 
vidimo kako kroz gradske ulice prolaze crniji od dim¬ 
njačara i vuku mala kolica na dva kola. Viču dubokim 
otegnutim glasom: »Vu-u-u-glen!... Vu-u-u-glen!« ... 
Upadnu u oči kao očiti kontrast pjeskarima, što bijeli 
kao izašli iz mlinice, vuku isto tako mala kolica i viču 
visoko i tanano: »Pe - e - e - sko!... B - e - e- lego pe- 
e-e-sko!« 

Dok ugljara zgara ugljenari imadu dosta i predo- 
sta vremena. Oni su tako uvijek u šumi, te lako opaze 
kud se zvjerinje kreće, pa su za to i najljući lovokradice. 
Bilo kakav komad stare puščetine skrivaju negdje u 
nekoj staroj bukvi, nabiju je dramlijama i sječencima, 
te jao ga srni koju oni pričekaju na pojilištu ili na zvje- 
rinj'em križanju. 

Jedan od najopasnijih između njih bio je Štijef Špo- 
ljar, rečeni Racak. Prozvaše ga tako jer se u hodu ge¬ 
ga kao patak. A inače je u čitavome njegovu izgledu 
bilo nešto pačjega, jer mu je dugi plosnati nos izgledao 
baš kao pačji kljun. Zirka malim, crnim i okruglim oči- 

čama iz nabreklih plješivih kapaka bez trepavica kao 
da prestrašen patak bulji iz šaša. 

On i lugar Jura love se kao jež i zmija. Ne mrze 
se oni samo zbog toga što je Štijef Racak najopasniji 
zamkar, već je po srijedi i Štijefova žena Rezika. Još 
prije udaje šarala je ona nešto s Jurom. Selo je koješta 
naklapalo i ko bi znao što je uistinu bilo, prije nego 
je Jura otišao u vojsku. Svakako to se »zalotalo« s tri 
rala zemlje što ih je Rezika Štijefu donijela u miiaz. 
Tri rala zemlje? Nije to šala! — Zemla je zemla, a vrag 
babu zemi! — govorio je Štijef. 

Nakon povratka iz vojske Jura se oženio i smirio, 
pa je sve išlo svojim starim utvrđenim redom. 

A1 od nekoga vremena kao da se opet razduvala 
stara i nedavno zapretana žeravka. Selo je počelo ko¬ 
ješta šuškati. A kad selo šuška ... hum!... nekome 
vragu već rogovi rastu. Rezika je već nekoliko puta 
izvukla čvrstih batina što se »slučajno« sastala s Ju¬ 
rom u šumi. 

Rezika je strojna i punana ženica: sve je na njoj 
oblo i puteno. Topla je i podatna kao tek uzorana njiva, 
kad se u sočnim brazdama same od sebe mrve izvaljene 
grude crne zemlje. Kad se kreće bokovi joj se talasaju, 
pas uvija, a kratka vezena bistranska suknja šušti i 
igra kao preplanula bukova krošnja pod zrelu jesen, 
lspupčila usne kao da je zagrizla u trpiku, a sivim zje¬ 
nicama strijelja "oko sebe kao da joj dvije nestašne sje¬ 
nice vire iz očiju i nemaju živa mira. Da je ko uštine za 
obraze imao bi pune prste, a na rumenim jagodicama 
ostale bi kao brezova kora bijele masnice, da se naglo 
zažare vrelim prilijevom nemirne krvi. 

Njen Štijef, onako uvijek crn i garav od ugljena, 
bez smisla da je potetoši, crn joj je garav pred očima. 
Ta ona je kao kokica koju treba samo malo rukom po¬ 
gladiti, da se sama čučne, pa nije ni čudo da ne može 
zaboraviti Juru — čovjeka i mužjaka, plećata i vitka. 
Srce joj samo udara u podgrlac kad se sjeti staroga 

milovanja. Reziku je još više dražilo što Jura i nije sada 
baš puno mario za nju. Ima Jura zgodnu i dobru ženicu. 
On samo tako, usput, pruži ruku da kokicu pomiluje po 
mekanu perju. A u nje je već taka narav: samo ču¬ 
čne. 

Sretnu se negdje u Dubravi ili bilo gdje u gaju. 
On samo prođe i nasmije se, a ona zacupka na mjestu 
i smukne za njim u gustinu. Pročulo se to po selu i 
babe stale zuckati i brusiti jezike, te sve zijevaju jedna 
na drugu preko plotova, a mjehurić im pjenice od uži¬ 
vanja treperi na spruženom plosnatom jeziku, kao vreo 
hljepčić tek izvučen iz užarene peći na širokoj pekar¬ 
skoj lopati. 

— Jesi! — grmi Racak i stiska pesnice nad njezi¬ 
nom glavom. 

— Nis! — poriče Rezika uporno. 

— Jes! — Nis! — jes — nis i pri tome bi ostajalo, 
a selo je i dalje šuškalo. 


II. 

Noć, vedra ljetna noć, kad zvijezde u jatima pa¬ 
daju i prše kao svetoivanjske krijesnice. Šuma progo¬ 
vorila s tisuću glasova i šapata, a svi noćni pjevači pje¬ 
vaju i kliču opojeni zanosom. 

Lagano zgara ugljevara, a kroz duboku jarugu širi 
se na daleko miris paljevine. Tiho mrmori Bistra kroz 
vododerinu, kao da skačući s kamena na kamen, sku¬ 
plja i pribire u svoje srebrne mlazove, sve glasove, sve 
klicaje, sve priče i snove začarane šume, da ih odnese 
dolje u dolinu, gdje se kao zvijezde popadale s neba 
krijese mala okna na seljačkim drvenim kućicama. 

Štijef Racak i njegov drug Joža Martek Drveni 
čuče uz ugljevaru. Jožu zovu Drveni jer se redovito 
svake nedjelje opije »derektorom« i odrveni: leži kao 
klada, ne može maknuti ni malim prstom na ruci, a je¬ 
zik ga potpuno izda, jedino kao vrelom osokom opareni 
mačak koluta velikim zelenim očima i puše. 

_Ne bu debre, Štijef! — šmrca Drveni i češe se 

crnom rukom po čupici. 

_ Zakaj nebu? — mršti Racak svoj' isprčeni nos. 

— Je! Žena ti se tepe s lovopazitelem... Ne bit 
debre! 

— Vrag z babom ... sleže Racak s ramenima. 

— Moja mi je povedala da joj on prihaja v noći 
če smo mi v šume... 

— Bum je zharil da bu se perje letele! — žesti 
se štijef. 

— Ne bu debre ... lagano šmrca Drveni i tvrdo¬ 
glavo vrti klinastom lubanjom. 

— Bum mu ja ženi povedal! — prijeti se Štijef. 

— To mu žena zna... a kaj mu more? 

— Vrag z babom!... Kaj ja morem? Vudreš ši¬ 
bom po vode voda kak je bila... rezignirano bulji 
Štijef Racak preda se. 

— Ne bu debre ... — češe se opet Drveni za ši- 
šak i šmrca. 

— Za kaj ne bu? — škilji Racak kao iznenađeni 
patak. 

— Je! Povedala je Reza, če buš ju haril da bu 
otišla z nim i da mu bu zemlu prenesla v gruntovne ... 
A Jurina žena če joj Reza grunt prenese bu tihe ... 

— Zemlu bu prepisala? V gruntovni? — bulji pre¬ 
da se Štijef, kao da ne pojima što to znači. 

— Je... 

— Bum je fundal, — kriknu najednom Štijef, skoči 
kao pomahnitao, zgrabi sjekiru i stade bijesno udarati 
po obližnjem hrastu, da sve iverje frca a šuma odjekuje. 
— Bum je fundal... i nju i nega! ... — Zemlu bu pre¬ 
pisala ... — zaurla najednom kao lud jurne niz strminu, 
a za njim silazi niz goru krš i lomljava kao da ranjen 
vepar juri kroz guštaru. 

Drveni se počeše onako čučeći obim rukama za kli¬ 
nastu čupicu, slegnu dva tri puta kosim ramenima i 
prošmrca: 

— Ne bu debre ... 

A Štijef je Racak jurio nizbrdo kao da ga kurjaci 
gone. Nije njemu do gizde ni do gospodskih komedija. 
Pismo se ne shvaća na selu baš tako doslovno kako* 
se čita. Šibom po vodi, voda kao i bila! A1 zemlju ... 
zemlju ... da prepiše drugome. Hej! To su drugi računi! 
Juri Štijef nizbrdo kao bijesan; drugi bi, koji tu ne 
pozna svaku stopu, stoputa vrat slomio. U šaci mu se 
ljeska sjekira, a mjesečina legla na Bistransko polje 
kao srebrena povodnja. Minu nakostrušen i gologlav 
kao divlji mačak pored groblja i već se prihvatio 
ravnice. 

Ali kad puče pred njim ravna cesta što vodi kroz 
pašnjake k selu, nehotice zastade časak i počeše se iza 
uha. Onaj vrag ima pušku, o'kretniji je i jači.. . 

— Je! ... — češe se Štijef Racak iza uha ... Pre- 
kune nešto sočno, ali se opet prisjeti zemlje i zalomata 
sjekirom visoko po zraku da sam sebe ohrabri, te krene 
oštrim korakom k selu. Ali ne učini ni stotinjak koraka, 
kad i opet zastade. 

— Je!... — i počeše se opet iza uha ... 

Mjesečina legla na široki travnik, kao srebrena 
škuda na dlan, noćni pjevači raspojasali se i raspjevali, 
a Štijef, crn kao đavo od ugljene prašine, sve se polakše 
gega k selu i zastajkuje... Iz sela laju psi i zavijaju na 
pun mjesec. Štijefu dođe da i on zalaje i* zaurla od mu¬ 
ke na ono žuto bezobrazno lice što mu se kesi s noćne 
vedrine. 

Kod prvih kuća zape na mjestu kao tele pred no¬ 
vim tarabama. 

Nije to samo tako ... Podigne li buku eto bruke. 
Upadne li u kuću, batina ima dva kraja, jer onaj vrag; 
je i jači, i čvršći, i plećatiji. 

— Je! Ne bu debre! — češe se Štijef iza šiška, 
a neugodni mu žmarci plaze niz hrptenjaču. Nu onda 
nru sine pred očima oranica u Lugu, zemlja kakove na 
daleko nema: sam sirac božji! A njivica iznad sela, a 

trsje pod brijegom, a pašnjak kraj mosta ... Uf! Tri rala, 
tri rala! Nema druge! 

— Bu, kaj bu! — stisne Štijef zube i zađe otegnu¬ 
tim korakom među kuće. 


III. 

Lagano se ušulja u svoje vlastito dvorište. U kući 
tama i mir, tek se mala okna izrezuckanih prozora lje¬ 
skaju na mjesečini. 

A1 u dvorištu ga iznenadi nekakav šušanj. Pogleda 
bolje u tu čudnovatu gomilu i prepozna Jurina lovačkoga 
psa Ježa kako se naklopio i propisno udvara njegovoj 
žutoj kujici Gari. Zamagli mu se pred očima i dođe 
mu da ih oboje sasiječe sjekirom na komadiće, al za- 
stade časak zbunjeno na mjestu i tužno zaklima gla¬ 
vom : 

— Kaj i ti, Gara, za pet ran boži?« 

Zaigraju mu u malim crnim očima svjetlaci, pa 
nasrnu ravno na vrata i stade udarati šakama i tupom 
stranom sjekire, ali ipak dobro pazi da prejakim udar¬ 
cem ne napravi štete. 

— Otpri! — odjeknuo mu glas resko u noći kao 
đa je zakriještila šojka. 

A u kući mir, kao da nema žive duše. Udari dva 
tri puta, al opet mir. A onda neko čudno šuštanje i 
regbi šaputanje ... 

— Otpri, vrag ti!... dere se Štijef. 

Mir. Pak opet šapat i šuštanje. 

— Otvori ii ti bum zrušil vrata! 

— Gdo je boži? — javlja se Rezikin drhtavi glas. 

— Ja sem! 

— Gdo: ja? 

— Ja Štijef! Otpri! 

— Kaj? ... Gdo? ... Nis, ti, štijef! — ne vjeruje 
tobož drhtavi Rezikin glas. 

—Jes! Otpri! Si s gavalirom nutri, vrag ti mater, 
prokleta mrcina! 

— Jezuš moj detič presveti! Kaj si ponorel? Mam 
ti otprem, nek same nekaj oblečem. 

— Kaj buš oblačila? Otpri! 

— Mam, mam ... — viče Rezika, gura klupe i 
.stol kao da nešto traži u mraku, ali međutim zaciliknu 
nekako prozorčić iza kuće. Nešto tupa bubnu i potrča 
u noć... Jurin Jež zastade, osluhnu tren, opruži vrat, 
te skoči i on preko plota kao srnjak. 

— Vrag te, prokleta mrcina! — urla tek sada bi¬ 
jesno Štijef, te slobodno i kuražno razvali vrata i upade 
u kuću zapuhati kao divlji mačak. 

Kroz rastvoreni prozorčić upala u sobu mjesečina 
kao dan i prostrla se pored kreveta kao srebren pro- 
stirač, a žena se bjelasa na njoj u košulji od domaćega 
platna. Treperi i svladava se, te bosa pocupkava na 
mjestu po nabitoj ilovači. 

— Gdo je bil pri tebi? 

— Si ponorel? Gdo bi bil? — Nigdo! 

— Tvoj gavalir je bil... ti vrag ... 

— Ni! 

— Ćul sem ga ... 

— Ni! ... 

— Videl sam ga! 

— Nis... — ostaje ona uporno pri svome, po¬ 
drhtava i capka na mjestu. 

— Zemlu mu buš prepisala, je? 

— Za pet ran božih, si ponorel? — lomi Rezika 
rukama. 

— Mam ti bu zemle dost i preveč! — pjeni se 
Štijef. 

— Nišče ni bil. .. 

— Nišče ni bil? Ni bil? A čije su ono gamašne? 
— zaurla štijef i udari nogom u dva crna zavijutka po¬ 
red kreveta ... 

Rezika zanijemi i zakoluta očima. 

— Čije su? ... Govori! — riknu Štijef kao živo¬ 
tinja i odalami je pustimice šačetinom da se presavila 
preko kreveta. Ciknu Rezika kao smrznuta grana kad je 
prelomiš preko koljena, a on se izbezumljen sruši na 
nju s obe stisnute pesnice. Jauk, orljava, psovka, urlik 
i kuknjava odjeknuše kroz noć, kao da su se svinje 
poklale u kocu. 

U susjednoj kući kuma Blaža Šestaka probudiše 
se djeca i zaplakaše. Črljena Katara ležeći pored muža 
dodirne bosom nogom iz kreveta zipku i miri ih: 

— Spijte, golupčeki... spijte! To ni niš! To same 
kum štijef kumu Reziku v red spravla. 

— Ki im je vrag! — promrmlja u polusnu drugi 
susjed kum Jakob Čižmek. 

— Spoveda je ... — odgovori njegova baba. 

— Em, je prav, prihvati kum Jakob i prevrne se 
s boka na bok. 

— Em, joj je muž, — promrmlja njegova baba i 
prevrne i ona stare kosti. 

Ali lomljava i urlanje nije prestajalo. Pootvaraše 
se jedno za drugim mala okna na seljačkim kućicama, 
izviriše znatiželjne ženske glave i ljudi ispadoše u ga¬ 
ćama pred kuću. 


IV. 

Te je noći »uredovao« seoski pandur Jambrek 
Koščec. Naravno bio je kao obično tako pijan, da je 
samo nemoćno puhao oko sebe, besmisleno lomatao 
dugim rukama i uvjeravao sam sebe i sve koji su se 
oko kuće okupili, da je u zakonu pisano: da svaki muž 
ima pravo u red stjerati svoju ženu. Onako pijan on bi, 
kao organ zakona, bio još i pomogao Štijefu Racaku 
posvijestiti ženu, da je imao stabilnosti na nogama i da 
se nisu iza kuće, tamo od mosta, zabljeskale bajunete 

i krupni gospodin narednik »vakmajstor« upao u dvo¬ 
rište. 

Jambrek ga je kao stariju vlast propisno pozdravio 
kušajući uzalud da spoji pete i zdušno nastojao da mu 
raportira »situaciju položaja i ostale okolovštine i pri¬ 
like, obzirom na stanje stvari«. Ali uspio je samo da 
propuše nešto kroz brčine i da nekoliko puta zalomata 
oko sebe dugim rukama kao s dva buzdovana. 

Gospodin narednik-vakmajstor uhapsili su »vlasto¬ 
ručno« Štijefa i strpali ga u seoski rešt, dok se primiri, 
a Rezu, strahovito isprebijanu odriješili su od kreveta, 
uz koji je muž privezao, i predali je susjedima. Siroma¬ 
šna Reza bila je po kukovima i bokovima sva ispečena, 
jer je onaj' divljak u nastupu bjesnila užarenom žicom 
udarao po golim bedrima. 

Sutradan je selo zabrujalo kao ulište. Živom ra¬ 
došću opremile su se žene na nedjeljnu svetu misu. 
U jatima su nasmijano dočekivale družice i kumice iz 
ostalih zaseoka i susretale ih na cesti što vodi k župnoj 
crkvi pod Sljemenom. 

— Ste čuli kumica, kaj se pripetilo Rezi Raca- 
kovoj ? 

— Kaj, za pet ran boži? — zagraktale bi susjede 
sve u jedan glas, a njihove bijele suknje, vezene crnim 
arabeskama, zanjihale bi se kao kad kokice protresu 
perje. 

— Saki muž ima prav svoju ženu v red spraviti, 
ali tak ... — zaključivale bi napokon kad su čule veselu 
novost. 

— Če je ne vudre nema je rad, — zaklimala bi 
glavom koja starica. 

— Ali tak?! — zalamale bi susjede rukama kao da 
pruće krše. 

Djevojke bi samo prignule glave, pogledale sti¬ 
dljivo jedna drugu ispod oka, nasmijale se sreći koja 
i njih čeka, a pletenice propletene šarenim vrpcama 
zaigrale bi im niz leđa. 

Ne, niko se nije čudio tome da niuž svoju ženu 
izlema, jer je to prastari narodni običaj, kao^ svi ne¬ 
pisani zakoni u selu. Tekar bilo je malo previše, a što 
je previše nije ni s kruhom dobro ... 

Ni Reza se za to nije srdila. Čak je Štijef po¬ 
rastao u njezinim očima i osjećala je da on ipak nije 
slapčina, kakvim ga je do sada držala. Jednom riječju: 
muž joj je stao imponirati. 

Odležala je nekoliko dana kod susjeda, a Štijef u 
apsu. Kad je izašao iz zatvora dočekala ga je Rezika 
smireno i tiho. Poslagala je na krevet čistu presvuku, 
donijela mu šutke u drvenoj kopanjici tople vode i 
oprala mu noge, premda su je teško boljela, krsta i 
opečeni butovi kad se priginjala. Osjetila je uistinu da 
je on ipak voli, jer muž koji ne voli svoje žene, taj je 
i ne tuče. 

Naprotiv, nije ni sama znala zašto, zamrzila je 
Juru teškom seljačkom mržnjom. Mrzila ga je još više 
kad bi ga vidjela kako s puškom preko ramena, s nahe¬ 
renim zelenim šeširićem, prolazi kroz selo kao »gavalir«, 
kao neka vlast. Da mu »digne pušku« tužio ga je Štijef 
sudu radi silovanja. Reza je svjedočila kao grom. Na 
parnice, tužbe, svjedoke i fiškala otišla je i njima i 
Juri po koja kravica, ali sve se svršilo niz vjetar, a Jura 
je i dalje prolazio vitak i nasmijan kroz selo s puškom 
na ramenu i srebrenkastim hrastovim lišćem pod grlom. 

1 nisu mu »digli pušku« ... 

Ali jednoga dana prošao je Štijef Špoljar rečeni 
Racak kroz selo s puškom na ramenu, s naherenim ze¬ 
lenim šeširićem na glavi, sa srebrenim hrastovim liš¬ 
ćem na ovratniku od kaputa, oštro ufitiljena brka. Žene 
su istrčale pred vrata da vide i to čudo, a on se gegao 
važno kao da je pola Bistranskoga polja njegovo. 

Reza je ponosna pričala susjedama da je sada i 
-njezin Štijef lovopazitelj u susjednom lovištu, da ga je 
vlasnik lova dao zapriseći na srezu i da je on odmah 
iza gospode žandara, iza selskoga pandura Jambreka 

■— prva oružna vlast u selu. Ovako kao vlast imponirao 
je Štijef još više Reziki i ona ga je još više zavoljela, 
nego ono onda kad ju je »steral v red«. 

Neko će misliti da je između Jure i Štijefa došlo 
do krvi ili do bilo kakovoga sukoba. Bože sačuvaj! Oni 
su čak i na oružane asistencije, što ih moraju kao pa- 
zitelji lova davati vlasti, odlazili zajedno. Inače se nisu 
gledali dobro. Šetali su uz granicu lovišta, svaki po 
svom rajonu, kao dva kokota — ali nije se ništa do¬ 
godilo. A i neće! 

Neće, osim ako jednoga dana ne progovori »de- 
rektor« ... A onda sačuvaj Bože i majko božja bistrič— 
ka: ostat će jedan od njih ii bez glave ii bez nosa. 









nije preziran na selu. Ako ostane na selu 
on je seljak kao i svaki drugi. Nezakonita 
djeca dana na selo obično su mali mu¬ 
čenici, ali ipak manji nego po raznim si- 
rotištima, gdje je ne samo mortalitet uža¬ 
san, već se od njih stvara jedan teški du¬ 
ševni, društveni i fizički proletarijat. 





Kao svi ostali seljaci imade i moj pazitelj lova 
Jura Petolaz hrastovu kućicu uz glavnu cestu što pro¬ 
lazi kroz Donju Bistru. On sebe naziva s ponosom, kao 
kakav mali maharadža, lovopazitelj, ratar i seoski ko¬ 
vač. 

Kuća mu je kao boljem seljaku pokrivena crije¬ 
pom. »Hiža« njegova mlađega brata i prvoga susjeda, 
od koga ga dijeli niska glogova živica, pokrivena je 
slamom. Tako je kod svih tanjih seljaka; a u Donjoj 
Bistri j'e mnogoj više kuća pokrivenih slamom nego 
crijepom. 

Sve su kuće na jedan kalup i gotovo sve se pore¬ 
dale uz cestu. U sredini su vrata, a sa strane u jedna¬ 
kome razmaku po dva tako malena prozorčića kao da 
su pravljena da sunce, svjetlost i zrak imaju čim manje 
pristupa u kuću. Uglovi, pragovi, dovratnici i okviri 
oko prozora išarani su i izrezuokani, pa kućice izgledaju 
kao male rezbarene kutijice. 

Unutri nemaju obično nikakovih soba ni pregrada, 
već su od drvenoga stropa do ilovoga poda jedna jedina 
prostorija za sve ukućane skupa. 

Jurina je kuća ipak podijeljena u tri dijela: u ku¬ 
hinju sa štednjakom od zelenkaste cigle, spavaću sobu 
s jelovim podom i malo spremište za hranu i oruđe. 
Odmah iza kuće prigrađena je Jurina kovačnica, puna 
zarđalih komada raznoga željeza, polomljenih kolesa 
1 ruda; tu j'e mijeh, nakovanj, alat i trista začkomica. 
Za kućom je dvorište, sjenik i štala, a iza njih otvoreno 
đubrište i pedalj vrta. Pred štalom leži na slami uvijek 
po nekoliko lovačkih pasa, a većinu ih Jura dobije »u 
školu« iz grada. 

Sve je to ograđeno gdje pleterom, gdje glogovom 
živicom, a prama cesti koljem. 

Jura je bolji seljak, jer imade sedam rali zemlje. 
Gotovo sve je to skuckao na kovačkom nakovnju. Nje¬ 
gov brat Lojzek, visoki mršavi i maljavi seljak, ostao 

je na ono ral i po, što ga je dopalo u dio iza očeve 

Znao sam da Jura ima samo jednu curicu 1 malka 
sam se začudio kad sam jednoga dana vidio kako se u 
njegovo, kuhinji igra dvoje djece. Oboje vršnjaci od 
godine dana, oboje plavušavo, te J .Jff 11 ? ono 

plave majčine oči i punu glavicu zlatnih kovrca a o 

je drugo, kratko ostriženo, a oči mu sitne i crne ka; 
dvije dozrele kupine. 

_ Čije je ovo drugo dijete? - upitah. - Bra¬ 

tovo? ... , • j e 

_ Ni... tak... naše! — nasmija se Jurina že¬ 
nica, a u velikim očima joj zaigraše široke, plave zje¬ 
_ A naše... a zopet ni naše, odgovori Jura i 
počeša se iza uha. - Vražje! - slegnu ramenima, 
a lagan osmijeh preleti mu preko tamnoputnoga lica. 

— Kako to? 

— Eto, tako. To je mali Kranjec ... 

— Kakav Kranjec, ljudi? - . „ 

_ Je, to je od jene fine gospe-f raj lice ze Zagreba. 

Tak... kakti sirotišče. Dala nam ga i plača nam -50 
dinari na mesec. Eto tak: fačuk! 

_ Pa kako je onda Kranjec? 

_ je, mislim da mu je otec Kranjec, a morti p 

' ni P- 

i bjelolika snaša. — Sa je v svili kakti bani« P 
se v autu, a z njom lepi beli cucek. A sim eto nam dala 
ovega siromačeka... Detič moj mali! — i pogladi ru¬ 
kom po glavici malo milo stvorenje. 

_ Kaj, gospon lovnik? —prihvaća Jura. — Nam: 

dobro dojde ovo 250 dinari. To je kakti penaija. A r 
nim ni nikakve muke kraj ove naše male. Deca rasteju 

sama, a baba ih samo eto tak • • • . mAilm 

Čučnuo sam se na ilovi pod k djeci, a u mojim 
očima je bilo nešto bolno za toga maloga »fačuka«,. 

Tcome je mamica fina gospa-frajlica sva u svili kao ba¬ 
nica i vozi se u autu s bijelim psićem ... 

* 

U podne posjedasmo uz rub šume na brijegu, više 
izvora. Oko nas hladovina ugodna i svježa, a pod nama 
mahovina duboka i topla kao starinski baršun. Zalaže¬ 
mo naš lovački ručak. 

Umorni psi polijegali i dahću, a naši mali čupavi 
pogonići vuku i slažu suhar i krše zelenu borovicu, da 
nalože mirisnu vatru. 

Jura im dijeli velikim lovačkim nožem obligatnu 
kobasicu, a nad našim glavama, nad šumom, nad po¬ 
ljima i rijekom u ravnici plove visoki oblačići kao bijeli 
čuperci. Vatra pucketa i miriše. 

Iza naših leđa, iz šume, izađe Jurin brat Lojzek i 
pozdravi: 

— Dobar dan, gospon! 

— Zdravo, Lojzek. Kak si kaj? 

— Tak... tak... — klima on glavom. — Kaj 
se more ... tak ... — a rijetki mu brčić tugaljivo miga 
na maljavome licu. 

— Primi! — reče Jura i odreže i njemu komad 
kobase, a on je prihvati u letu. 

Lojzek je lugar u seoskoj zemljišnoj zajednici i 
čuva šumu u Dubravi. 

Cučne do nas, prisloni se leđima uz hrast, drži 
staru zarđalu jednocijevku među koljenima i odgriza 
kobasicu. 

— Ste kaj? — upita žvačući. 

— Eto dva zečića i pet trčaka. 

— Dobro! — kima on glavom i guta zalogaj. 

Sjedimo tako i zalažemo, a zelena borovica puc¬ 
keta na vatri i miriše. Dolje na travniku pored Krapine 
bijele se krave. Nedaleko od nas igra se u travi jato 
nestašnih i brbljavih čvoraka, naletaju jedan na drugoga 
i svađaju se. 

__ jura, hoćete li malo kolača? 

_ je ... kaj... ha! Pa morem ... da ... dajte ... 

če baš hoćete, — krzma on nespretno, a kad mu da- 
doh komad, on ga zamota u papir. — Ha ... to ja bum 

svojoj deci ponesel... ., , ... 

Pogledam ga ispod oka. On nije nikada ranije o 

kazao, već uvijek: — To bum svojoj maloj odnesel. A 
sad, otkad je ovaj mali »fačulk«, »Klanjec« kod njega, 

eto već veli, »svojoj deci«. . . . . , . 

— Uzmi, rekoh. — Evo ti jos jedan komad da 

bude svakome djetetu po jedan. 

_ Ha... Fala lepe! Oni to tak rad jeju, — a 
crnputasto lice smješka mu se urgusuzki. 

_ Za tvoju, — rekoh i dajem Lojzeku sav ostali 

kolač 

— Fala im se! — prima Lojzek nespretno kolač 
s obe ruke, a on mu se već mrvi među prstima. 

Papir šušti u njihovim rukama, vatra pucketa i mi¬ 
riše, a mali čupavi pogonići jakare se po mahovini. 

— Drž ga Štijef!... 

— Nedaj se Rus!... 

_ Kup! Kup! ... — viču svi u jedan glas i slažu 

se jedan preko drugoga na gomilu, pak se nasmijani, 
zajapureni i radosni kotrljaju niz brijeg i ostaju ležati u 
šušnju. Psi skaču veselo za njima, laju visoko, kao da 

bi se htjeli s njima skupa provaljati. 

Vadim cigaretu i osjećam u srcu želju da se i ja 
prekopitnem zajednom s njima i da radosno kričim. 

— Rus! Štef! Šta je tvoja dužnost? 

— Mam, mam, gospon lovnik! — skače moj mali 
najmiliji pogonić, plav kao dozrelo žito i pruža mi na¬ 
smijanih modrih očiju zažeravljenu granu mirisne bo¬ 
rovice. 

Odbijam dimove. Cigareta miriše po borovoj smoli 
i dimu, čvorci se igraju u travi, a dječaci polegli nau- 
znak na mahovinu i raširenih zjenica zure u nebesku 

plavet. Mir i tišina leže na ravnici, svud oko mene i u> 
mojoj duši. 

Tiho plove oblaci, poda mnom se niz obrežje cr¬ 
vene plodovi divlje ruže i crne gloginje ... nad našim 
glavama šapuću krošnje ... 

Gospon lovnik... — prekida me iz snatrenja 
rezak glas maljavoga Lojzeka. 

— Šta je, Lojzek? 

— Ja bih ih nekaj prosil če se nebuju srdili... — 
oklijeva on i nekako nespretno trza suhim ramenima, 
a crvenkaste obrve uzdiže visoko na izbrazdano čelo. 

Zašto bih se ljutio? Ako mogu, veoma rado! 

— Kaj? ... Znaju kak je! ... Zemlje, kaj? ... Rat 
i pol — nikaj... a kravica mi je crkla ... 

— Šta joj je bilo? 

— A kaj bi joj bilo? — prihvaća Jura. — Metil. 
Ta nas bolest bu se fundala. 

— Zašto, ljudi božji, ne zovete živinara? Dao bi 
joj injekcije i ozdravila bi. 

— Živinara?! — smješka se tugaljivo Lojzek tan¬ 
kim usnicama, a rijetki mu se brćić kostruši. — Je ži¬ 
vinara? Nekcij'e! Je, gospon lovnik, da živinar i nek¬ 
oje ne koštaju denes kulko i krava, a če još i crkne ze 
svim nekcijami, kaj sem onda zaradil? 

Ni to za čoveka siromaka, — vrti Jura glavom. 

Šta da im na to reknem? 

A šta si htio, Lojzek? — prevrćem razgovor. 

— Tak eto... imam troje dece. Baba mi je pred. 
mesec dan^ naj oprostiju, četrtoga rodila. Pak sem si 

mislil če bi se nekako našle nekaj v gradu ... za. 
dojku ... pri gospodi... eto tak ... Nekako bi se’zišie 
v-rez ovu zimu kaj dojde ... Od ral i pol ni ni kuružnjaka 
za nas se ... A lugarija, kaj? Nikaj!... 

— Hm! 

— I če oni znaju za kakovu familiju ... za kakovo 
mesto ... eto tak ... 

_ Hm' ... Ne znam, Lojzek! 

__ Ce bi tak ... — uzdahnu on rezignirano i tržnu 

koštunjavim ramenima. 

_Nego možemo dati oglas u novine. 

— Kak oni misliju. Ja ih lepo prosim... buju me 


puno pomogli. 

_ Dobro, dal ću oglas. 

Najednom s visoka sruši se kao kamen među čvor¬ 
ke mali jastreb ptičar i kao strijela odnese jednoga u 

pandža«. Svi ga otpradsmo presenežem o .ma a 

se izgubi iznad šume. Prestrašeno jato razbi se 
po grmlju uz prestrašenu ciku. 


Dao sam oglas i Malčika je našla mjesto kod jedne 

^- svojoj »pisanoj« bistra,,skoj 
nošnjd zdrava, puna i jedra vuže kolica kroz gradske 
nasade Prsa joj nabrekla kao uskršnji hljeb ... Kolica 
su sva u bijelom vezivu i okićena plavim svilenim vrp- 

“"'“Kad dođem u Donju Bistru i svratim k Juri, vidim 
odmah preko niske glogove živice, kako se njez.na.djeca 
igraju blatna i golišava po dvorištu i otvoienom 

ništu ... , .. 

Njeno se napršče h r ani na dudi• • • . . . .. 

1 maloga »iaCuka« vidim podesto u Junnoj kuci. 

Izrastao je ®ijep derančić crnih sitmh <§J“ dv £ 
dozrele kupine, a plavusav i bljedolik. Om su ga 
voljeli kao svoje rođeno dijete, zovu ga »sinek«, a 
njih Itatek« i >mamek«. Mala ga plavokosa i plavooka 
curica zove »bratec«, a on nju kao i svi ostali »seka«. 

leđnom mi se prilikom u lovu Jura tužio, da se 
majka za mališana više nikako ne brine. Nije ga vidjela 
ni pohodila otkad ga je dala, a što je jos gore u po¬ 
sljednje vrijeme ne šalje im ni ugovoreni novac. 

Kaj morem? ... Kaj bu z tim siromakom če ga 
mi zapuščamo? 

A ona mala i sirotna djetinja dušica, što nije nikada 
osjetila pravu toplinu majčinoga srca i što još nije shva¬ 
tila svu težinu istočnoga grijeha sramote, priljubila se 
uz Juru, uz njegovu ženicu i uz malu sekicu kao malo, 
iz gnijezda izbačeno golišavo ptiče uz čovječju tonlu 
ruku. J J 1 

Kaj moremo? ... — govorila je Jurina žena. — 
Bog nam ni dal sineka, naj bu on naš sinek. Bu pri 
nami, bu kovač, bu na našem... a če Bog im dade 
volu: eto mu seka, pak nek ostaneju na našem gruntu ... 

Nisu svi ljudi na selu takovi. I drugi imadu »fa- 
čuke« na hrani i odgoju, drže ih radi ono par dinara, 
a u svakome im zalogaju dadu osjetiti da su prezrena 
djeca sramote i da ih hrane tekar za plaću. A u te 
male duše taloži se malo po malo mržnja, otrov, gor¬ 
čina i bol... 

Jednoga dana osvanuo je Jura kod mene blijed i 
namršten. Džepovi mu nabrekli: puni krušaka. 

— Šta je, Jura? 

Kaj? ... Nikaj. Dobro je! —«■ pregriza on mrko 
kao da je zagrizo u oškrapnu trpiku, a rukama lomata 
oko sebe kao da nezna kuda će s njima. 

— Neće biti baš dobro, kako mi izgleda. Mi se 
dobro poznamo, Jura! šta je? 

— Je ... dobro!... A opet ni dobro! ... Eto želi 
su mi, znate, onega maloga. Želi ga i dali ga na Josi- 
povac, u sirotište. Tak ... 

. J e > ze b su ga •.. — lomata on rukama kao 
leskim kovačkim mlatovima. — Kakti da ga buju dali 
v škole, v zanat... kakti da pri meni nekaj košta. A 
mogel je bit pri meni zabadav ... tak ... 

— Što ti kaže žena? 

— Ni ga štela dati. Plakala se ... I curička se pla¬ 
kala, navek pita za nega... i čeka da se bu vrnul. A 
nisu ga šteli dati i nebu se vrnul... — pregriza on i 
ševrda zjenicama da se ne sukobi s mojim pogledom. 

Gledamo obojica na stranu. 

— Je, došel sem da ga vidim. Nis mogel i tak mi 
ga je žal... kak da mi je pravi sinek ... siromak, tičica 
mala ... A sekica ga čeka da se bu vrnul... i tak je 
hiža prazna kakti da je se pomrlo. Saki čas čekam: bu 
mi došel v kovačiju, bu z menom kakti koval... Je! ... 
Došel sem da ga vidim i prinesel sem krušek kaj su 
mu seka i mamica poslali... Tak! ... 

* 

Par dana iza toga lovili smo trčke po travniku uz 
cestu što vodi iz Donje Bistre k crkvi na brijegu. Sjeli 
smo uz rub puta, da se malko odmorimo, a ja sam se 
zavalio leđice u travu. Nadamnom vedrina i plavilo ne¬ 
besko. 

— Ide Lojzek! — reče Jura. 

Prevrnem se na bok. Prama nama je dolazio Jurin 
brat Lojzek i nosio na rukama mali lijesić od svježih 
jelovih dasaka. Prignuo glavu i ide lagano. Kad je došao 
do nas, zastane, pogleda nas rasijano, a u maljavo mu 
se lice urezala neka bolna bora. 

— Tvoje, Lojzek? — upitam. 

— Moj, gospon, — odgovori on promuklo i pođe 
lagano pognute glave, noseći na rukama lijesić od svje¬ 
žih jelovih dasaka. 

Zamukosmo ... Ja se izvalih opet poleđice u travu« 
kao da me tko oborio udarcem u prsa. 

— Je ... prozbori Jura. — Žena mu je opet ro¬ 
dila ... i opet se vrnula v grad. Nezina je gospa opet 

imala dete i trebala do i tu t i •• 

Vlti ... tak... Ono se J ®, morafa os ^~ 

d rugo ni moglo . Jjj! P - rehran,I ° na đudi • •. a ovo 
se mora! Vmr, ° J e • • • Je ... tak ... žive«. 

J a sam dugo i 

s,vorenih ***0 »ttSč s 

ŽIVOT I SMRT MALE JAZAVČARKE 






je priča o jednome malome psu. Kažu, 
da svaki pas sliči na svoga gospodara. 
Svaki se živi stvor prilagodi zemlji i pri¬ 
likama u kojima žive. Zagorci imaju tvr¬ 
de tikve; kad se zagrizu, (bez obzira da 
li u zlo ili u dobro), onda drže tvrdoglavo 
i nepopustljivo. Bože moj, kmet rodi 
kmeta!... 






i 




Moj lovački susjed i prijatelj Hinko imao je neko¬ 
liko jazavčara. Svi crvenkasti, svi dlakavi i nakostru- 
šeni kao veliki ježevi, svadljivi i zagrižljivi kao da su 
iskočili iz vražje torbe — a svi na jedan kaiup da ih 
nisi mogao razlikovati jednoga od drugoga. Kad bi se 
moj Dren umiješao među njih, onako klipan i dugokrak 
kakovi su već mladi ptičari, planuo bi veseli lavež i 
trka niz strništa. Okupili bi ga sa svih strana kao da 
će ga sad-na razderati, a on bi ih preskalkivao, kovitlao 
se i motao među njima u pustoj obijesti. Začuđeno i 
dostojanstveno bi ih ispočetka gledala stara i pametna 
ptičarka Lola, a onda bi i ona sve nehotice stala da 
poigrava na mjestu, pak bi se napokon i sama otisnula 
u pustopašnu trku, lajući visoko i radosno. 

Mnogo puta me je nasmijao taj veseli prizor i 
sprijateljio me s jednom malom dušicom — s malom 
jazavčarkom Risom. Svaki put kad bih došao k prijatelju 
u lov, dotrčala bi ona k meni, radosno me pozdravila 
dugim kosmatim repom i skačući uza me umiljavala mi 
se na stotinu načina. 

Često za zasjede na šumskoj prosjeci najednom bi 
se nešto zacrvenilo u gustini, a iz šikare bi se dogegala 
mala moja krivonoga prijateljica, pristupila bi k meni 
kao da me traži, onjušila me i vratila se u guštaru. 
Tada sam mogao biti siguran da će ili zec, ili fazan, 
ili lisica ravno kao iz puške na mene. 

Možda je to moja fantazija, ali zaludu bi me iko 
uvjeravao da nije tako. I kad bi u šumi odjeknuo njen 
lavež, koji sam tačno razlikovao od svih drugih, već 
bi moje srce radosno zaigralo, ruke elastičnije pridr- 
žale pušku, a do mojih nogu zadrhtao bi moj Dren kao 
prut na vodi, prožiman istom strašću što je i mojim 
nervima treperila. 

Sva naša sjetila, svi naši instinkti slijevali su se 
u jedan zadržani dah, dok najednom ne bi odjeknuo 
preda mnom srditi: ko-ko-ko. Zlatni fazan, raširenih 

in ii, sunca i jesenjih šumskih boja, šiknuo bi 

*£> “f Srp" ona^ponosna 

iStitrpCtomoSfglave'd a Subnep^imice preko u 
guštari. 

Dok bi moj Dren, važan i ponosan, visoko uzdi¬ 
gnute glave, ukočene široke vratine i uštap Lio 
koga repa, stupajući kao grenadir na paradi, pr laz ‘° 
k meni Leći u raljama onu krasnu mr vu ptum, dok 
se u mojoj duši počimala javljati neka t<ha žalba^ nek 
skriveni prekor: zašto sil to učimo? — iz gustiare di 
doletjela mala moja prijateljica Risa .vesela i zado¬ 
voljna, kao da čeka moju ruku, da joj se spusti na 
pametnu glavicu i da je pomiluje. 

Ova divna ptica ležala bi mrtva do m°jih nogLK 
Moii bi prijatelji radosno mahali repovima a duboka 
Soka Iz mog srca nijemo ih je pitala: Zašto smo to 
učinili? Ali oni su radosno i dalje mahali svojini ie- 
povima, a njihove vjerne oči odgovarale su mi: Tako 
mora biti! — Možda su imali pravo! 

A kad bi se tamo uz željezničku prugu kod stra- 
'žarske kućice okupilo društvo, pootvaralo uprtnjače^da 
se ruča tad bi Dren legao iza moga lovačkoga stoca 
ni ne osvrćući se na jelo, jer on u lovu nikada ništa 
ne jede. Nu mala moja prijateljica sjela bi lijepo pred 
me i mi bi dvoje, sve krišku po krišku, komadić po 
komadić, dijelili svaki zalogaj. Pa kako smo oboje 
zamašnoga apetita i volimo oblizeke > stl P anluk » : 
bih se rado i u tuđe zamotke, da i opet mala moja 
prijateljica dobije svoj dio. Teško ga se drugom jc 
zavčaru koji bi se umiješao u našu idilu, jer odmah bi 
se njezina gubica strašno namrštila, a čelični b. zub, 
škljocnuli — i jao i pomagaj kud bi zahvatili. 

Bila je dobra u pogonu, dobra u hajci, ah najbolja 
u jami kad je trebalo tetku liju deložirati iz njezine 

vile. Ona bi navalila prva. Onako krivonoga i malena, 
jedva dva muška pedlja dugačka, a ni pedalj visoka, 
ali zbijena i kao od tuča salivena, izverigana čvorovima 
mišica, sunula bi bezobzirce u najdublju' jazbinu, a nje¬ 
zin potmuli lavež pod zemljom javio bi nam da je za¬ 
počeo veliki boj. 

Obično bi iza prve navale sinula zaprepaštena lisica 
pred malim srditim demonom, a negdje oko jama čuo 
bi se kratak i otsječen hitac, da kroz par sekunda 
jedan od nas podigne u vis za kosmatu repinu mrtvu 
lisicu, žutu kao žut cekin. 

No kad bi se našle i po dvije u jami, onda bi 
priskočili ostali jazavčari i borba bi bila teška i duga. 
Pod zemljom bi odjekivao mukli lavež, krvavi jazavčari 
bi ulazili i izlazili kroz otvore, da sa sviju strana opkole 
opsjednute, ali Risa nikada. Ona je držala front i ugriz 
vraćala ugrizom, ranu ranom, krv krvlju, boreći se do 
posljednjega daha, do posljednje očajne snage i ne na 
život već na smrt. 

Napokon bi provirila iz rupe najprije njezina re- 
pina, a onda stražnji dio tijela i ona bi, sva krvava 
i razderana, teškom mukom izvukla iz jame dva puta 
od sebe veću, mrtvu, zadavljenu lisicu. 

Cesto smo morali sate i sate kopati u šumi, sjeći 
korenje stabala, prisluškivati uhom na zemlji režanje, 
da možemo otkopati i Risu i lisicu, što se zubima me¬ 
đusobno zakvačiše: vilicom u vilicu, njuškom u njušci. 

Ta mala hrabra kujica nije uzmicala ni pred kim. 
Njezina duga klapava ušesa bila su razderana kao stare 
bojne zastave, a na njenom tijelu Ibile su ožiljcima 
ispisane sve borbe i svi bojevi, kao na grudima ve- 
tcrsns 

Često mi se pričinilo, ikad bih je vidio kako izlazi 
iz jame, ispod hrastova korijenja, kao da je oživila ka¬ 
kova debela hrastova žila, jedna od nih žila što žive 
duboko i snažno u teškim i tamnim šumama zemlje 
naše. 

Rado sam ćaskao o njoj sa starini lugarom Krap- 
cem. Starac bi odbacio dim cigarete predaše, pušku 
bi premjestio s ruke u ruku, zastrugao teškim seljačkim 
čizmama, zasukao otoboljene prosjede brčine i rekao: 

— Otac joj je bio đavo, mati vrag, al ona je, prosti mi 
Bože, i vrag i đavo skupa. Polegla se na mom sjeniku. 
Srce joj je veće nego li je ona čitava. Mislim da bi se 
na vepra đisnula. 

— Jest, oštra je! 

— Oštra! Ja sam evo 40 godina lugar u ovom 
lovištu. Vidio sam kako su padali stari hrastovi, da 
ih pet-šest ljudi ne bi opasalo, kako su nicale šikare, 
a iz šikara i opet mlada stabla. Sjećam se kad je šuma 
dopirala sve tamo do ceste, kad su se krčile sve ove 
njive što nas s blagoslovom božjim hrane. Kroz moju 
je ruku prošao mnogi žir što je sada stablo kao moj 
but. Al ovako oštra psa nisam vidio, — odmahnuo bi 
starac glavom i u hodu zastrugao teškim seljačkim 
čizmama. 

— Prolaze vremena... — šanuo bih ja kao za 
sebe. 

— Prolaze ... Vidite ovu željeznicu. Znam kad je 
nije bilo. Prolaze carstva, prolaze gospodstva, prolazi 
i život. Pa opet ništa! Jedan list padne, drugi na pro¬ 
ljeće prolista. Kao da nikada nije bilo ništa, — odbaci 
starac dim preda se i premjesti pušku iz ruke u ruku, 
a niz tamnoputo lice sade mu s Visoka čela mladićki 
potsmijeh. — A ipak čini mi se često ... Ne znam ... 
možda!... 

— Što? 

— Kao da ipak mi seljaci ostajemo tvrdo nekako 
evo na ovoj zemlji. Bila ona gospodska, bila kaptol¬ 
ska ... čija bila, bila... Kao da smo vezani mi i naša 
djeca uz ove njive i uz ove šume. Eto, tako nekako ... 

— i odbaci čik preda se, a on zapišta i ugasne na 
vlažnoj zemlji. 

I tako bi išli zamišljeno niz šumsku stazu, a nad 
našim glavama polako bi šuštilo lišće, bez žalbe i bez 
boli, s tihom nekom radošću smirenja u sebi. Pod nama 
bi ležalo u ravnici selo i zaselci, šumarci, njive i paš¬ 
njaci kao uspavana djeca na rukama nekog velikog 
zakona što jedini jeste. 

Tekar kao disonansa upao bi u naše misli glas 
starčeva sina Miška i svrnuo nas na naš stari raz¬ 
govor: 

— Ni cucka v selu na kterega ne bu naletela, — 
a rumeni obrazi zarumenili bi mu se još jače kao curici 
kad se zasrami. 

— I ne uzmakne? — upitao bih ja kao da sam se 
prenuo iza sna. 

— Kak?! ščapi prav pod gutek. Sve pred njom 
mora zmeknuti. 

— Srce je u nje veće od nje čitave! — progunđao 
bi i opet stari Krapec, odbacio dim preda se i pre¬ 
mjestio pušku, s ruke na ruku. 

Imao je i pravo; no ta ju je njezina hrabrost 
stajala glave. 

Bilo je to jednoga blagoga jesenjeg dana, kad 
posive strništa, kad u našim dušama zamirišu obrani 
plodovi. Popodne, iza lova, odveo nas je stari Krapec 
u duboku šumu kroz jaruge i vododerine. Oko nas je 
šuštalo i šaptalo lišće s bukovih grana pjesmu o pre¬ 
planulim krošnjama, okupanim u jesenjem zlatu. 

Duboko u šumi, iznad jaruge, pod korijenjem mla¬ 
doga hrašća prorovane su lisičje jame. Na 5—6 mjesta 
izbijaju rupe podzemnih hodnika iz tamnih jazbina. 
Netom smo se razmjestili s (pripravnim puškama, ne¬ 
tom su Dren i Lola polijegali uz noge svojih gospodara, 
pripravni da se na prvi hitac bace na zvijerku kad 
šikne iz jame, pustiše lugari troje jazavčara: Risu, 
Liju i Štrikana. 

Risa je kao uvijek, ne oklijevajući, uletjela^u prvi 
otvor i odmah se čulo srdito rezanje i divlji lavež. Kroz 
kratko vrijeme pridružio joj se visoki lavež njezinih 
drugova. 

Pod zemljom je počeo ples. Naša su srca udarala,, 
naše su oči nestrpljivo očekivale, naše uši osluškivale 
svaki šum, naše ruke plaho stiskale pušku, a sva naša 
čuvstva bila su usredotočena i oprezna kao ždralovi na 
straži. Ptičari su drhtali uz naše noge. (Pod nama je 
zemlja tutnjila, muklo odjekivala, a nad našim glavama 
treperio je jesenji list. Sunce je koso padalo kroz šu¬ 
mu i prostiralo niz padine duge šumske sjene. Trepe¬ 
rio je list, treperile sjene, treperili psi, treperile duše 
i srca u nama, kao da *se svi skupa motaju i mrse u 
jedan divlji grč. 

Ali uzalud smo očekivali. Iz jazbine nije izlazio 
niko. Jauk, lavež, režanje, cvilenje i neko mračno grok- 
tanje kipjelo je i glogoljalo pod nama u mahnitoj borbi 
na život i smrt. Izgubismo strpljenje. Dren i Lola za¬ 
čuđeni poletiše k rupama, stadoše turati glave u otvore, 
potmulo režati i visoko lajati. Njihovi instinkti i rojevi 
piirisa jasno su im kazivali što se u jazbinama zbiva, 
a mi smo nervozno pitali staroga Krapca: 

— Što je to? 

— Ne znam, — slijegao je on zamišljeno rame¬ 
nima, prebacivao pušku iz ruke u ruku i sve nešto gun¬ 
đao sam za sebe. 

— Tu nešto izlazi, — javi se mladi Krapec, a 
puške se same obrnuše na onu stranu. 

— To je Lija! 

Da Lija, ali kakova! Razderana i krvava kao da je 
neko britvom isjekao. Stari Krapec pokleknu do pseta 
i zamišljeno pregleda rane na Liji. 

— Jazavac je u jami... — lanu on napokon, a 
s visoka čela sade mu na lice mrk oblak. — Treba 
kopati! 

Nakon malo vremena izvukao se i Striko iz jame; 
i on krvav i izderan, ali Risa nije izlazila. Uzalud smo 
je zvali da se ostavi vraga. Duboko pod našim nogama, 
odzvanjalo je njezino lajanje, a moja duša je osjećala 
kako se njezino malo junačko srce đisa na dva puta 
jačega neprijatelja, kako ta mala duša i to malo tijelo, 
usprkos rana, boli i gubitka krvi, ostavljeno od svojih 
izmrcvarenih drugova, van zaštite svojih prijatelja, 
ostaje samo i neustrašivo na krvavom mezevu i svijesno 
bije svoj posljednji veliki boj na živbt i smrt. 

Ona i jazavac krvarili su iz bezbroj rana. Jazavac 
stjeran u tek nedovršeni novi rov nije mogao uzmaknuti: 
i borio se za gol život. Psi su ga izgrizli, a jedna pre¬ 
dnja noga mu je pregrižena. No i oni su platili skupa 
i morali uzmaći. Sam taj mali demon skupio se preda 
nj i ugriz odvraćao ugrizom, ranu ranom, krv krvlju. 
Svaki put kad bi on potražio izlaz iz toga ćorsaka, 
njezini oštri zubi žarili bi se u njegovu debelu vratinu 
i komadi kože odletjeli bi, a svježa krv briznula bi 
obojici iz dvije nove rane. 

Nad njihovom glavom udarala je lopata i odjeki¬ 
vala sjekira na korijenju. Šuma je odzvanjala, a dolje 
u jaruzi derala se šojka. Žagor ljudi i lavež pasa ulije¬ 
vao je strah u njegove kosti, a novu snagu u toga ma¬ 
loga nasrtljivoga vraga. 

Risa je osjećala da joj malakšu snage, ali je ćutila 
da i njezinu neprijatelju ponestaje daha. Duboka mržnja 
što se kovitlala i grčila u njezinu srcu, jača od boli, 
jača od instinkta života gurala je u nemilosrdnu borbu. 

Baš u trenutku kad je osjetila strah pred sigurnom 
smrću, dahnuo je teško jazavac, a u njezinu mozgu za¬ 
kovitlao se mrženi miris divljačine. Svi instinkti njezinih 
predaka, što davno, pradavno, ostaviše šume i ogrijaše 
se uz domaću vatru čovjeka propeše se u njoj i uzvi¬ 
tlaše staru mržnju na sve one što se tom vatrom ne 
ogrijaše, što ne osjetiše milinje čovječjeg milovanja, 

miloštu čovječje ruke, već ostavljaju za sobom trag 
divljačine. 

I kad je udarac lopate jeknuo još bliže nad njiho¬ 
vim glavama, kad je iznemogli jazavac skupio svoju 
posljednju snagu i jurnuo da preko njezine lješine nađe 
put i prolaz, prope še mala vjerna životinja i zari po¬ 
sljednjom očajnom snagom duboko u njegov mesnati 
vrat svoje čelične zube. I dok je jazavac odirao kožu 
i meso s njezinih grudiju, užasna bol protuživotnom 
snagom stiskala joj je vilice, te pod njenim oštrim de¬ 
račima prsnu žila kucavica, a topla krv šiknu joj niz 
laloke. 

Gubeći svijest osjetili su oboje da je to svršetak. 

Lopata je izbacila krvavu glinu. Nakon toga je 
mladi Krapec najprije izvukao mrtva jazavca, užasno 
razderana i priklana, a zatim gotovo zguljenu malu Risu 
— u izdisanju. Bez svijesti, zamagljenih očiju disala je 
teško, a čvrsto stisnuti zubi probili su joj deračima vla¬ 
stiti jezik. 

Odnio sam je na rukama, s tugom u srcu i kletvom 
na usnama. Pričinilo mi se kao da mi na rukama umire 
prijatelj. Otvorio sam joj silom zube, oslobodio jezik, 
nalio vode u grkljan, kušao je dozvati k svijesti, ali 
njene su oči ostale mutne. Prsa su se teško uzdizala, 
kao već pod teretom smrti. 

Moj prijatelj je kleknuo uza me. U lice mu se ure¬ 
zala bora boli i prekora samom sebi. Oči 'mu se čudno¬ 
vato caklile. Dren je ponjušio malu mučenicu, sjeo na 
stražnje noge, ispružio vrat i stao visoko i muklo za¬ 
vijati. Lola je zavijala s njim, a u prodolu ispod nas 
odjekivali su sablasno njihovi udaji i grcali kroz ja¬ 
rugu. 

Nijemo smo se pogledali. Ruke su nam drhtale i 
grčile se kao da hoćemo zadržati život i veliku junačku 
dušu u tome malome vjernome stvorenju. 

— Nema tu pomoći! — šapnu on tužno. 

— Ima, ima... — ustvrdio sam ja kao da molim, 
kao da zahtijevam, a ipak bez nade i vjere u sebi. 

Teški grčevi razdirali su to malo tijelo. 

— Miško svrši... da se ne muči... — pregrize 
moj prijatelj, kao da grize komad svoga vlastitoga 
mesa, a bolna i prekorna crta na simpatičnom licu ureza 
mu se još dublje. 

— Ne!... ne!... 

— Budi pametan!.. . Vidiš da se muči... Može 
se ovako mučiti dva dana... A čemu? ... Vidiš gotovo 
crijeva. .. 

Prignuo sam se još jednom nad tu malu i hrabru 
životinjicu, nad tu dragu prijateljicu i moji su prsti 
poljubili posljednji put tu malu mučeničku glavu. 

— Idemo! .. . Hajde! 

Stupio sam nijemo u red. Jedan za drugim obore¬ 
nih glava, u »indijanskom redu« uspinjali smo se uz 
šumski obronak. 

Miško je jedini zaostao. 

Nakon četrest koraka odjeknuo je hitac iza na¬ 
ših leđa i — prikovao nas trenut u hodu .. .i... i onda 
smo krenuli dalje pognutih glava, a niz moje lice pla¬ 
zilo je nešto vlažno, i imalo gorak okus u kutu usana. 

Sunce je zalazilo za šumu. 

Je obična vlast u našim selima. Vlast zlo 
i griješno shvaćena. Takovi se mali sa¬ 
trapi regrutiraj« iz teške poluinteligencije, 
što se tim više duri od seljaka čim mu 
traga jače smrdi po opanku. Ubi nas po- 
papučeni opanak! 







Svoje jesenje nedjelje najradije provedem lutajući 
po šumama i poljima Donje Bistre. Vrebam golubove 
uz vodu, šuljam se grlicama na strništima, progonim 
trčke kroz kukuruzišta i tražim prepelice kroz visoku 
travu. Ako skoči kakav zekonja: pras! i već ga moj 
Dren nosi visoko uzdignute glave u zubima i zado¬ 
voljno gunđa. Sa mnom su dva tri seljačka dječarca, 
moji pogonići i moj lugar Jura. 

Podveče se obično svratim u gostionu gospodina 
.Zajca u Donjoj' Bistri, da pričekam autobus, što tu 
staje na polažu za Zagreb. Ostao bih najradije u dvo¬ 
rištu, pod visokim razgranjenim kestenima, da se nau- 
zivam večernje seoske idile, da nije odmah preko plota 
glavna cesta zavijena oblacima prašine i da sa svih 
okolnih đubrišta ne navaljuje roj ljutih muha i težak 
zadah gnojnice. 

Moram se skloniti u Zajčevu gostionu. Gospodin 
Zajc je inače vrlo uslužan i mio čovjek. Marljiv, radišan 
i tih, a posao mu vrlo dobro napreduje. Prednji dio 
njegove kuće razdijeljen je u tri jednaka dijela. Ulazi 
se s pročelja u prednju sobu. To je tako zvana »muška« 
soba ili birtija, gdje uz duge, gole i prljave stolove, 
s nogama na križ, polivene »derektorom« sjede na 
drvenim klupama seljaci. Unutri je zadah težak da se 
čovjeku u prvi tren zavrti i u glavi i u želucu. Zapahne 
čovjeka neki posebni kiseli zadah znojnih tjelesa i pro¬ 
livena vina. Seljačke su glave razbarušene, oči staklene 
i razrogačene ili već izbezumljene, padaju teški udarci 
još težih pesnica po stolovima, a čaše zveckaju. Zavi¬ 
jaju kao kurjaci neke tuđe nezagorske pjesme iskrivlje¬ 
no nategnute na tugaljive zagorske melodije, a psovka 
pršti kao razlupano staklo po popljuvanu i uprljanu 
tlu. Tu, eto, propiju seljaci Bistrani svoje teške žulje 
i zarade, tu se zametnu mnogobrojne parnice, što se 
kasnije vode tako tvrdoglavo i nerazumno, da se za 
njih žrtvuje i blago iz štalica i posljednji pedalj zemlje. 

Tu eto, postaju ti inače pitomi i mirni seljaci u oma- 
glići »derektora« — životinje... 

Kroz birtiju se na lijevo uđe u dućan g. Zajca. 
Trgovina je puna jeftinih seljačkih stvari svakakove 
vrste: šarenih rubaca, bičala, kukuruznoga brašna, še¬ 
ćera, šibica, petroleja, kave, cicanoga platna, tuljaca za 
petrolejske svjetiljke, češagija, pregača u užasno 
ćim bojama, čitav bučkuriš svega i svačesa, a sve t 
skupa milriše po petroleju. 

Na desnu ruku ulazi se iz birtije u posebnu čistu 
sobu, namještenu s nekoliko malih stolića, pokriveni 
šarenim stolnjacima. Tu sobu drži g. Zajc za seosku 
aospodu i bolje prolaznike. Na zidu je obligatna oleo- 
grafija debeloga trgovca, što sjedi pred gomilom zla- 
tniša i mršavoga, što sam sebi čupa ostatke kose. Pod 
debeljkom piše: »Ja trgujem samo za gotovo.« a pod 
mršavim nesretnjakom: »Ja dajem na vjeru.« Na su 
protnom zidu, između dva prozora, stoji temeljna mu¬ 
drost seoske trgovine izražena u ćoškastom natpisu: 
»Danas plati — sutra mukte!« 

Iz gospodske se sobe sve točno čuje što se u sie- 
dnjoj »muškoj« sobi govori, jer je zajednički zid u uglu 
otvoren i u taj otvor postavljena željezna pec, da grije 
obe prostorije. 

U tu »gospodsku« sobu donesu moji mali pogonići 
lovinu i uprtnjaču, dobiju svoju nadnicu i ja sjednem 
umoran od pusta šalabazanja. 

Doleti simpatični i vječito uslužni gazda Zajc, 
podvori me lično i već iskopa neku dobru kobasu ih 
komadić odojčeta sušenoga na dimu. Kako i ne bi! Ta i 
on je lovac, te mi se i sam kadikad pridruži, kad mu 
to poslovi dozvole. 

Vjerujte mi, jedva čekam da sjednem. Zažaren od 
svježega zraka, umoran od hoda, otpočinem ugodno, 
založim dobar komadić i zalijem ga da pliva. Moj Dren 
legne do mojih nogu, već u letu proguta komadinu kru¬ 

ha i tiho gunđajući zaspi. U drugoj sobi banče i urlaju* 
pijani seljaci kao vukovi. 

Gospodin Zajc je vrlo dobar čovjek, uslužan i vri¬ 
jedan. I on je negdje iz Zagorja. Domaći! Došao je u 
ovaj 'kraj s nešto sirotinje, otvorio birtiju i dućan, te 
radi dan i noć. 

Šta bi bilo, molim vas, od sela da se on ne brine 
za nj i da ne namiruje glavne njegove potrebe. On 
im donosi u selo, eto baš pod nos, sve što je nužno 
za njihova sitna kućanstva. Neko će prigovoriti: Se¬ 
ljaci piju kod njega. Piju .. . piju! Da ne piju kod njega 
pili bi kod drugoga. Bolje kod našega čovjeka, pri¬ 
vrednika, nego da para ode u džep nekome strancu,, 
dotepencu. On je naš čovjek, koji neće »muža« uhvatiti 
za grlo, već će čovjeku dati i na dug. 'Strpljiv je i 
čeka. 

Dobri su naši ljudi, i pošteno plate kad dođu do- 
novaca, a ako baš nemaju — odrade. 

Gospodin Zajc, na primjer, zakupi sječu šume u- 
gori. Eto prilike, eto zarade, eto posla! Prikupe se 
dužnici i odrade. On se već nekako pokrije i nađe 
zmiji noge — pak su svi zadovoljni. Eto, nađe ljudima 
rada. Šuma je ležala, kako da kažemo, upravo mrtva,, 
a on eto stvorio ljudima posao... Dao u narod ... 
pak ljudi mogu da popiju čašicu vina ... da ... kao- 
ljudi! 

— Kak je kaj, gospon Zajc? 

— Nekak se zijde! — žmigne svjetloplavim očima 
gospodin Zajc. 

Kod njega je i jedina zabava u selu: kuglana. 
Dođu ljudi na litricu dvije vina, na partiju kuglanja, 
zaigraju malo i tamburaši. To nekako, kao recimo,, 
kulturno djeluje. 

Bistra je teško pasivan kraj", — naravno za se¬ 
ljake. Sama bistranska općina uveze osamdeset, de¬ 
vedeset, a i do sto vagona kukuruza. Seljaci obično 




5 proljeća ostanu bez hljeba, bez para, a i bez sjemena. 
Ko će tada pomoći? Ko ako ne gospodin Zajc! On 
lađa nabavi nekoliko vagona kukuruza i pomogne lju¬ 
dima. Dade na dug. Jest, ovaj, malko je skuplje, a go¬ 
tovo i nije kad čovjek uzimlje na vjeru. Ta, Bože moj, 
mora se i gospodin Zajc pokriti! Tu je trud i muka, 
tu riziko i kamati na uloženi novac, a nešto mora i on 
zaraditi. Ne žive ni gospodin Zajc od zraka, već od 
•svojega truda. 

Vjerujte mi gospodin Zajc je vrlo dobar čovjek. 
Gotovo svi trgovci u Zagorju teški su kamatnici i li¬ 
hvari; upropastili su čitava sela i rasprodali mnoge 
kuće i kućišta. Nikada zbog njega nije udario bubanj 
nad nečijom zemljom. On sve udesi polako, lijepo brat¬ 
ski i prijateljski, a ako zaradi — zaradi paricu po 
paricu. 

Ako snašica treba rubac, djevojka neku vrpcu, 
bakica šaku šećera, ne moraju to sve baš u novcu pla¬ 
titi. Gospodin Zajc primi i jaja, i bažulj i bilo što. On 
već sve to prikupi, sortira, lifruje, protrži dalje i nađe 
-svome svecu post. 

Svi ga seljaci radi toga vrlo vole. Opet će neko 
prigovarati da je on u Bistri stekao i kuću, i zemlju, 
i drugu kuću, i voćnjak i drugu zemlju ... Naravno, 
posve naravno! Steći će on i više! A zašto, molim vas, 
čovjek radi? A osim toga je gospodin Zajc marljiv, i 
štediša i poduzetan. Ta što bi selo da nije gospodina 
Zajca? Gdje ( bi našli tako prijatna, poštena i čestita, 
ama, pravoga našega čovjeka? U jednu riječ: dobro¬ 
tvor — čovjek privrednik. 

Netom se sunce nagne k zapadu dolaze u »gospod¬ 
sku« sobu seoska gospoda. 

Gospodin narednik - vakmajstor svrati obično 
prvi. Kršan je i služben taj Likota, popale ga brčine kao 
jagnje od po godinice. Popije svoja dva deci mirno, 
trijezno, s nogu, jer uvijek imade važna službena posla. 

Ako tada, dok on stoječki ispija svoju čašicu, po¬ 
gledam kroz prozor, sigurno ću vidjeti kako se po cesti, 
pred birtijom, službeno šeta uvijek pijani općinski stra- 
žar lili kako ga seljaci zovu: pandur Jambrek Koščec. 
On prati gospodina vakmajstora i žive od njegova 
»uredovnoga« sjaja, kao mjesec našu majčicu zemlju. 
Koraca on, istina, nesigurno po cesti, al zato važno 
i službeno, puše kroz kuštrave brkove i nemoćno lo- 
mata dugim velikim i crvenim rukama oko sebe. Kratki 
su mu se i uski rukavi plave »službene« bluze utegli 
do pola podlaktice, da mu je iskočila prljava rubača 
od gruboga seljačkoga platna. Kud gospodin »vakmaj¬ 
stor« izađe Jambrek ga bogzna koji put službeno po¬ 
zdravi i odgega se za njim u propisanoj udaljenosti. 

Seljaci urlaju opet u susjednoj sobi kao da na 
vašaru pogađaju marvu udarajući teškim dlanovima i 
podvikujući iza svega glasa. 

— Vrag ti zel i doktore, — grmi dubok glas kao 
iz badnja. — Kaj ti budu napravili? Budu te fundali! 
Kaj oni znaju? Škole su vučili, je ... 

— Vraga su vučili, — kliče brzopletno nekakav 
glas kao da puran brboće. 

— Vučili su kak se penezi zemeju. Peneze znaju 
zeti, to je . . . — kliče neko u falsetu kao polupane 
dvojnice. 

— Ja ti bum povedal kak je prav, — prihvaća opet 
onaj iz badnja. — Ti čiri, to ti ni niš . . . 

— To ti se krv čisti, — brboće opet puran. 

— Tak je! Zbacuje smetje z krvi, — kliču tanko 
polupane dvojnice. 

— Zemi vručega kravjega dreka. Od čist be!e 
krave najbolše. T ak vruči drek deni na vrat, na čire. 
Bu ti smetje z krvi zvlekle, ibu ti se do jutra krv šči- 
stl,a ... Ja ti prav povedam, — gunđa zadovoljno onaj 
iz badnja. 

_ Tak je! — brboće puran. — Snaga z dreka bu 

ti drek z krvi zvlekla. 

— Peneze ne buš doktorima nosil! — 'kliču rado¬ 
sno polupane dvojnice i udaraju šakom po stolu da 
sve čaše igraju i zveckaju. 

— Burno ih zapili, — gunđa onaj iz badnja, a 
tanki visoki falset polupanih dvojnica zakriča resko i 
raspareno: 


— Onda burno pili, 
pili, pili... 


Čitava birtija u dimu, smradu, pljuvotinama i za¬ 
dahu direktora zaurla kao čopor gladnih kurjaka: 

— Onda burno pili, 
pili, pili, 

Onda burno pili 
ćelu noć! 

A1 gle, i pjesma i razgovori najednom zahliktaše 
u seljačkim grlima, kao da su svi ti urlavi glasovi na¬ 
jednom zubima pregrizeni i šutke, izbeljenih očiju, 
progutani. 

Već znam šta je. To se dokoturao, upravo kao 
kugla dokoturao, gospodin općinski bilježnik. Zamukoše 
netom je otvorio vrata mali, kao tovljeno svinjče pred 
svetog Tomu, debeli gospodin općinski bilježnik Joža 
Klopotec rečeni Joža vlast. Ćelav kao gumno na mje¬ 
sečini, ukicošio se u tijesne pepita konjaničke hlače. 
Guzovi mu skočili kao staroj remonti što je već davno 
u hrptenjači prebijena na dvoje. Već s vrata mi se du¬ 
boko klanja gotovo do zemlje i na široko maše svojim 
malim zelenim lovačkim šeširićem, što mu inače stoji 
na vrh ćelave glave. Sitne mu oči žmigaju kao dvije 

crne točkice s ružičasta i usaljena lica. Prosti mi Bože, 
fali mu samo limun u zubima. 

— O, dragi gospodine, mda... da... koja čast, 
koje veselje, gospodine doktore! Sluga ponizan, naj- 
ponizniji, mda, — smješka mi se radosno debeljko, 
sjaje se masno, a velike mu tankim žilicama izmrežane 
jagodice skaču kao dvije jabuke ciganice. — Mda... 
da ... Koliko ste toga nalovili... Mda! Vi ste baš pravi 
lovac ... da, — čudi se on »službouljudno« mojoj lo¬ 
vini. 

— Hej! Gospon Zajc! Malo svete vode za žednu 
krštenu dušu. Mda ... — smješka se on široko, radosno 
i dobroćudno, a gospodin mu Zajc donosi njegov već 
obligatni špricer od tri deci. On svaki čas tako skoči 
iz ureda da pokvasi grlo i Bog bi znao koji mu je to 
..danas. 

— Izvolite, — ponudim ga. 

— Hvala na ljubeznosti, vrlo rado, mda, — klanja 
se on i sjeda za moj stol. 

— Kako mi živite? — upitam ga samo onako da 
ga bilošta pitam. 

— Tako, tako ... mda! Kao na selu ... mda. 
Teško se žive na selu. Čitav dan posla preko glave. 
Odgovornost, mda! Molim Vas odgovornost. Jedva 
čovjek dušom dahne! Je 1’ porez—gospodin bilježnik, 
je l’ asistencija vlasti — i opet gospodin bilježnik, je 1’ 
zemljišna zajednica — naravno a ko nego gospodin 
bilježnik! Kao da se gospodin bilježnik može rastrgati 
na sto dijelova. A kad posao svrši, molim vas, onda, 
što onda? Onda: petrolejska lampa, birtija, neugledno 
i nekulturno društvo, da ne kažem prostaci, blato, pra¬ 
šina, mrak . .. Nikakovih duševnih razonoda, nikakovih 
idealnih poriva, nikakovih vedrih vidika... mda. Eto 
to je naš kino, naš teater, naš koncerat... mda. Čovjek, 
inteligentan čovjek, mora jednostavno propasti ili po- 
bjesniti kao pseto ... mda. 

_ Ali, molim vas, narod ... Raditi za narod, po¬ 
dizati, prosvjećivati... 

— Nek im vrag prosvijetli, a ne ja! — uhvati se 
gospodin bilježnik malim, kratkim kao buhtli nabreklim 
rukama za ćelavu glavu. — Kakav je to narod, molim 
vas? Ne razumije to čovjeka, ne razumije to lijepe ni 
pametne riječi. Batinu to razumije, samo batinu, kao 
marva... — žmiga i žesti se gospodin bilježnik, a 
podvoljak i trostruki zatiljak igraju mu kao hladetina. 

— Mda!... —primiruje se napokon moj debeljko 
i lagano s uživanjem ispija svoj špricer. — Mda... 
Vidite kakovi su! Ne zna to ma pr. šta je vlast. Ne .poko¬ 
rava se. Nema tu osjećaja dužnosti! Ne mogu nikako' 
utuviti u svoju tvrdu mušku glavurdu, da je vlast — 
vlast! Mda... vlast!... i da su oni tu da siušaju vlast 
i da nije možda vlast radi njih ... mda. Vlast je od 
Boga... mda ... od Boga... — žmignu gospodin bi¬ 
lježnik zadovoljno sitnim prasećim očima i naruči novi 
špricer. 

— Ali oni su se namjerili na pravoga! Molim vas, 
na pravoga! Sjekira na brus, ha! Ja njih već stjeram u 
red! Oho! ho!... Red mora biti, mda. Eto, Miško 
Grmek pokosio travu na prosjeku u šumi... A ja njega, 
bratec, za šišak: — »Ha! Je li, bratec, pokosio travu?« 
— »Pokosio!« — »Zašto, bratec, a?« — »Pokosio u 
zajednici, dakle u svome.« — »A, jest, bratec, nema 
ništa. Ti si mi, bratec, dakle 'komunista? Zajednica 
jest, bratec, zajednička, ali nije tvoja. Komunist, anti- 
državni element. Sad ću ja tebe!« — I onda plis, plis^ 
plis: kaznena odredba, globa, općinski zatvor... i 
apeliraj na baždarski ured! Plati, šuti, da znaš šta je 
red i da red mora biti. Ne platiš li.. . Oho-ho! ... ode 
kravica, ode! — zadovoljno protrlja rukama gospodin 
bilježnik i žmignu. 

— Tako ja njih, tako! Drugačije oni ne razume. 
Sve je to pokvareno. Eto na pr. molim vas, zahvalnost. 

— Mda... zahvalnost! To su za njih neshvatljivi poj¬ 
movi. Je li potrebno molbicu, jel’ treba žalbicu, treba, 
urediti porez, treba da se oprosti kazna... eto odmah: 

— »Prosim pokorno, gospon biležnik, Boga i nih!« 

— Mda, da . .. Mda, da . . . donesu, donesu ... neku 
puricu, neki par pilića, jaja, sira, odojče... mda. i 
plate, valja reći pošteno, plate i u novcu ... mda ... 
Ali molim vas sve su to tričarije! Ta niko ne može o 
goloj plaći živjeti. .. mda. Ali učini mu devedesetdevet, 
a ne učini stotu, eto vraga u dvoja kola! — Kao da nisi 
ništa učinio! Eto dođe na pr. pregled. Mda... pre¬ 
gled . .. Dođe gospodin sreski, provezao se recimo i 
sam presvijetli gospodin ban. Brzo, brzo, sakupi brzo 
seljake, treba da viču: živio, da se odrede deputacije ... 
Naravno... mda! — »Kako ste, kako živete, kako 
ljetina?« pita presvijetli gospodin ban. »Dobro, dobro!« 
odgovaraju klipani i bulje kao telad. Ali tek najednom 
ispadne onaj politikaš i bunđija Matek Martek: »Go¬ 
spon presvetli ni debre« ... »Kako to?« pita i čudi se 
gospodin ban. »Ni debre,« insistira, molim vas, Martek. 
»Gospon nas biležnik gnaviju.« »Kako to?« čudi se 
još više presvijetli gospodin ban. Molim vas, neugodna,, 
vrlo neugodna situacija! Ali Martek ne popušta, tvrdo¬ 
glavo seljački ne popušta: »Eto tak, gospon presvijetli! 
Eto! gospon biležnik mi je obesil kravu na jabuku i 
krava mi je krepala«. Konsternacija, molim vas, kon¬ 
sternacija! »Kako to? Nije moguće!« — čudi se go¬ 
spodin ban. »Je, je! Istina, obesil je gospon biležnik 
Martekovu kravu!« — zagrakću sada sa svih strana kao 
vrane na gnojištu, — zalama gospodin bilježnik malim 
debelim rukama kao da tjera muhe s ćelave glave. 

— I što onda? Naravno! Posve naravno; istraga, 
suspenzija, oluja, gromovi, strijela božja. — Dobro: 
istraga! I što se ustanovi? A što se ustanovi, molim vas? 

• širi gospodin bilježnik male ruke po stolu i 
pomiče čaše. — Evo, kako je bilo: Najprije se ustanovi 
da žitelj Martin Martek nije platio na njega otpadajući 

•Dorez ni općinski namet, šta je dužnost općinskoga 
organa? — Naravno opomena. Ali Martek je opomenut 
već »višekratno«. Dakle: pljenidba. Šta ja tu mogu? 
Zakon je zakon, a propis je propis. Ja ih nisam stvarao. 
:Svak vrši svoju. Zaplijenio je dakle općinski ovrhovo- 
ditelj žitelju Martinu Marteku kravu. Marteka nije bilo 
kod kuće, a žena Martekova, Bara Martek, počela je da 
viče i kuka na vas glas. Martek je doletio i naravno 
neda kravu transferirati. Neda pa neda! Općinski čije 
nac odvukao kravu iz štale i vezao je za jabuku. Marte 
zgrabio vile, natezanje, zlo, nesreća. Treba sastaviti 
zapisnik, kazniti Marteka, posve naravno! Opiranje 
vlasti... A šta se kroz to događa? U ovoj konfuziji i 
žurbi općinski je cijenac vezao kravu vrlo na kratko mje¬ 
sto za deblo, za granu od jabuke. Kako da čovjek pazi, 
molim vas, kad Martek ide vilama na nj? Prestrašena 
krava pritegla, omotala i onako kratak konop i objesila 
se sama na granu i... i.. • crkla ... mda, - udari 
gospodin bilježnik kratkim debelim kažiprstom okomito 
•o stol. 

— Ha! Tu sam te htio! A šta je, molim vas, kriv 
gospodin općinski bilježnik... mda? Je li općinski 
bilježnik objesio kravu žitelju Martinu Marteku ili se je 
krava nesretnim slučajem, sama, da pravo kažemo 
krivnjom samoga Marteka, objesila, prigodom vršenja 
uredovne dužnosti na licu- mjesta? Ha, bratec! — uskli- 
kne slavodobitno gospodin bilježnik i s uživanjem na- 
prči usnice. 

— A sad ćemo da se poigramo gospodine Martine 
Marteku. Ad 1.: porez još nije plaćen. Krava je 
crkla. Ko je tome kriv? — Nesretan slučaj. Crkla, 
dabome, ali porez nije plaćen. Ponovna pljenidba i ode 
druga krava za porez, bratec. Ad 2.: suprotstavljanje 
vlasti i smetanje uredovanja. Kaznena odredba, ha! 
Buturnica ... mda ... Ad 3.: klevetanje uredovne osobe 
pred pretpostavljenom višom vlasti. Molim vas, služ¬ 
beni delikt. — Sud, državni odvjetnik, optužnica, osu¬ 

da, tri mjeseca zatvora, troškovi... Tako ti je to bra¬ 
tec, kad se ustaje protiv vlasti. Red mora biti!... 
Mda... konstatira zadovoljno gospodin bilježnik, lupi 
mesnatom rukom po stolu, a trostruki mu se zatiljak 
zatreska kao da je od hladetine. 

— Jest, jest, gospodine moj. Treba ih voditi na 
uzdi, treba ih držati u zaptu, jer inače zlo i naopako ... 
mda .. . Eto, dođu, molim vas, recimo izbori . . . mda. 
Vrlo dobro, izbori. »Provedite gospodine općinski bi- 
lježniče, stvar. Već razumijete« ... mda! mda! »Molim 
lijepo, razumijem, razumijem sve« ... mda. Nema tu 
sile, nema nasilja, Bože sačuvaj! Sve će biti u redu, 
sve! Zovnem ja njih redom ... sve jednoga po jednoga 
u ured. »Ti si, Miške, dužan porez, buš platil sve do 
zadnjega dinara u roku od osam dana.« — »Nemrem, 
gospon biležniik, pričakajte.« »Nema ništa bratec! Po¬ 
rez se platiti mora!« »Je, bum platil, pričakajte.« »Do¬ 
bro, može da bude, burno te pričekali do petoga. A 
četvrtoga su izbori. Ti me razmeš, petoga se burno 
razgovarali, kad buš platil porez ... Ti me razmeš!» 
— »Razimem gospon biležnik, razmem!« — »Idi, do¬ 
bro! Petoga se bumo> razgovarali... mda...« 1 eto 
tako, lijepo, ljudski, bez nasilja ... mda. Ti si Miške 
dužan porez, ti Janke imaš neku kaznu za šumsku štetu, 
ti Jura kuluk, ti Matek globu, ti Lojzek namet... eto 
... eto! Sve ide ... mda. Ide, ide u redu ... mda! Vlast 
zna što hoće. Otkuda ti muž božji znaš što treba drža¬ 
va, otkuda? Ne znaš pravo upraviti ni s ona dva rala 
zemlje, a otkuda da znaš šta država treba!? Država je 
država, vlast je vlast... mda! da! — konstatira zado¬ 
voljno gospodin bilježnik i povlađuje sam sebi velikom 
ćelavom glavom. 

— I mislite da su zahvalni? Jest... mda! Gospon 
Zajc, još malo vinčeka: još jedan špricer. O, vjerujte, 
čovjeku upravo odlane kad se nađe u ugodnu društvu 
i kad se lijepo porazgovori. Vjerujte! mda! Mislite da 
su ti muži zahvalni što ih se upućuje i savjetuje, što 

ih se na dobro navodi? Ali, ni govora! Prevare ipak 
neki tvrdoglaviji. Obećaju i prevare. Ništa im čovjek 
nemože vjerovati. Ja samo kažem: Muž je lopov dok 
je bor zelen! Dok je bor ze .. len . .. mda, — zaklima 
debelom glavom gospodin bilježnik. 

Eto tako se mi prijateljski razgovaramo, premda 
ja čitavo vrijeme ne dođem ni u mogućnost da zinem. 
Melje brzopleto, bez predaha, kao gornji žrvanj. 

Vani se hvata vrlo rano mrak, a oko našega se 
stola malo po malo prikuplja i ostala seoska inteligen¬ 
cija. Navrati opet gospodin narednik-vakmajstor s br¬ 
cima kao u Kraljevića Marka. Kad ulazi mora se sagi¬ 
njati koliko je golem i plećat, i dobro paziti da glavom 
ne razlupa petrolejsku svjetiljku što u sredini sobe 
visi sa stropa. 

Dođe, naravno, i gospodin općinski blagajnik ili 
kako ga službeno zovu gospodin bilježnik broj dva. 
Visok, mršav, dugajlija, crvena nosa i sraštenih obrva, 
mučaljiv i praznook. Učitelja nema, jer u Donjoj Bistri 
nema škole, škola je gore pod brijegom, kod crkve. 

Naravno, mali debeli gospodin bilježnik vodi i sada 
glavnu i jedinu riječ i neda drugima ni da zinu. 
Gospodin mu narednik otsiječe samo kadikad ponešto 
kratko i službeno, ali bistro i pametno, no to njega ni 
ne zaustavi u govoru. On melje dalje. Gospodin blagaj¬ 
nik načelno šuti i »službouljudno« potvrđuje sve što 
gospodin bilježnik kaže lagano klimajući dugoljastom 
glavom, jer je takav red, da mlađi po rangu šute kad 
stariji zbore. 

— Eto, molim vas, ništa se njih ne prima, ništa 
... mda. Pred neko vrijeme poslali nam onoga mladoga 
učitelja. Žutokljunac! Kako se ono zvao? — Matić, mda 
Matić! Stao uvoditi neke novotarije. Mda... Došao 
mlad i zelen, nabijene glave teorija, kako bi se reklo 
ideala. Ideala... mda! Udario u neke zadruge, udru¬ 
ženja mljekara, voćara, i bogtepita u što sve ne. Mi svi 
stari praktikuši, mi smo svi krpelji, naravno: niškori- 

sti. Misli čovjek pozobao cijelom svijetu pamet. Pak, 
molim vas, pak? Ništa! Eto ništa! Nije to za ove tvrde 
zagorske glave. Jest, on će urediti da oni ne idu svaki 
sa svojom košarom u Zagreb na trg, već samo neki 
za zajednicu. Nema toga, bratec moj, nema! I odmah 
je nastala svađa, pretsjednik je htio jašiti na članovima, 
blagajnik je smjesta pronevjerio prve pare do> kojih je 
došao, tajnik je izlupao odbornika, odbornici su pre¬ 
kidi oca i mater pretsjedniku ... Ha, bratec! Ode sve 
kao pljeva u vjetar. Nije to, bratec, za ove tvrde za¬ 
gorske tikve ... mda ... 

— Ama, ja velju, i bilo bi, — odvali gospodin 
narednik i zasuče punom šakom ogromnu brčinu. 

— Ali, molim vas, što bi bilo? Bilo bi: vrag i 
sotona i njihov šepavi brat! Eto što bi bilo! 

— Trebalo bi ih zorno uputiti, odvesti ih u druge 
krajeve da svojim očima vide, da svojim rukama opi¬ 
paju koje sve koristi imadu drugi seljaci od zadrugar- 
stva, — insistira gospodin narednik. 

— Ali Bog budi s vama! Ono plete kotac kao i 
otac. Toma je ovo nevjerni, zagorska tikva tvrdo¬ 
glava ... 

U to se vrata naglo otvore i upadne u sobu mali 
moj pogonić Rus i danu na dušak: 

— Tu je! Autobus je mam tu, gospon! 

Prihvaćam uprtnjaču, pušku i lovinu. Svi mi po¬ 
mažu. — Privežem psa. Došao je i Petolaz da mi po¬ 
mogne. U drugoj se sobi podiže još jače graja. 

— Ti buš meni rekel da sam tat Kristušov! Ja ti 
bum pokaza! gdo' je tat Kristušov, — grmi promukli 
glas onoga iz badnja. 

— Kaj mi buš pokazal? Buš mi funt perja ... — 
brboće brzopleto svadljivi puran. 

— Fiškala bum zel, fiškala bum platil! škrlak 
z glave bum prodal i fiškalu bum dal, a ti buš sedel... 

— Ja ti bum svedočil, prisegel bum, — škripe 
polupane dvojnice u falsetu. 

— Sretan put! Sretan put! — pozdravljaju me go¬ 
spoda. 

Ulazim žurno u autobus. Jura mi pomaže. U auto¬ 
busu su također pijani seljaci. 

— Bog, gospon! 

— Bog, Jura! 

Krećemo. Prolazimo kroz selo Donja Bistra, kroz 
Novake, kroz Bukovlje i kroz sva druga sela redom. 
Za nama se vije oblak teške jesenje prašine. U mom je 
srcu tuga, neka velika, neizmjerna tuga. A u svima 
selima je mrak, potpuni mrak. Nigdje ni žiška, ni svije¬ 
tla, — ništa. 

Čak ni zvijezda nema na nebesima nad zagorskim 
selima. 

na djevojačkoj marami znači smrt. Ali 
smrt na selu ne znači ni zastoj, ni prekid 
u životu sela. Na selu se lako rađa, lako 
se i umire, a život teče dalje, jer je jači 
od svega, živjeti se mora! 







Kad se proljeće zatrče mlado i zadahtano iz doline 
i jurne tamo negdje iz požutjela vrbika oko Krapine, 
preko ozimih zelenih usjeva, tad mu sa Sljemena rado¬ 
sno dolete u susret mlade vode. Vesela Bistra skakuće 
niz crvenkasto kamenje pod visokim omorikama, visi¬ 
babe podižu glave, šafrani se bude oda sna, a plava 
zečja krv sitnim se očicama čudi da je i nebo isto tako 
plavo kao i ona, pa misli sirota da je pala s neba. 

Još prije nego dolete divlji golubovi požute tratine 
od jaglaca, kroz listinu u visokim šumama probije bijeli 
podlijesak i plavi šafran, a tisuće se pupova rastvori 
i upija punim grudima mlado proljetno sunce. Sve se 
obraduje, sve se zazeleni. Tek gore na posljednjoj pa¬ 
dini Sljemena zaostane bijela gruda snijega. A nije to 
gruda snijega već crkvica na brijegu. Popela se na bre¬ 
žuljak daleko od sela, što se rasulo duž vijugava druma 
u dolini, i straži svojim tankim bijelim zvonikom kao 
bukavac nebogled kad ispruži dugi vrat u nebo. A selo 
se opasalo sa svih strana škrtim pašnjacima i sočnom 
pšenicom zimicom kao trostrukim zelenim pojasom. 

Pod crkvicom se rasulo groblje sve dolje do pod 
brijeg. Oivičila ga zapuštena živica i nizak olinjao zidić. 
Drvene sive krstače većinom se nakriviše, a neke i obo- 
riše proljetni vjetrovi kad popustiše mrazovi i okopniše 
snjegovi. Nikakove tuge nema na seoskom groblju. Ta¬ 
mo je i smrt jednostavna i prosta, kao i život u selu. 
Čovjek se rodi, žive i umre. Neko ranije, a neko kasnije; 
već kako mu je u zvijezdama pisano i kako mu vile su- 
đenice nad kolijevkom dosudiše. A grobovi su poraz- 
bacani kao i seoske drvene kućice uz cestu: kao da je 
domaćica bacila živadi šaku kukuruza. 

Često me nanese put niz stazu kraj groblja. Svaki- 
put i nehotice zastanem u hodu: zaustave mi se oči i 
misli na jednom osamljenom grobu tik uz onisku ogra¬ 
du. I on se zazelenio i procvao proljetnim cvijećem; 
onako kako ruke jesenjih vjetrova posijaše divlje sje¬ 
menje plućnjaka i maslačka. Kao da se i taj predlanjski 

grob raduje proljeću i smije usnama žutih jaglaca 
suncu. 

Zaustavim se tren. Prignem se uz rub putanje, ube- 
rem dva tri divlja poljska cvjetića i bacim ih preko 
niske ograde na grob. Ispravim pušku na leđima po¬ 
kretom kamena, "krenem. Silazim niz putanju gazim 
preko livada i sve mi se pričinja da cu dolje kod ra¬ 
stoka Bistre, gdje jalše radosno šumare, naći na travmku 
jedno puno i zdravo djevojče. Pase krave i vezak v • 
Podignut će svoju lijepu, suncem oparenu glavu, tesKt 
i kao muška miška debele pletenice zaigrat ce joj niz 
pleća, a dva vedra plava oka kao dva dana nasmijesit ce 
mi se tiho: 

— Dobar dan, gospon! 

— Dobar dan, Jalža! 

Otkud joj tako plave oči? To nije više obično 
plavetilo već dijelak vedrine što se ogleda u tihim i smi¬ 
renim vodama. Sve ti se pričinja da su u nj potonule 
sanje naše vlastite mladosti. Usne joj' sočne i lspupčene, 
a grudi pune da popucaju kao grozdovi pod kišnu 

jesen. 

Za podnevnih tišina znao sam često posjediti po¬ 
red nje u sjeni kraj vode. Voda mrmori, a jalšino Usce 
treperi na suncu. 

_ Zašto ti je na vezivu ovo zeleno? 

— To su mačje oči. Proti vurokov. 

— A ovi žuti cvjetići? 

_ Po su im prve protuletne rožice. Kakti protulet, 

kakti mladost... — smješkaju joj se sočne usnice. 

— A ove crvene? 

_ O ... to im nemrem povedati. 

— Zašto? 

_ Pak... — i oblijeva joj pune obraze gusta 

rumen. 

— Hm! To je ljubav? — pogađam. — Jalža, to 
je za tvoga Iveka. 

— Neg! — prizna ona i pogleda me smeteno onim 
plavim očima. 

Kad rastvorim šareno vezivo pred sobom na travi, 
osjećam da je njezina mlada duša uvezla u taj koma- 
dićak sirovoga domaćega platna svoje vlastito srce, 
sve svoje jednostavne misli i tihe djevojačke čežnje, 
svu mladost i sve nade svoje. 

Kao nekim tajnim pismom šarana je priča o životu 
jedne male seljačke djevojke. Gle, ti šareni cvjetići, 
gusti i radosni, to su mladost i neznano očekivanje, a 
kao daleka slutnja kradu se između njih plave linije pro¬ 
ljetne nebeske vedrine. A onda se najednom javlja crno 
oko. To je njegovo oko, što ju je pogledalo duboko u 
plave zjenice jedne mlade nedjelje, kad se vraćala kući 
s mise. 

On ju je pogledao nekako čudno, kao da je do 
toga trena nije nikada vidio, premda su od malih nogu 
skupa odrasli i sto puta se kao deriščad počupali. A 
ona je časkom podigla vjeđe, zaceptila sama u sebi kao 
vrbova grana, i minula niz cestu udarajući tvrdo pe¬ 
tama potkovanih čizama, i u prolazu šarnila po starom 
običaju: 

— Bog im dal del svete meše. 

— Bog daj! odgovorio je Ivek i zacenuo na mjestu 
kao zvrk. 

Eto, oko tih crnih očiju izvezla je Jalža dva plava 
svoja oka i zaokružila ih crvenim šarama ljubavi, pro- 
šikala ih zelenim trepetljikama čežnje. Iza tih dana pu¬ 
nih tajne strepnje i čežnje nikoše na platnu žarkoognje- 
ne ružice, a zaokružiše ih zelene oči proti uroku, da joj 
tu ljubav niko tuđ i zao ne urekne. 

Pod jesen, kad divlja drenovina rodi crvenim bo¬ 
cama, a zeleni listovi porumene, uvest će u platno žuto 
cvijeće djevojačke slave. 

No baš pod jesen prelomila se sočna dienova gra¬ 
na, a platno je ostalo nedovezeno. 

»Ne pe se zamuž samo tak.« Ivek je siromah, a 
Jalža također. U kući Jalžina oca je po starom zagoi- 
skom običaju pun koš djece, a u oba doma ral, ral i po, 
a najviše po dva rala zemlje. Zemlja je pusta i rova. 
Tek što se požnje pšenica, počupaju seljaci strn i s *]u 
repu. Na zajednici ispasu one dvije mršave kravice i 
koje jato purica. U dvorištu se odgoji nešto zivadi i 
tako se živi na domu. To domaćice trže i prodaju zi 
dovima i prekupcima ili same odnose preko Sljemena u 
Zagreb. 

I sva mladost što mine petnaestu odlazi nedjeljom 
iza ručka pješice preko 1 Sljemena u grad. Odlaze na rad. 
Odnose u košarici, pokrivenoj vezenim rupcem, ili u 
staroj uprtnjači nešto kruha, sušena kravskoga sira, 
češnjaka i pomalo štrukla od sira. Rijetko kada se nađe 
i komadić slanine i staklenka kiseloga »đerektora«. To 
će im biti glavna hrana za šest radnih dana, što ce 
ih provesti u Zagrebu. Rade većinom u vrtovima i kod 
zidara prenoseći cigle, miješajući cement i kopajući te¬ 
melje. 

Penju se tako kroz šumu uskim i strmim putem,, 
što se vijuga pored crkvice uz bok Sljemena, sve tamo 
gotovo do pod sam vrh, a silaze uz ruševine Medved¬ 
grada, preko Šestina na Smrok i otud se spušaju u 
Zagreb. Penju se lagani kao divokoze, tapkaju boso¬ 
nogi talasavim korakom i pjevaju svoje tugaljive i ote¬ 
gnute zagorske melodije. S njima pjevaju šume, a ot¬ 
pi jevaju im planinski proplanci i bokovi gorski. Visoki 
ženski glasovi kao da plove nad krošnjama, a duboki 
muški akordi izbijaju kao svježi izdanci iz šumskoga 
korijenja. Djevojke stupaju s košarama na glavi i lagano 
se ljuljaju u bokovima, a muškarci nagnuti unapred 
mašu tvrdim rukama. Tihi otegnuti beimoli plaču i tu¬ 
guju radosno. Odlaze tako preko Sljemena i hodaju tri 
do četiri sata, prem im je zagorska željeznica pod no¬ 

som. Ta skupa je vozna karta: sedam dinara, a oni 
rade naporno u gradu za tri dinara na sat. 

Vezene šare njihovih odijela ostaju dolje u Bistri. 
Nose jeftini tvornički »druk« i stara odijela, odložena 
u gradu i kupljena kod staretinara po sajmovima. Te 
prnje istiskuju već i u njihovom rođenom selu bijelo 
domaće laneno platno i starinski vez... To se penju 
uz brdo bezbojni radnici, a sva ljepota njihova osta 
dolje u dolini kod vesele Bistre. 

Idu bosonogi i nose cipele prebačene preko ra¬ 
mena da ih ne deru. Jeftinija je koža na njihovim ta¬ 
banima od potplata na cipelama. Tek malko ispred 
Kulmerova dvorca više Šestina zastanu časak. Okupe 
se, napiju se vode s posljednjega izvora i obuku ci¬ 
pele, jer je ipak sramota proći bosonog kroz tuđe selo. 

A u subotu na večer odlaze opet čitava jata s 
praznim košarama pod rukom i s cipelama na ramenu, 
preko Sljemena u svoja sela, da donesu kući ono par 
krvavih dinara, da se preobuku, uzmu novu hranu, na¬ 
đu s domaćima i da eventualno propiju kod birtaša 
tvrdu zaradu čitave sedmice. Podveče podignu svoje 
košare, zametnu se uprtnjačama i minu pored crkve na 
brijegu bosi, s cipelama na leđima, šumskom stazom 
preko Sljemena. Tako se živi po zagorskim selima. 

Tako su otišli i Jalža i Ivek u grad na posao, da 
zarade nešto novaca za najnužnije pokućstvo i suđe. 
Ništa neobična, jer tako rade svi. Radili su pri zida¬ 
rima. On je kopao temelje, miješao beton, a ona nosila 
cigle i mort kod novogradnja. Nu kasnije za nju nije 
bilo posla kod zidara. Našla ga je kod grada pak je 
rano u jutro mela gradske ulice i trgove dugom bre¬ 
zovom metlom. Ugodan posao: rano' u zoiru pometeš 
svoj rajon i preko dana nemaš više nikakova posla. Što 
smeta ako se oko tebe ono par sati dižu oblaci prašine, 
upljuvaka i otpadaka. 

Radila je taj »komotni« posao sve do jeseni. Tad 
najednom stade Jalža, dosad onako puna i rumena da 
bi je mogao s uživanjem pljuskati 1 po licu, žutjeti i venuti. 
Babe su u selu utvrdile da je sigurno negdje ^pokisla 
i prehladila se. »Če ni morti nagazila na kaksnu co- 
priju« kimala je zamišljeno škiljava baba Kata. 1 a Boze 
moj, Ivek je zgodan momak... 1 baba Kata je »stano¬ 
vito stanovila« da je to coprija, kad joj nije pomogao 
ni lijek od gorskih trava, već joj je s dana u dan bivalo 
sve gore. Ako ne pomogne ugljen od kostiju crnoga 
mačka, što se mora piti u vodi s izvora točno pred 
izlaz sunca, bit će zlo. I nije joj pomogao. Prvi^ zimski 
mraz odnio je Jalžu skupa s posljednjim požutjelim 
lišćem s jalša pored Krapine. 

Četiri susjeda, a među njima i stari šepavi Žutko, 
podigoše jelov lijes, a dječak sa sirovim križem, ovitim 
jalžinom nedovršenom maramom, krenuo je lagano. 
Stari bradati mežnar udarao je žalostivo zvoncem. Pro¬ 
sjedi župnik u krutoj bijeloj roketi, s crnom knjigom 
u rukama, mrmljao je posmrtne molitve, a nekoliko 
žena i dva-tri muškarca krenuše, u maloj povorci, iz 
sela k crkvici na brijegu. 

Uz cestu je zastao jedan lovac, tužno skinuo ze¬ 
leni šešir okićen patkovim perjem, a veliko lovačko 
pseto prestrašeno mu se skutrilo .među noge. Hladan 
vjetar dotrkao je s ruba šume kroz posivjelu strn, za¬ 
stao na rubu ceste i nakostrušeno provirio kroz trnje 
divljega šipka. 

Po sprovodu bila je daća i svi su se učesnici (na¬ 
ravno osim staroga župnika), propisno izopijali kiselim 
»derektorom«. Naljubili se, naplakali, izgrlili se i na¬ 
smijali. 

— Em kaj? Bolše pređi nego posle! 

— Kaj bi se vraga plakali, kumica? Em je njoj 
lepše neg nam ... Ima svoj mir pri dragome Bogeku ... 

— Bogme imaju prav kumieik, ne bu se mučila kak 
mi siromaki... a si vre moramo vmreti... 

— Tak je! Će moramo vmreti... kaj burno vraga 
plakali... Em se burno napili... i vtešili... 

— A za kaj su dragi Bog vinčeka dali? 

— I burno se obraduvali... mi siromaki... 

— Tak je... tak je... — potvrđuju već pijani 
daćari razrogačenih zjenica. 

Tako oni umiru i gledaju u smrt mirno i bez boli, 
predani sudbini! Umiru kao što pred jesen vene lišće 
na granama, kao što ljeti presahnu vode; nestaju i minu 
isto onako kako s proljeća otuče grad voćke u cvatu. 
Nema žalbe ni kod onih što ostaju, ni kod onih što 
odlaze: tek neka tiha i smirena tuga. Velika predanost 
i mir njiva i livada, šuma i životinja oko njih žive i u 
njihovim dušama. A život ide svojim tokom i oni ga pri¬ 
hvaćaju također tiho i predano onakova kakav jeste — 
i kakav dolazi. Ta ova je ilova zemlja teška i neplodna,, 
a što je glavno zemlje je malo. Djece Bog daje puno ... 
Bog daje — Bog uzimlje. 

Još iste jeseni Ivek se oženio. Oženio se s drugom,. 
— susjedom. Bože moj, došlo je vrijeme momku da se 
ženi, takav je red, a protiv božje se ne može. On daje 
kišu i sunce. On šalje tuču i poplavu, život i smrt.. _ 
Pa što se tu može?! 

Sad kravice čuva, na istom mjestu pri rastoku Bi- 
stre, Jalžina sestra Neža. Jalše radosno šumore, trava 
se zeleni, žito stasa, a grlice su doletjele s juga. Kad 
Neža odraste poći će i ona preko Sljemena u grad, bo¬ 
sonoga, s cipelama preko ramena, s košarom prekri¬ 
venom bijelim vezenim rupcem ... 

A gore, pod bijelom crkvicom na brijegu, već se 
zazelenio onaj mali humak uz strmu putanju. Prerastaše 
ga žuti jaglaci, zlatooke tratinčice prate sunce, plava 

zečja krv čudi se nebeskom plavetnilu, gori divlji mak, 
zadihani maslačak žari se i zlati, a bijeli podlijesak 
prati oblake što putuju. Kao da je neko preko svježega 
iiumka, radosno, prebacio Jalžinu nedovezenu djevoja¬ 
čku maramu. 

je pjesma o nečistoj krvi, o porodu vjetra 
i zemlje, o mržnji, ljubavi i strasti u onim 
tvrdim i primitivnim dušama. Kad se u 
njihovim srcima nešto slomi, onda je 
smrt bliža i neposrednija nego u gradu. 





I. 

Često sam plandovao na proplanku vise Krapine, 
a naročito za lova na trčke, kad jutrom iza deset sat« 7 
pripali božja zvijezda ravno u šišak, a psi izgube dah 
i miris. Ivančice, mak i divlji klinčaci žeđaju oko nas 
u visokoj travi oborenih glava. Ja i moj lugar Jura 
Petolaz zavalili bi se u debelu sjenu osamljenoga hra¬ 
sta, a nedaleko od nas ležao bi Dren i kadikad u snu 
proštektao kao da hvata ranjenoga zeca. 

Kad bi i nas uspavala podnevna omara, tad bi po¬ 
često iznikao kao iz zemlje stari ciganski knez Andraš 
Nikolić-šunta i pozdravio me dubokim grlenim glasom: 

— U zdravlje da si, gospodine! 

— Zdravo, kneže! 

Bio je to sitan i vitak starac, još mladenačkoga 
koraka, sijede ciganske brade u dva prostrana pramena 
što se spajala s teškim progrušanim brčinama da mu 
skupa padnu niz velike srebrene toke na prsima. 

U njegovim očima bila je neka tamna odlučnost 
i gordost, a izbočene jabučice davale mu izraz čovjeka 
naučna da zapovijeda. Ta on je od svojih mladih dana 
bio ciganski knez, a ta je čast prelazila u njegovoj obi¬ 
telji s oca na sina, te ga uzdizala u neko cigansko na¬ 
sljedno plemstvo. 

Nije šala biti ciganski knez! Što knez odluči ile. 
kaže, to je sveto pismo. Još se nije našlo Ciganina kojli 
ne bi poslušao svoga kneza ili se žalio vlasti i zakonu * 
proti njegovim odlukama. Toga bi pojela noć, kao da 
se nikad ni rodio nije. Zna on odrediti i batine, i globu,. 
nezgodna čovjeka prognati iz plemena, pa čak kad! 
vlasti pritisnu pleme radi učestalih krađa, nađe se ii 
kradljivac, koji proti svim ciganskim običajim pobožno* 
prizna sve što god hoćeš, samo da se ostali otresui 
napasti. Pričaju da se teško nađe između vrbika lješina 
Sto zaplovi Savom. Stari su to nepisani zakoni. 

Već par godina njegove su čerge tamo iza sume. 
Ali on ie knez čitavome plemenu konj ara ras.janom na 
daleko i & na široko. Tek o Đurđevu dne znadu počesto 
or oći kroz ova zagorska brda mnoga ciganska kola. 
Sjede tad cigani kod zapaljenih vat ara savje u ^ s e ^ 
slušaju riječ staroga kneza, a u jutro ostaju tek prazna 

pepelišta. 

Poštovanje što mu ga ukazuju upravo ie Patnar- 
halno, da ne kažem ropsko. Netom me »a plaudovate » 
ne okupi cigančad s tisuću molba 1 da £ a "> a j očl 
dosadnih komaraca, — znam: danas ce k 
stari knez. Kad ovako pristupi k meni "“™ )e 

“Mrt« "fS da"me P pozdTavi da me propita 
nešto o nekoj optužnici i zakonu, kao čovjek koji pre 
zakonom odgovara za sve ostale agane, čovjeka koj, 

zakon pozna. 

_ Sjednite, kneže! . 

__ Hvala, gospodine! - odgovori on dostojan¬ 
stveno prinosećf ruku k srcu i sjedne na panj prama 

H 1611 Ponudim ga cigaretom. Prihvati laganom kretnjom. 
Odbismo dimove. Razgovor se najpnje raspre eop- 
sve devetim stvarima, a naročito o zdravlju, er 
smatra osobito nepristojnim odmah preci na *ie o ' 
rektno pitanje. Znam ja po prilici sto on hoće, pa n 

vrčem razgovor. 

_ A sluša li te narod, kneže? „ , 

— Sluša, gospodine. Sluša mlađi starijega. Tako 

je Bog odredio, u zakonu ti tako piše. 

_ A jest. A1 zakon ti je kadikad tvrd. 

_ Pametan si čovjek, gospodine, srecice se na¬ 
nosio. Eto baš jednoga od mojih tuži zakon. 

— Dai da vidimo! 

Polako otkopča knez srebrene toke na prsima i 
izvlači iz debele kožnate lisnice — vidim odmah 
optužnicu. 

— Nije on ... To mora da je neki drugi Ciganin ... 

— Ni on neg moj pokojni ded, — mrgodi se Jura 
iz trave. 

— Hm! — preletim papir očima. — čista prevara, 
kneže! Prevario je seljaka. Dao mu za konja mjesto sto¬ 
tinjarka stare srpske desetice. 

— Kako molim ti se, zlatni moj gospodičiću, pre¬ 
vara? — čudi se on, uzdiže teške zarasle obrve i gladi 
dugu progrušanu brčinu. — Nema tu prevare. A što ti 
je to, molim ti se, prevara? Pamet ti je to a ne prevara. 
Ko ima pameti pravo je da ima i pare. 

— Kako to, kneže? 

— Ja mislim gospodine! Nekad je bilo to na snagu, 
danas na pamet. Šta će budali novac? Jači je nekad 
dočekao slabijega na cesti i oteo mu kuburom i sa¬ 
bljom, i bio gospodin, plemić, gospodar. Danas ti uzima 
paru jer je pametniji i mudriji, i on je gospodin, tvor- 
nica-čovjek, banka-gazda, — guguće grleno stari ci¬ 
ganski knez i širi crne zjenice uprskane žutkastim mr¬ 
ljama. 

Šta da mu kažem? Tumačim mu zakon: 

— Znaš, kneže: zakon je zakon! 

— Jest — klima on glavom i shvaća taj moj jasni 
dokaz. 

— I ti si knez, i ti si zakon. I sad, reko si nekome 
od svojih da ne radi to i to, — prihvaćam ja dalje, — 
i on prekrši tvoju zapovijed. 

— Oho! — uzdigne ponosno glavu stari knez i 
namršti čelo i obrve, a u očima mu sinuše jače one žute 
Pjege. 

— Eto vidiš! Zakon je reko: nesmiješ to i to. Nije 
poslušao zakon ... eto tako ... 

_ Ali, nije Mitar! Ko zna ko je? Ima Mitar svje¬ 
doke da tada, molim ti se gospodine, nije bio na sajmu. 
Zaklet će se pola plemena. 

_Ako dođe do zakletve krava naša! — prihvaća 

zlobno Jura i prevrne se u travi s boka na bok. 

— Svi ste vi lugari zli ljudi, _ prezrivo lanu knez 
i ne udostoja se ni da ga pogleda. 

Tako mi raspravljamo, razgovaramo, a izmeau 
mene i staroga kneza veliko je prijateljstvo, te on neda 
Ciganima da postavljaju zamke i čuva me svojim auto¬ 
ritetom od najopasnijih zvjerokradica. 


II. 

Stari je knez imao sina i pastorku. Sin mu je bio 
iz prvoga braka i naličio je ocu kao jaje jajetu. Samo 
je oko usana imao nešto vučjega i razbojničkoga, kao 
da je sav onaj ponos odabranoga ciganskoga plemstva 
prešao u njegov muški lik i slegao se oko velikih bje- 
lasavih zubi. Iz njegovih zjenica izbijale su još jače one 
žute pjege, a crne obrve svijale se nad njima u dva 
sraštena luka kao dva orlunjska krila. Sve je na njemu 
bilo muško i ponosito kao u divljega nakostrušenoga 
škanjca. Pričalo se o njemu da je znao nabujalu Savu 
kroz virove preplivati i prognati konje u jednu noc 
kroz snijeg i mećavu kroz najnepristupnija planinska 
mjesta. Zvali su ga Žera; ne znam otkud mu taj na¬ 
dimak. Valjda od toga što je bio nagao i naprasit kao 

živa žeravica. . . 

Pastorka Dana bila je prva ljepotica pod ciganskim 
čergama na daleko i na široko. Sretao sam je često 
u vrbacima uz Krapinu ili kako zakićena crvenim divljim 
makovima, vitka i bosonoga, pjevajući strastvene ci¬ 
ganske melodije, luta kroz šumu. Ošinula bi me očima 
kao da mi je u lice dobacila dvije crne gloginje. Zlatno- 
plava kovrčasta kosa, spletena u dvije kao muška mi- 

šica debele pletenice, uvijala joj se niz njedra kao da 
joj se dvije zmije prisojkinje hoće sakriti među na¬ 
brekle grudi i začarati one dvije skutrene jarebice ka— 
menjarke crvenokrvavih kljunova, što prestravljene tre¬ 
pere kroz raskopčanu košulju. U napupčenim usnama 
ležalo joj toliko sočne i izazovne strasti, da bi čovjeka 
hvatala omaglica. Kad bi se nasmijala i bljesnula bje- 
ločicama izbila bi joj iz zjenica neka mutna, grješna i 
pritajena vatra. Kad bi joj sinuli zubi kao u mlade 
zvjerke, onda bi čovjek zatreperio kao zeleni list na 
prvom proljetnom vjetru. Sav grijeh, sve strasti, sva 
tama i sve bliještavilo njene rase igralo i treperilo na 
tome divljemu, vitkome tijelu, a opet punu i sočnu kao 
tek dozrelo voće. 

Tek njena put imala je nešto zlatno, kao suncem 
poprskano, nešto tako različno od svih Ciganka, a naro¬ 
čito ju odvajala ona zlatnoplava kovrčasta kosa. Dugo 
nisam znao otkuda joj ta kosa. 

Jura mi je o tome jednom pričao. Čuo je to nekad 
od neke mlade Ciganke s kojom je kao momče šarao. 

Na širokim i plodnim slavonskim ravnicama pro¬ 
čula se nekad jedna divlja i ponosita ciganska ljepotica. 
Prosili je cigani sa svih strana; prosio je i mlađi 
udovac ciganski knez. Odbijala je sve prosce, odbila 
i kneza, kao da se ne kani udavati. A ciganska mladost 
kratko traje, kao sve divlje cvijeće. Očekivala je valjda 
kraljevića iz priča da dođe pod njenu šarenu cigansku- 
čergu i da je zaprosi, — šta li?! 

I njezin kraljević je ipak došao. Mladi husarski 
časnik, sin spahijin, došao je na dopust u plemićki dvo¬ 
rac. Divlja ljubav planula je među njima kao požar. Nu 
jedne noći nađoše mladoga zlatokosoga husara mrtva,, 
probodena nožem u šumi. Nikad se nije doznalo za zlo¬ 
činca. 

Tek cigani su otselili. 

Nakon nekog vremena rodila je ciganska ljepotica, 
ovdje u ovome prigorju, zlatokoso djevojče i udala se 

za ciganskoga kneza. No kratko nakon toga utopila se, 
bog zna zašto, Ciganka u Savi, a ciganski knez ostao 
je među ovim bregovima s dvoje djece: sa sinom zerom 
\ pastorkom Danom. Djeca su odrasla pod jednom čer- 
gom, tamo na uzvisini pored puta, na rubu sume. 

Sretao sam ih pred par godina u lovu u šumi kao 
dvoje mlade neugledne cigančadi, al tad najednom po 
Žeri šiknu muškost, a Dana se naglo razvi u djevojku 
kao kitu divljega likovca. 

Jednom s proljeća, kad se prospu visibabe po šum¬ 
skim prihlatciima, a po tratinama i uz nasipe žuti ja¬ 
glaci, kad vrbe propuste mace, prisluškivao sam ne¬ 
hotice njihovom razgovoru. 

Dojavio mi je Jura da se uz Krapinu, na pješčanoj 
obali opažaju tragovi vidre. Jednom, kad sam lutao uz 
rijeku, baš s toga pruda naglo je preda mnom skočila 
u vodu. Tu izlazi na ručak i sunčanje. Odlučio sam da 
je pričekam Dobro zaklonjen u gustoj vrbini, sjeo sam 
na panj i sakriven iza stare kvrgave vrbe čekao sam 
miran kao kip, a pozoran kao ždral. 

Proljetno sunce igralo se s tisućama boja u sna¬ 
žnoj' Krapini što je veselo oticala poda mnom. Kao 
uklete usidjelice nagnule se žutim macama okićene vrbe 
nad vodu i iskrivile vratove od pusta ogledanja u vo¬ 
denom zrcalu. Duboko u mom srcu brujila je pjesma 
mladih proljetnih voda. 

Najednom povrh sebe, na visokoj obali, začujem 
tapkanje bosih nogu, a kao srna vitka crvenkasta sil- 
hueta sinu niz obrežje k vodi. Zlatokosa i suncem oba¬ 
sjana Dana kleče uz vodu da opere ruke, a u njedrima 
joj pri prigibu zaigraše dvije crvenokljune jarebice kao 
da će sad-na poletjeti. Tek što bi okom trenuo došulja 
joj se iza leđa kao divlji mačak mladi Ciganin Žera, 
obuhvati je oko struka i privinu na svoja prsa, a nozdr- 
ve mu se raširiše kao u mladoga ždrijepca. Kao srna 
iz vučjih šapa pokuša Dana da mu se istrgne, al on 


je još jače stisnu, povali je leđice preko krila i osu joj 
lice, usta, oči i razgaljena tvrda ciganska njedra divljim 
i vatrenim poljupcima. 

Dana se uzalud otimala iz njegovih jakih ruku. 

— Pusti! 

— Neću! Voliš li me? 

— Ne volim! Mrzim te, — otimala se ona očajno. 

— Bit ćeš moja. Hoćeš li poći za me? 

— Neću! Neću! 

— Al otac tako hoće! Moraš! 

— Dobro moram, ali te ipak ne volim! 

— Voliš nekoga drugoga. Kaži mi ga da mu srce 
izvadim! — propiskuta on kao ranjena zvjerka, a oči 
mu sinuše divlje i surovo. — Vidiš Dano, — nastavi on 
blago i umilno, a u očima mu se zatalasa nešto bolna 
i bolećiva kao u očima povrijeđena djeteta. — Vidiš 
Dano ... Volim te, ljubim te, više nego život, više nego 
našu široku cigansku slobodu. U tamnicu bih za tebe. 
Reci što želiš, sve ću ti stvoriti. Ukrast ću, ubit ću za 
tebe, radit ću za tebe. Da mi dadu carstvo dao bih ga za 
tebe. Ja ću biti knez iza oca. Ti znaš našu vlast, sve ćeš 
imati. Kaži mi: zašto me ne voliš? 

— Pusti me, pak ću ti kazati. 

— Eto ... na... — pusti je on, a ona sjedne do 
njega na brijeg uz brzu nabujalu rijeku, popravi rukom 
razbarušenu kosu, ukinu vrbovu grančicu i zagleda se 
raskolačenih očiju u brze riječne valove. Na njenim je 
usnama lagano uvenuo prkos i tiho se prigrčila neka 
sumorna žalba. Obujmi rukama zgrčena koljena i reče: 

— Vidiš Žero ... Ja ne volim nikoga drugoga ... 
Poći ću za tebe... jer smo skupa odrasli... jer smo 
braća ... jer otac tako hoće ... jer ... jer ... Ne, ne 
mrzim te! ... Drug si mi, drag si mi, čak ... ponosim 
se s tobom, jer si sokol... Svi te se boje ... tek ja te 
se ne bojim ... Eto... Ne znam, Žero, ne znam ... 

On prignu glavu, a crni čuperak kose kao mrko- 
gavranovo krilo pade mu niz čelo. Dana prelomi vrbovu 
granu, baci je u vodu i zagleda se za njom. 

— Nema, Žero, da sunce potamni u meni kad te 
vidim, nema da prokipim, da planem kao oganj, da za- 
ceptim kao list, da izgubim svijest, da odem za tobom 
kao tvoje pseto, da ti ljubim tragove... Nema, nema 
ono ... ti znaš ... Uzmi me, nosi me, ubij me ... al 
nema... 

Njegova se crna glava još dublje sagnula. Ona je 
tupo gledala preda se u vodu što odmiče, a duboka 
bora tihe žalbe iskrivila joj nakazno usne. Crna se Že- 
rina glava njihala tamo amo i spuštala sve niže, dok 
se grčevito ne zari u njeno krilo. Ramena su mu 
podrhtavala, a ridaj kao u maloga djeteta trzao mu 
čitavo tijelo. Kao nehote spusti se njena ruka na tu 
crnu glavu i stade da mu gladi razbarušenu kosu. Nu 
na njenim usnama ukaže se nešto tvrda i nemila. Rijeka 
je šumno klokotala pod njima, a jato gavranova preleti 
nad njom i odrazi se u vodi kao u mutnu zrcalu. 

S mojom vidrom bilo je svršeno. 

Pod jesen pošla je Dana za Žeru, što bi se ono 
ciganski reklo: razbili su lonac pod vrbom. 


III. 

Te zime često sam svratio pod kneževu čergu. U 
njoj je bilo sve čisto i uredno, što nije baš običaj kod 1 
cigana. Vesela je vatra plamsala, a pored vatre sjedio 
bi stari knez nekako čudno zamišljen i odbijao guste 
dimove. Niz teške srebrene toke padali mu već potpuno- 
sijedi brci. Nekako oronuo za ovo kratko vrijeme. 

2era stao sve češće odlaziti ispod čerge. Bacio 
se u trgovinu s konjima, da Dani bude ljepše. Al Dana 
sve nekako tužnija i neveselija. Iz očiju joj izbijao sve 

više neki mutni plamen, što je prijetio da jednoga dana 
plane i zapali sve oko sebe. 

— Kako ste kneže? — upitao bih starca. 

— Eto, gospodine, kako Bog hoće! — odvratio 
bi knez i ponudio bi me da sjednem na panj pored 
vatre. 

Videći ga tako zamišljena, jednoć se usudim kao 
stari znanac i upitam ga: 

— Nešto nije u redu, kneže? 

— Nije, gospodine. Srećice se nanosio, svjetski 
si čovjek, zakon-čovjek... da me savjetuješ. Eto vidiš, 
on se tuđi od nas. Dođe ... donosi... moli je ... voli 
je ... a ona hladna kao hladan kamen ... On opet oti- 
đe... Došle su najstarije vračare iz plemena da je 
okade, dale joj najmudrije Ciganke sve vode i napitke 
ljubavne ... ali ništa ne pomaže. Svaki dan sve to 
gore... Ima li što kod vas, kod gospode, lijeka za to, 
gospodine ... Daj, kaži, srećice se nanosio ... 

Prignuo sam glavu. 

— Otkuda, kneže? Nema ti toga ni kod nas, ni 
kod vas. Nigdje se srcu ne može zapovijedati. Nigdje, 
kneže!... 

I tako bi sjedili šutke i odbijali zamišljeno dimove, 
a vatra bi tiho kutrila pred nama. Mučke bi se kolutali 
dimovi iz njegove lule i s moje cigarete. 

Dim, dim i dim ... 

— Eto ... — prekinu knez šutnju. — Ona je za¬ 
žalila kuću. Pravu seljačku kuću. Dobro. On trguje. Ku¬ 
pit ćemo zemlju. Kupit ćemo kuću. Oni nek u njoj žive. 
Ja ću u čergi. Hoće li to pomoći?... 

— Možda, kneže? ... 

Šutjeli bi dalje, a dim bi se vijao oko naših za¬ 
mišljenih glava. 

Došlo ie i novo proljeće. Dana kao da je prelistala 
i nrocvala skupa sa šumama. Kao da je kroza nju bri- 
znuo sav sok iz probuđene zemlje, zatalasao se u nje¬ 
nim očima i nabubrio joj kroz uzbuktala njedra sto je 
još čudnije postala je ljubezna sa Žerom. Dozvala 
ga, kad se vraćao iz trgovine s konjima, zadihana i 
usplamtjela, uvijala se oko njega kao zmija k 
da zatravi pticu. 

Stari se knez ponovno uspravio i uzdigao ponosno 
glavu kao da mu je proljeće povratilo staru snagu. 

Kupili su od vlastelinstva i komad dobre zemlje, 
a ubrzo se nedaleko čerga stala dizati lijepa hrastova 
kućica. 

No jedne jesenje noći nestade Dane kao da je u 
zemlju propala. Raštrkali se cigani na sve strane Obi- 
đoše šume i sela, a i vrbike, da se nije utopila kao 
pokojna joj mati. 

Tek treći četvrti dan puče glas da je Ciganka Dana 
pobjegla k mladom lugaru Jakobu Crnošiji i da se kob 
njega krije u kući na osami visoko pod brdom. 

b Što se te noći dogodilo znadu tek jesenji vjetrovi 
i majka noć. Planula je pod Sljemenom lugareva kuca 
i na daleko svijetlila kao ivanjski kriješ. Lugar je nađem 
kod garišta mrtav, probođen nožem, Žera je sutra dan. 
izdahnuo ranjen iz lovačke puške u trbuh a da nije ni, 
došao k svijesti. Dana je odnešena u bolnicu s dubo¬ 
kom ranom na glavi. 

Kasnije, kad je vlast povela istragu izašla je čita¬ 
va ova ljubavna tragedija na vidjelo. Počelo je to onda, 
kad je mladi gardista Crnošija došao na dopust iz voj¬ 
ske u selo. Onako stasit kao zelen bor, širokih ramena,, 
naočit i plav kao pozlaćeno jalšino lišće u ranu jesen,, 
u slikovitom gardijskom mundiru prošao je odrezanim', 
korakom kroz selo, a sve su djevojke zastale pokraj 
ograda i živica, kao da je prošao kraljević iz priča. 
Njegovo rumeno bjeloliko, a suncem opaljeno lice, oki¬ 

ćeno zavinutim muškim brkom, sjalo se od zdravlja i 
snage. U plavim očima titrao mu ponos i neka posebna 
zavodljiva snaga kao da s njima jednim zaletom ulazi 
u svako srce i postaje mu mio, bliz i drag. A kad bi još 
nakrivio svoju vojničku šubaru i nasmijao se, onda bi 
zaceptile djevojačke trepavice, a snaše bi nekako za- 
cupkale na mjestu i zanjihale se u širokim i plodnim 
bokovima kao šljivine grane kad se od obilja same krše. 

Bio je samac. Kuća mu je bila visoko pod Slje¬ 
menom, tamo do Kamenih Svatova, gdje se kroz hra¬ 
stovu šumu prošikala crnogorica. 

Te večeri sreli se Jakob i Dana u šumi. On se 
uspinjao iz sela, a ona silazila k čergama. Prve su 
zvijezde stale da trepere niz vedrinu, a mjesec je plovio 
srpast i krnj kao ribarski čun niz rijeku. Kroz šumu se 
šuljalo prvo proljetno milovanje i šapat mladih voda. 
Pupovi su popucali od soka, a oni se dvoje sretoše ... 
Možda je palo par beznačajnih riječi, a možda i nije. 
Tek od toga dana samotna koliba na brijegu i duboka 
šumska gustina znali su za njihovo strastveno milova¬ 
nje, divlje i ognjeno, kao parenje divljih škanjaca na 
stoljetnom hrašću. Svi instinkti njihovih mladih i siro¬ 
vih duša, svi nagoni njihovih zdravih i jakih tjelesa smo¬ 
taše se u mahnito klupko, kao klupko zmija prisojkinja 
kad se skovitlaju na sunčanoj jari. Kao dvije šumske 
zvjerke, kao dva divlja otrovna cvijeta ljubili su se na¬ 
glo, zadihano i puteno, da im je nestajalo daha iz pr- 
siju, da im je nestajalo glasa iz grla, već se pretvarao 
u hropac milovanja i izgaranja, kao u glas dviju grlica 
kad jedna drugoj guču i guguću da grana pod njima 
cepti. 

Kad se on vratio u vojsku ona je živjela samo od 
misli na njega. Lutala je šumom i milovala svojim crnini 
očima ležaje svoje griješne ljubavi, šaptala granama 
što se njišu nijeme riječi draganja i kitila svoju zlatnu 
kosu žutim jaglacem u čast miljeniku svoga srca. Kad 
joj je dolazio muž ona je lagala. Ljubila ga i grlila. 

-svijala se kao mahnita uza nj pod ci g a ‘ is ^ čer g° n1 ’ 
a iza zatvorenih očiju mislila na svoga dragana. Za- 
sliiepljivala ga kao zmija: muža je cjelivala, a onoga 
drugoga ljubila. O, kako joj je bilo kad bi joj u trenu 
milovanja ipak kroz omaglicu sinulo surovo lice Že- 
rino. Tad ju je hvatala mala snaga, a neizreciva prita¬ 
jena mržnja kidala joj i dušu i tijelo. 

Jest, ranije se bilo u njenoj duši probudilo nešto 
što je tražilo kuću, njivu, baštu ... Možda je ^ r . v . n ? na 
oca zamućena skitničkom ciganskom krvlju izbijala a- 
dikad u iskonskom instinktu iz nje... Ali sada, sto je 
njoj bilo do muža, do kneza, do čerge, kuće, njive... 
do života. Sad je ona žeđala za onim divovskim ru¬ 
kama, za onom golemom snagom i za onom mekanom 
dušom kao najmekša tratina na šumskoj čistini. 

I kad se Jakob vratio h vojske, jedne večeri opijen 
jesenjim sokovima odnio je Danu svojim snažnim ru¬ 
kama u svoju kućicu na brijegu. Tri dana i tri noći 
siktale su mlade zmije u njihovim zagrljajima. Tek kad 
im je planuo krov nad glavom i kad je pomahnitali 
Žera, raskusman, s nožem u ruci i s pjenom na ustima 
provalio nogom vrata, tad su se tekar prenuli iz te 
strastvene omaglice. 

Kao dva risa nasrnuli su Žera i Jakob jedan na 
drugoga. Ciganin je odletio iz kuće kao da su ga dvije 
željezne poluge digle i bacile u zrak. Na ramenu se- 
ijakovu zakrvavila se košulja. Žera je otskočio s tratine 
kao oboreni vepar. Pognute glave kao kurjak kurjaka, 
čekao je Ciganin gorostasnog seljaka s nožem u ruci. 
Jakob je nasrnuo kao vihor. Dva puta snažniji seljak 
oborio je Ciganina podaše i bio bi ga zadavio kao pile, 
da mu ciganin nije sjurio nož u srce. 

Jakob je kleko, zaklopotao rukama po zraku, za¬ 
kovitlao očima, na usne mu je šiknula krv i on se složio 
ko posječen hrast leđice na tratinu. 

Žera je skočio na noge. No u tom trenu pokazala 
j se na vratima kolibe u plamenu Dana s lugarskom 
puškom u ruci. Sva pritajena i skrivena mržnja plamtila 
je u njenim crnim očima, sva osveta i očaj ljeskali su 
se na njenom licu kroz neki divlji nakazni osmijeh. Ciga¬ 
nin se krenuo k njoj s nožem u ruci. (Puška je planula, a 
on je zaglavinjao i ruknuo kao» ranjena zvijer. Dani je 
ispala puška iz ruku. Žera je teturao kao pijan. Vidjelo 
•se da prikuplja svoje posljednje očajne snage. Zatetu¬ 
rao je s nožem u ruci k Dani. Ona nije uzmicala, već 
ga je gledala onim crnim očima, u kojima se ljeskao 
požar, pogledom mržnje, prezira i poruge. Nije se opi¬ 
rala kad je ljevicom zgrabio za iprsa, nije zadrhtala 
kad joj je okrvavljeni nož sinuo nad glavom, već ga je 
dalje bez straha prkosno gledala ravno oči u oči, zje¬ 
nicom u zjenicu: s porugom i mržnjom. 

Njegova je ruka zadrhtala trenut nad njenom gla¬ 
vom i udarila. . . Oboje su se srozali bez svijesti pred 
kolibom u plamenu. Tako su ih našli seljaci što dotrčaše 
iz doline da gase požar. 

Stari ciganski knez nestao je iz toga kraja. Nikad 
ga više nisam vidio. 

Dana se povratila iz bolnice i iz tamnice. Sud je 
riješio. Stanuje u onoj nedovršenoj kući što je stari 
knez dao graditi za nju i za Žeru. Prosi, gata, vucari se 
okolo s pijanim seljacima, pije, opija se i propada. Od 
rane na glavi ostala joj mana: ne može izgovarati slova 
r, već rjaška. Često je sretnem na cesti kad se vraćam 
iz lova, kako pijana, zagrljena s nekim seoskim beća- 
rom, pjeva sramotne pjesme i nesigurno mjeri drum. 

Tragovi stare ljepote nestaju sve više s nje. Brzo 
če biti stara, musava ciganka. 

Ponekad me sretne u šumi. 


ii 

_ Gospodine, shrećice se nanosio ... daj dinahr- 

čić ... da ti gatam ... da ti shrećicu kažem ... 

Dobacim joj dvodinarku i zamišljeno krenem svo¬ 
jim putem. 


OBRONJENI 


KAMEN 

ne vraća se više na brdo. Seljak što ode 
u grad ne vraća se više na selo. Gotova 
para na ruku mami ga i opija. To su oni 
što svojim mesom hrane grad, postaju 
beskućnici, da se možda iz tisuće prole¬ 
tera uzdigne jedan do buržuja. 














Najstariji sin kuma Jakoba čižmeka počeo je već 
za rana odlaziti u grad na posao. 

Ispočetka, dok su ostala braća bila sitna i dok 
nisu mogla drugačije pomagati ocu u gospodarstvu, 
nego da čuvaju ono par komada blaga na paši, Lubek 
je odlazio samo onda kad nije bilo posla kod kuće. A 
nije baš teško obraditi ona dva rala zemlje i krpićak 
vrta iza kuće. Ne, ne treba za to stotinu ruku. 

I kako su mlađa braća rasla, tako je on sve rjeđe 
dolazio i to samo nedjeljom kući i stao sve manje da¬ 
vati od svoje zarade. Pogotovo se odbio od kuće kad 
je u gradu našao ne samo stalnijega posla, kod nekoga 
većega građevnoga poduzeća, nego i svoje društvo. 

Tako se Lubek potpuno priviknu na gradski ra¬ 
dnički život i odbi se posve od sela i zemlje. Otišao 
je svojim putem kako udari sva ostala mladost. Našao 
je svoj svijet, nove drugove i usisao posve druga shva¬ 
ćanja i poglede na život. Nedjeljom je odlazio na ple¬ 
sove u male birtijice po predgrađima, vrtio se s curama 
uz zvukove orkestrona i udvarao im na krupan način. 

Veliki rat odnio ga je sa sobom i u onoj vijorini 
bacao ga s fronte na frontu, iz bolnice u bolnicu, a on 
se poklopio ušima i gledao da se izmigolji, pa makar 
i ostavio komadić kože na gdjekojem trnu. U glavnom 
dobro se iskoprcao i da mu se nije odmah po prevratu 
dogodila ona nezgoda, valjda se nebi više nikad ni po¬ 
vratio u svoje selo. 

Za malo nije glavom stradao. Srušila se pod njim 
skela na gradnji i mogao je zahvaliti Bogu da nije nego 
malo iščašio lijevu ruku i dobro se ugruvao. Tako je 
to< kad čovjeku nije suđeno ... 

Morao je odležati par tjedana u bolnici, a onda je 
otpušten da se kao "rekonvalescent kod kuće potpuno 
oporavi. Dobivao je potporu od radničkog osiguranja 
i živio kod svojih na selu. A bilo mu je i potrebno, 
upravo više duševno nego li fizički potrebno, malo mira 
i smirenja. 

Kad je lutao kroz poznate šumarke gdje je nekada 
kao derište tražio ptičja gnijezda, pričinjalo mu se da 
je i opet postao dijete. Davne mile uspomene igrale 
se pred njim u travi s titrajima sunčanih zraka, kad je 
plandujući uz Krapinu i opet čuvao ono par kravica. 
Svaki korak uz poznate livade, kraj smirenih voda. i 
njiva budio je u njegovoj duši tople uspomene i taložio* 
mir i tišinu za koje nije davno znao. Onaj mu se život 
u gradu pričinio kao neki grubi san pun nemirne more. 
Osjetio je, makar i nesvijesno i nerazgovijetno, miris 
rođene brazde i pričinilo mu se kao da ga proklijalo 
žito i opet veziva s tisuću zelenih vlati uz ovu ilovu 
zemlju. 

S proljeća su otac i brat Ivek sami obradili 
zemlju, a on se Ijenškario čuvajući blago na travniku. 
pored Krapine. 

Kad je jutros zorom ispustio krave iz dvorišta, 
krenulo je blago, samo, uobičajenim putem što se na 
kraju sela odvaja od glavne ceste k željezničkoj stanici. 

Na raskršću susrete Lubek Maru Poštu, ljepušno i 
vitko djevojče, opaljeno tamnim rumenilom kao dozrela 
breskva. Mara Pošta svakoga jutra s ranoga vlaka do¬ 
nosi poštansku vreću. 

— Hvaljen budi Jezuš Kristuš, — pozdravi ga 
Mara Pošta. 

— Na veke, — odgovori Lubek i minu polaganim 
korakom, kao da se ukorak kreće s kravama, što se 
lijeno vucare i usput svraćaju u jarak da odgrizu koji 
struk trave. 

Kukuruz je stao da klipi, a tek se pokošena strnika 
naježurila kao neobrijana muška brada. 

Kad je za kravama skrenuo s ceste preko pašnjaka 
prama Krapini, odmah opazi da su već svi pastiri do¬ 
tjerali svoje blago, a ono se rasulo kao žutkastosvijetle 
mrlje po jutarnjem zelenilu. Nisu ga toliko zanimali 

ostali, koliko mu se nasmijao brčić kad je opazio da je 
Kata mlinarova na »njihovom« uobičajenom mjestu kod 
staroga dvostrukoga hrasta. 

Rano svibanjsko jutro, nasmijano kao mlada snaša 
što na svom krilu njiše svoje prvo čedo, prosulo se niz 
travnik. Kata sjedi i veze svoju djevojačku maramu, a 
Lubek joj pristupa lagano s dugim pastirskim prutom 
u ruci. 

— Ti navek vredna, Kata! 

— Ti inavek gospon, Lubek, — šali se djevojka i 
podiže svoje velike oči kao da mu je dobacila dva 
okrugla kestena što tek iskočiše iz raspukle zelene ko¬ 
šuljice. 

Lubek sjede do nje na povaljeno i već pritrulo 
hrastovo deblo. Kata se prignu još jače nad svoje ve¬ 
zivo, a plavo joj lice prekriveno jakim sunčanim pje¬ 
gama, al ipak umiljato i nasmješljivo, preli neka ne¬ 
obična ozbiljnost. 

— Kaj je, Kata? — upita Lubek. 

— Nikaj! — zamišljeno odgovori ona, ostavi vez 
i zagleda se preda se, a dvije joj zlatkaste trepavice 
nemirno trepere. 

Lubek joj ovi ruku oko pasa al ona se otrže: 

— O, krave su v kuruzi! ... Hoj mala! Ho! — 
i skoči da tobož vrati blago. Nu Lubek je uhvati čvrsto 
za ruku i laganim stiskom prisili da opet sjedne uza nj 
na povaljeni trupac. Drži je tako za široko i jako 
zapešće gotovo muške ruke, a ona ni ne pokušava da 
se izvine iz njegove tvrde šake. 

Lagan jutarnji vjetar šušti kroz krošnju nad nji¬ 
hovim glavama kao da šapće slatke nerečene riječi što 
im naviru na nespretne usne, a oni ih ne znaju 
zaustiti. 

S visokih topola uz Krapinu oglasi se kukavica: 
Ku-ku, ku-ku, ku-ku .. . 

Vjetrić zaigra niz njeno opaljeno čelo mekanim 
kovrčama kao od staroga zlata, a ona još više prignu 
glavu. 

— Kaj ti je denes? 

— ... Niš ... — obori Kata glavu. 

— Ne buš mi rekla? ... Meni? ... Kaj me nemaš 
rad? ... 

Ona podiže svoje tople, velike kestenjaste oči, 
vlažne kao u srne, a usne joj zađrhtaše prekorno: 

— Lubek? Ti znaš! 

— Kaj? 

— Bto ... već ćelo selo zna da onaj: prokleti debeli 
vrag ... oko mene ... Nemirem se meknuti... i mami 
je tu. Kaj morem? I tatek to zna i braća znaju... 
i groziju se da ga buju stukli... i bu se zlo pripetilo ... 
Kaj morem? ... 

Lubek se namršti i udari žestoko pastirskim pru¬ 
tom po zraku da je zafijuknulo. 

— Kaj morem? ... 1 eto z večera mi se i kraj 
biže tepe ... 

Lubek se zamisli i samo su mu se velike šake, 
zgrčene i oprte postrance o oboreni stari hrast, grčevito 
trzale. Najednom mu se zamišljene sive oči nasmije- 
šiše same sebi, a plavi mu brk zaigra. Uhvati je rukom 
oko struka i privinu bočke k sebi. Ona se priljubi uza nj 
topla i nemilovana, a pune joj se i čvrste grudi zata¬ 
lasaše kao voda na izvoru. 

— Tiček naj . .. naj se srditi. Z večer se tepe kraj 
hiže ... z večer... Ne bu več prihajal... 

— Kaj buš napravil? ... 

— Buš vre videla... Niš se naj bojati... niš! 
— nasmija se Lubek i privi je još jače k sebi. 

A dolje s visoke topole uz Krapinu oglasi se i opet 
kukavica: Ku-ku ... ku-ku ... ku-ku ... 

Na večer iza obligatnih špricera kod gospodina 
Zajca, otputi se mali debeli gospodin općinski bilježnik 
Joža Kloipotec, rečeni Joža vlast, u šetnju. Uputi se 
laganim dostojanstvenim korakom niz cestu i nosi vi¬ 
soko svoju veliku i ćelavu glavu kao da mu je puna 
mjesečina sjela na kosa ramena. 

Seljaci što ga sretnu pozdravljaju ga ponizno 
i zvjeraju oko sebe kao da ne znaju kuda bi pogledali. 
On se samo zaustavi važno, raskroko, zatreska malko 
koljenima u uskim pepita hlačama i naprči donju debelu 
usnu, a male mu crne oči ubodu kao dva šila: 

— Mda ... Si čul Jambrek ... 

Jambrek ponizno tapka na mjestu: 

— Prosim pokorno ... kaj zapovedaju ... 

— Mda... ti buš zutra došel da vidimo kaj je 
z onom šumskom štetom ... mda ... 

— Nikaj ni bilo ... gospon biležnik ... nikaj... 
oni buju videli... da ni nike. 

— Mda... to burno videli... to se burno razgo¬ 
varali ... mda... i krene, pitijski visoko dižući svoju 
veliku, okruglu i masnu glavu. 

Zatim se zaustavi pred prvom kućom. 

— Matek ... 

— Matek, zidi vun ... gospon biležnik te zo- 
veju ... — javi se snaša, što na valovu hrani svinje 
razlupanim bundevama. 

— Mam ... mam! — iskoči seljak iz kuće. — 
Kaj zapovedaju gospon biležnik? ... Kaj zapovedaju? 

— A jesi li ti, Matek, tražio dozvolu po građevnom 
redu za ovo što pregrađuješ? 

— Ne znam im ja to... Oni znaju kak je po za¬ 
konu. Ja bum zutra došel i oni buju molbu napravili 
i da se paše kak treba ... 

_ Dobro, dobro. Matek ... Burno se uredili ... 

burno ... molbu napravili... mda ... 

I tako on obiđe selo uzduž i popreko. Kad se već 
dobro smrkne presiječe preko polja k Bistri i spusti se 
opet niz vodu k selu. Mine mimo mlin staroga japice 
Naceka Severa i uputi se, kao tobož šetnjom, k starče¬ 
voj kući, koja se čučnula u sred šljivika baš na po¬ 
četku sela. 

Tu se malko uzmeškolji i u posljednje vrijeme 
vreba ne bi li ukebao kako Nacekovu kćer Katu. Zapelo 
mu oko za inju i 1 ... Bože moj ... ala je zgodna i pito¬ 
ma djevojka... 

Zna gospodin bilježnik da će ona i večeras izaći 
iz kuće da pregleda štalu i dvorište, pak ako bude 
sreće već će ta jabučica kadli tadli pasti u njegovo 
krilo... j i 

Samo svaku večer zaurla onaj Severov Šarov kao 
bijesan netom se on približi plotu i kvari mu račune. 
Mda. ., morat će odrediti kontumac i upriličiti nekako 
sa živoderom da tu opasnu beštiju makne... Mda .. . 

Iza mlinarove štale je pčelinjak i u košnicama 
bruji kroz večernju tišinu nova svatovska pjesma, kao 
da se zorom sprema novi svadbeni let. 

Obilazi gospodin bilježnik oko ograde. Večer 
je tiha, Bistra tiho mrmori, a zvijezde nad njom trepere, 
te kao da i u njegovu srcu bruji čitava košnica toplih 
čežnja i osjećaja. 

Ali kad pomisli na onu svoju guštericu kod kuće, 
pred kojom mora plesati kao medvjed pred ciganskom 
batinom na vrelu gumnu, odmah mu hladan znoj oblije 
plećke. Kosti, kosti, sve same kosti, nos kukast kao 
u kukviže, a usne se razjapile od uha do uha, te grde, 
gunđaju, prigovaraju i krekeću od rane zore do mrkla 
mraka: ( \ i j , j j j 

A ova Kata, puna, zdrava i sočna, prelivena sun¬ 
čanim maljama kao starinsko zlato, kao procvala zla¬ 

tica u travi, a grudi joj tvrde i mamene kao dva grozda 
iz obećane zemlje... Vrti se gospodin bilježnik oko 
ograde i zna, ona će sada svratiti u štalu da pregleda 
blago ... i kao u nekom zanosu prelazi preko pletera 
... a ona prokleta životinja, onaj šarov urla, laje i 
zvecka lancima kao da je pobjesnio. 

Čekaj ti, čekaj, već ćemo mi to sa živoderom ure¬ 
diti ... dobit ćeš ti'već svoja dva prsta baruta da ćeš 
kihnuti kao vražja mater... a sad zveckaj na lancu, 
prokleta mrcino, koliko te volja ... 

Ali opet srce udara gotovo pod grlom gospodinu 
bilježniku, kao dječaku kad se spremi u tuđe šljive... 
A i jest šljivica, puna slatka šljivica... da ti zubi 
zatrnu ... mda ... 

A1 opet da ga ko vidi? . . . Ništa! On je tek preko 
dvorišta htio skratiti put na cestu, da. 

Šulja se gospodin bilježnik oko košnica iza šta- 
lice, a u kući preko dvorišta kroz guste šljive žiška 
svjetlost u malom prozoru. Sigurno večeraju. 

Tiho! Eto, otvorila se vrata na kući, to su valjda 
njezini koraci... ali najednom zazvecka lanac kao da 
ga neko trkom povlači po zemlji, a pred gospodina 
bilježnika iskoči nakostrušeni Šarov kao šareni đavo. 

Ciknu siromašni gospodin bilježnik, riknu Šarov i 
skljoka se iskešenih zuba na prepoštovanu peršonu go¬ 
spodina bilježnika. Otskoči gospodin bilježnik kao lopta 
i da će preko plota, al nekako zape ... a pust mu Ša¬ 
rov žabi svoje kurjačke zube u najokrugliji dio tijela, 
na kome inače gospodin bilježnik službeno sjedi. 

— A ... o ... o ...! — jauknu gospodin bilježnik 
na plotu, a šarov drž, drž, kao da će mu istrgnuti dvije 
litre živoga mesa ... 

Bol, jauk, urlaj, zapomaganje i divlji krikovi odje¬ 
kuju s plota ... I u tom strašnom kovitlanju i natezanju, 
u očajnoj borbi da spase krvave ostatke svoje pre- 
poštovane stražnjice zapuoketa, stade da se krši, pre- 

vali se i pade plot pod siromašnim gospodinom bi¬ 
lježnikom ... a jedna košnica, prislonjena baš uz ogra¬ 
du, prevrnu se. 

A joj! Čitav oblak pčela suknu i zakovitla se u 
zraku i prekri i Šarova i gospodina bilježnika. Dva 
životinjska urlaja proparaše zrak, a Šarov kao poman- 
nitao odjuri urlajući od boli u mrak. Divlji pobjesnjeh 
zujavi oblak kruži oko velike, ćelave i nabrekle glave 
gospodina bilježnika, a on se zaklanja nabuhlim ru¬ 
kama, urla i juri nasumce okrvaljena i rasparana tura. 
Srditi mali demoni kao oblak furija zabadaju mu tisuću 
otrovnih žalaca kud god stignu. 

Na svoju sreću, ne znajući ni sam kako, skljoka 
se siromašni gospodin bilježnik niz strmi brijeg Bistre 
i pljusnu u vodu. Jauče, urla... natekla mu glavurda 
kao bundeva pod jesen ... pljuska, davi se u plitkoj 
vodi... gnjuri potrbuške i guta vodu spasiteljicu, koju 
je inače gospodin bilježnik čitav svoj život iskonski 
i iskreno mrzio, a nad njim zuji i zavija pomahmtah 
roj. Užasna bol kao da je glavačke posrnuo u živu 
žeravicu oduzimala mu gotovo svijest i njegovo ste¬ 
njanje i jauk, grcanje i davljenje izvija se u korita 
Bistre. 

Koliko je gnjurio po plitkoj vodi ko bi znao, tek 
najednom poluonesviješten osjeti da ga netko izvlači 
na livadu. Očni mu kapci natekli i zatvorili se, čitava 
»lava nabrekla i zuji kao košnica, ruke se nadule kao 
u utopljenika... a bol, užasna bol plamti u njemu i 
nad njim kao da mu glava živim ognjem gori. 

— Za pet ran boži, gospon bilježnik, šta vam se 
to dogodilo? — pita ga Lubek i izvlači ga na tra¬ 
tinu. , . . , 

— A joj... a joj... a! ... u! — stenje i urla 

jadni gospodin bilježnik. — Spasite ... spasite ... me! 
a joj!... a!... u!... 

Mokra kao krpu, krvava i pocijepana tura, natekla 
kao preko načava prekislo tijesto donio je kući te ve¬ 

čeri Lubek siromašnoga gospodina bilježnika. Milostiva 
gospođa bilježnikovica padala je iz nesvijesti u nesvi¬ 
jest, drvenila kao bakalar, a susjede nisu znale koga 
će prije ovijati mokrim oblozima. 

Siromašni gospodin bilježnik odležao je tako po¬ 
trbuške u vrućici i užasnim bolima nekoliko sedmica, 
previjen i obložen napred i natrag, i gore i dolje, i 
sprijeda i straga. Lubek je bio smatran njegovim spa¬ 
siteljem ... jer je gospodina bilježnika ... mda ... dok 
je ... mda ... Dok je šetao napalo ga nečije pseto ... 
ugrizlo ga ... prevalilo košnicu ... mda. 

Mda... bio je određen kontumac i u tom kontu- 
macu poginuo je junački Šarov ... 


III. 

Nekoliko dana nakon ovoga tragikomičnoga do¬ 
gađaja sastade se u kući staroga mlinara Naceka Se- 
vera obiteljsko vijeće. Došao je iz grada i sin »pogla- 
viti gospon savetnik« bez kojega ni otac ni braća ni¬ 
šta važnijega ne odlučuju i ne počimlju. 

Nacek je najtemeljitiji seljak u Donjoj Bistri. Drži 
u zakupu od gospoštije mlin više sela i posjeduje oko 
dvadesetak rali dobre zemlje, a to nije šala u ovome 
prenapučenome zagorskome kraju. 

Starac radi u mlinu od svoje mladosti, a tri odrasla 
sina na zemlji. Sva trojica su ljudi oko četrdesete, ože¬ 
njeni i kuća im je puna djece kao školica. 

Najstariji sin gospodin savjetnik, polazio je crnu 
školu i onda prevario svetoga Petra i sad je upravni 
činovnik u Zagrebu. Kćeri je starac već sve poudao, 
odijelio i podmirio, staricu je svoju po volji božjoj 
pred desetak godina kršćanski pokopao, a sad je evo 
i najmlađa Katica osjetila volju božju, pak je red da 
se i o tome odluči. Brzo će kum Jakob Čižmek doći u 
prosce za svoga sina Lubeka. 


175 


















Starac bi se i sam odlučio, ali red je da se po¬ 
slušaju i sinovi, a naročito da se posavjetuje sa »go¬ 
spodinom savjetnikom«. Zašto ga je i sam kralj ime¬ 
novao savjetnikom, već da u velikim državnim stvarima 
i njegovu čuije. 

Lubek je dobar momak i pristajao bi uz Katicu 
baš kao držalica na sjekiru, ali ima i tu što-šta da se 
zamjeri. Tanki su ... 

Gospodin je savjetnik prispio odmah iza ručka, 
obišao Oca u mlinu, snahe u kući, a djeci donio slatkiša. 
Mališani se najprije skrivali pred njim po svim uglo¬ 
vima, a najsitniji vire iza maminih skuta, al onda ih 
slatkiši pripitomiše i primamiše, te mu se natiskuju 
među koljena i maze se. 

Prošetao se gospodin savjetnik i kroz selo, pak 
skrenuo uz Bistru. Seljaci ga pozdravljaju i sjećaju ga 
se kad je bio malen. Ko bi rekao da će se od onoga 
maloga bućoglavca iščauriti tako veliki gospodin. 

Svaki put kad ovako prođe poznatim stazama za¬ 
hvati ga neka čudna bolećivost. Kako je ovdje sve 
mirno, da bi čovjek najradije negdje legao poleđice u 
travu, zagledao se u nebo i otvorenih očiju zaspao i sve 
zaboravio. 

1 onda mjesto da mu bude lakše još mu je teže. 
Otac i braća misle da je on neki svemoćni gromovnik 
što vedri i oblači, a kad tamo petoga kola posljednji 
palac. Oni misle da oko njega sve med i mlijeko teče 
i da žive u bezbrižnome gospodstvu kao bubreg u 
loju. On nit ih može, nit ih smije razočarati, jer on 
je njihov ponos i radi njega oni preko ramena pogle¬ 
daju druge seljake. Radi njega dolaze k njima susjedi, 
kumovi i znanci da ih zamole za kakovu malu interven¬ 
ciju i tada mu brat Joža, najpismeniji od svih, po oče¬ 
vome diktatu, piše duga zakučasta pisma, u kojima se 
sto puta opetuje molba i pozdravi od svih ukućana i 
sve rodbine redom, počevši od oca pak svršivši naj¬ 
daljom stričeva strica strinom. 

Ne znadu oni za ono strašno mjerenje da se skrpi 
kraj s krajem, da se djeca izvedu na pravi put i sa¬ 
čuva vanjiski dekor. Za njiih je njegova plaća čitavo 
malo bogatstvo, što se troši, razbacuje u tolike suvišne 
i nepotrebne stvari, a on eto mora nositi hlače od sta¬ 
roga salonroka. Gospođa savjetnikovica mora raditi u 
kući kao služavka, a on se mora uvijati kao vrbova 
šiba pred svakim po rangu starijim. Vječito od četiri 
praviti pet i živjeti u gradu punu zabava i zahtjeva, 
ubija u čovjeku svaku radost života. Da mu od kuće 
ne pošalju i brašna, i jaja, i koju kokicu, a pod zimu 
i sušenoga mesa, nebi znao kuda će glavom. 

O, da mu je moguće i opet se vratiti i čuvati krave 
negdje dolje oko Krapine i jesti, umoran i znojan, 
s ukućanima iz jedne zdjele u mlijeku udrobljeni ku- 
ružnjak!... 

Kad su muški posjedali za stol na dvije duge klu¬ 
pe, doniješe njemu onu jedinu stolicu u kući i posje- 
doše ga čelo stola. Na ugao do njega sjede otac, sijed 
ali još jak i zdrav starac, gustih čupavih obrva što 
mu se sinje nakostrušile iznad grahorastih očiju. Da 
ih ko pogleda rekao bi da su dva brata i nebi pogodio 
koji je stariji. U starca su još guste i sijede kose, a 
koža na licu tamna, bez bora, sva izmrežana okancima 
zdravih pora, a u sina je plješiva glava, a lice puno 
umornih nabora i sitnih crvenkastih žilica oko nosa 
i jabučica. 

A tek braća! Zasukali do lakata košulje i teške 
im runjave podlaktice i još čvršća zapešća izgledaju 
kao čvorave poluge. Eto, između njega i njih nema 
gotovo nikakve razlike u godinama, a ipak su njihova 
lica muževna i čista, a oči smirene i vedre. Mladići! 
Mirišu po zemlji i košenoj travi, a runjava im prsa 
iskaču iz razdrljene košulje kao štitovi. 

Snahe stoje na nogama. Malča Štefova drži na pr¬ 
sima dijete i doji ga. Jela Markova čuči uz gomilu 
djece što kusaju iz velike zdjele s niska podnoška 
žgance s mlijekom. 

Mila Jožina i Kata dvore muškarce oko stola- 
Iznijele su na stol za gospodina savjetnika i oca pe¬ 
čenu kokoš, a za ostale obična zagorska jela: sir 
s vrhnjem i kuružnjak udrobljen u mlijeku. Na stolu 
je kruh, hrpa luka, par noževa i veliki trbušasti vrč do¬ 
maćega vina. 

Danas su braća kosila i srču glasno grabeći lime¬ 
nim žlicama iz zajedničke zemljane zdjele sa sredine 
stola. Prihvaćaju i zalažu se velikim kriškama kruha od 
miješanoga kukuruza sa krupno smljevenom pšenicom, 
mljaskaju i grizu jakim zubima, a vilice im se čvoru- 
gaju. Svaki puta kad zagrabe žlicom iz zdjele odmiču 
se i primiču čitavim tijelom, a zatim posrču i usuču ru¬ 
kom kuštrave i otoboljene šture brčine umočene u mli¬ 
jeko. 

Petrolejska svjetiljka nad stolom žiška i obasjava 
u kutu veliki zajednički krevet za djecu i sučelice, do 
vrata, štednjak od zelenkaste cigle. Na krevetu je vezen 
pokrivač i čista rubenina iz osobitoga obzira prama 
gospodinu savjetniku. 

Netom su povečerali izađoše ženske, povedoše 
djecu da ih polijegaju i ostaviše muške glave same. 

Otac se prekrsti i nakašlje. Braća se uzmeškoljiše 
na klupama, a starac se još jednom nakašlje i reče: 

— V mlinu sem ti povedal kak je med Katicom i 
Lubekom kuma Jakoba čižmeka. 1 ono kaj se pripetilo 
z go sponom biležnikom, — nasmije se starac ispod 
brka, — i ono ... Kaj? Vrag ga skeli! dobro su to- 
spelali! 

— To nesme nigdo znati. Kata je to rekla mojoj 
ženi, a ja med nami. Bolše je tak; ko je kaj zvlekel — 
zvlekel... — smije se Joža, a krivi mu nos veselo 
šmrca. 

— Dobro su mu to skuhali, — smije se gospodin 
savjetnik. 

— A kaj je najlepše, — trlja Marko zadovoljno' 
svoju neobrijanu bradu, — sad biležnik veli da mu je 
Lubek život spasil. 

— Vražji je to dečko! 

— Poznaš ga? 

— Znam ga onako ... Vidio sam ga ... Sviđa mi 
se. Kuma Jakoba znam bolje, jedamput mi je daro¬ 
vao ... ej, davno je to bilo ... mlade svrake iz gnije¬ 
zda. Ako je kao i otac... e onda dobro. 

— Same imadu malo zemle... — miga brcima 
debeli Štef, a rumeno mu lice sjaje kao misirača. 

— Zna Lubek zaslužiti... v gradu, — brani ga 
Joža, jer on najviše od svih ukućana maizi sestru, a 
njegova se žena s njome najbolje slaže. 

— To je baš, sinek, kaj Aii je krive, — prihvaća 
otac. — Kata bu dobila dve rali zemle? Kaj? Kad sam 
se ja ženil z vašom pokojnom mamicom, Bog joj dal 
duši lehko, kaj smo mi imeli? Dvadeset prsti... Na 
dve se rali more živeti. Živiju i drugi! Mi smo z rnajnše 
počeli, iz niš ... a denes, tala Bogu i majki boži bi- 
strički, kaj nismo prvi v selu? ... Kaj? 

— Je ... — klimnuše glavom sinovi. 

— To meni ni krive, — nastavlja starac zado¬ 
voljno. — Krive mi je kaj je Lubek delal v gradu, kaj 
se navčil na grad ... i več ni selak ... 

— A kaj bi se toga bojali, tatek? — čudi se Joža 
i podiže svoj krivi nos na simpatičnome licu. 


— Mislim da mu neće škoditi ako, za vrijeme kad 
nema poljskoga rada, nađe zarade u gradu. Tim se 
dade mnogo rupa zakrpati, — prihvaća gospodin sa¬ 
vjetnik. 

— Kaj je prav, je prav! — klima glavom debeli 

Štef. 


— Tak je, tak! — povlađuju bratu Joža i Marko. 
_—peca... deca! . .. — vrti sijedom glavom 
stari mlinar. — Ni vam to se tak kak zgledi! Ja vam 

prav velim: Gdo jenput ostavi zemlu, taj se već ne 
vrne... Tak je navek bilo i tak bu! Gdo pojde v grad 
na gotove peneze, taj se ne vrne nigdar v selo da čeka 
kaj ; bu gospon Bog rekel... 

— Tatek, tatek! — smiju se sinovi. — Oni su 
stari čovek i navek misliju starinski. 

— Je... — vrti starac glavom. — Povečte kaj 
hoćete ... Tak je navek bilo i tak bu ... navek ... 

— Može imati i otac pravo! — prihvaća gospodin 
savjetnik. — Nije to baš tako u prazno rečeno, ali, 
može li se radi toga kvariti djetetu sreću? 

— Nemre! odgovoriše svi u jedan glas. 

— A šta kaže seka? Hoće li ona? 

— Kakti na slatki med, — nasmije se Jožek i kesi 
svoje velike zube ispod kuštravoga brka. 

— Šta se onda tu može? Neka joj Bog dade sreću 
i zadovoljstvo, a ostalo ... 

— Saki ima svoju sreču ... — prihvaća Marko i 
struže teškim prstima po stolu. 

— Saki... klimaju glavama i otac i braća. 

Zamukoše. (Petrolejska lampa obasjava slabom 
svjetlošću muška, suncem opaljena lica seljaka. Na¬ 
liče svi jedan na drugoga, tekar se debeli Štef uvrgo 
na majčinu stranu. Brat iz grada potpuno se umetnuo 
na staroga oca samo su mu crte blijede i utanjene 
drugim načinom života. 

— Dobro! Burno dali, deca? — pita starac za¬ 
mišljeno. 

— Kak vi oćete, japa! — odgovaraju sinovi. 

— A kaj ti veliš? — obraća se otac sinu iz grada. 

— Tatek!... Možemo li znati što život donosi? 
Ako ona hoće i ako ga ona voli, onda ... mislim ... 
Odredite sami... 

— Ce je z volom božom, naj bu! Naj bu sretno i 
% božim blagoslovom, — odluči napokon starac, a oči 
mu se napuniše suzama. 


JSO 


IV. 


Podjesen, kad se oberu vinogradi i mlado vino 
prokipi u zagorskim klijetima, tada niz pokošene livade, 
kroz obrana kuruzišta, niz rumene šume putuje iz za- 
gorskih sela blaga, tugaljiva i radosna pjesma. 

Udaraju tamburaši okićeni ružmarinom i šarenim 
vrpcama, za šeširom im traperi umjetno cvijeće, poci- 
kuju momci, a mali im se baršunasti »škrlaki« sami here 
nad oko. Tada i same zagorske hrastove »hižice« na- 
here kicoški svoje krovove, podmiguju jedna na drugu 
malim prozorčićima i radosno se smiju široko rastvo¬ 
renim vratima. 

Zimnice su spremljene, rakija kapa iz bakrenih 
kotlova, a seljaci se nude i časte. Pa kako se nebi 
radovali? To je jedini čas kad u Zagorju utihne teška 
i opora borba za život, a bezbriga i osmijeh ublaže sva 
lica i sve duše. 

. KiP 1 ' mlado vino, rakija kapa, na ljudskim su du¬ 
šama rastvorene širom sve kapije i ti inače mučaljivi 
i tvrdoglavi seljaci postaju srdačni i blagorodni, pri¬ 
pravni da rašire ruke, da zagrle čitav svijet, ponude 
ga svojom domaćom kapljicom i s njime zapjevaju: 

»Kumek moj dragi daj se napij, , ; 

Dugo nas nebu daj se ga vžij!« 

U tu toplu, dugu i raspojasanu zagorsku jesen« 
uzeh su se Lubek i Katica. 

Momci su već u oči vjenčanja provezli« kroz čitavo, 
selo, u mladoženjinu kuću, djevojačko pokućstvo, a dje¬ 
vojke prenijele na glavama košare s opremom. 

Stari je mlinar pogostio svatove i pola sela ne- 
steđice. U takovim se prigodama u zagorskim selima, 

: uopće kod nas, ne štedi, već se rasipa kao iz rukava 
žili °va dVa td VeSelj ’ a znadu lako ‘ boI j u kuću rastu- 

Vino i rakija potekoše kao da su se duge rasušile. 

1 1 dvorištu se peku na tihoj vatri dva praseta na ražnju, 
a čitava jata kokica, purana, pataka i gusaka ostadoše 
bez glavi. Starac je dao zaklati i jedno tele, neka se 
znade iz čije se kuće djevojka udaje. 

Tamburaši su udarali kao bijesni, a momci su 
plesali s curama da se zemlja tresla. ^ r ®. d , sl l’ n \ a ek 
razigrao okićeni djever, mladozenjin mlađi brat lvek 
Visoki klipan Micek Zeleni brunda neumorno uz svo 
»bajs« i blesavo u ritmu klima svojom dugom glavom 
kao jablanov vršak na vjetru. Tamburaši su tako' P 
makli da jedva piskuću a bućoglavi i šepavi Flonjan 
Kokotiček, zloglasni tat kokošar i selski ^iskoristi« 
samo otvara i zatvara nemoćno usta i glavacke posrče 
preko bisernice. 

»Onda pak dojde sveti Martin, 

Ti ga buš krstil, ja ga bum pil. •.« 

loža Martek legao je prvi mrtav-pijan, kao majka 
zemlja na sred dvorišta. Odrvenio kao hrastova klada, 
ne može ni mignuti malim prstom, te samo strahovito 
puše kroz kuštrave brčine i strašno koluta zelenim 
očima. Pijani ga momci odnesoše triumfalno kuci u 
jednom komadu. 

Sve se napilo i sve je nakićeno: mlado, staro, 
muževi i žene, starci i djeca. Urlaju, plešu, glavinjaju, 
ljube se i kopitaju kao da je ergela divljih konja pro¬ 
valila u mlinarovu kuću i dvorište. 

javna sigurnost i javni red, u prilici općinskoga 
pandura Jambreka Korena, potpuno je nesigurna na 
nogama i pravi najveći nered. 

U nastupu samosvijesti o svojoj vlasti potukao se 
jambrek s malim piskutavim općinskim cijencem pro¬ 
zvanim Kusorepec, te ga je glavačke svalio u đubar 
i vlastoručno proglasio uhapšenim. To je značilo da 

je siromašni Kusorepec izvukao nekoliko modrica oko 
kvigastoga nosa. Da nije gospodin bilježnik kao viša 
instanca uspostavio red, bilo bi još vraga i po. 

Veselje je bilo toliko da je na koncu i sam stari 
mlinar zatancao drmeš sa babom Jalžom kuma lakoba 
Cizmeka. 

A Katica je bila tako lijepa! Lijepa, nasmijana, 
zaplakana i smetena, u bijeloj vezenoj bistranskoj 
nošnji, u visokim čizmicama, krunom na glavi da su 
se sve oči otimale za njom. 

Kad je onim kestenastim očima, ispod dugih tre¬ 
pavica, pogledala svoga kuma gospodina bilježnika 
i jos k tome malko nagnula glavu, punu svilenih kovrča 
kao od starinskoga zlata, e — onda je gospodinu bi¬ 
lježniku gotovo došla mala snaga. A kada je obredala 
redom oko stola da po starome običaju poljubi sve 
^ v . £dc)ve .’ a oni " da j e daruju, te poljubila i gospodina 
bilježnika, tada joj' je on sasuo na tanjur čitavih pet 
novih stotinarki... 

— Ej! Teraj! 

Raspoloženi gospodin bilježnik nije ni opazio kako 
je drugi kum, gospodin savjetnik, izmijenio s Lubekom 
jedan zlobni i radosni osmijeh. 

Oko ponoći s-u mladenci iščezli, a veselje i lom 
potrajali su sve do zore. 

Gospodin savjetnik odvezao se na stanicu punim 
kolima raznih darova i poklona. Gospodina su biljež¬ 
nika u po bijela dana otpratili tamburaši do pred njegov 
stan kraj općinske zgrade. On im je obijesna lijepio 
nove desetdinarke na znojna čela i s demižonom nudio 
svakoga koga je god sreo. Za njima je klipsao, već 
potpuno pijan, općinski pandur Jambrek Koren i morao 
je piti po komandi, sve dok nije iz njega prsio i pro-* 
curilo na sve pipce i otvore, da je zasmrdilo kao So- 
doma i Gomora. 

Pijani su ga tamburaši jednostavno bacili u Bistru,, 
pak bi se javna sigurnost bila zasigurno udavila, da 
nije prisikočio gospodin poštar Balon i birtaš Zajc, te 
javni red i poredak izvukli iz vode za stražnje noge. 

Očajna gospođa bilježnikovica kušala je na sve 
moguće načine da uvuče muža u kuću, ali nije ništa 
pomagalo. On je tvrdoglavo nudio ženu vinom iz de- 
mižona. 

— Pij, baba, vrag te stvoril i dal! Dosta si mi 
komandirala, sad ću ja tebi: Aptak, babo! 

Siromašna je žena molila, kumila, grdila i prije¬ 
tila se, ali nije ništa pomagalo. 

— Pij, babo! derao se gospodin bilježnik. — 
Aptak, babo, kad ti kažem ... mda ... jer će početi’ 
da sijeva i grmi. 

A kada ga je ona stala vući i gurati u kuću onda 
nije ni grmilo, ni sijevalo, ali je prokišilo. Izlio joj je 
jednostavno na glavu sve preostalo vino iz demižona 
i tresnuo s njim o kućna vrata da je sve zacilikalo. 

— A joj! a joj! zakričala je siromašna gospođa 
bilježnikovica, srušila se u nesvijest i opružila se onako 
duga, mršava i zelena ka konjska smrt. 

Gospodin Zajc i Balon imali su pune ruke posla dok 
su unijeli u kuću onesviještenu ženu i ugurali gospodina 
bilježnika, koji je ponosno dokazivao, da je krstio babu 
i u babi vraga. 

Tako je svršilo i to veselje. Kakvi su raboši bili 
nakon toga kod gospodina bilježnika, to nebi ni pas 
s maslom pojeo, pak mislim da je suvišno pričati. 

Katica se pomalo navikavala na svoj novi dom,, 
a Lubek je pomagao ocu uzorati i posijati oziinne 
usjeve. Ali kad je Sljeme stalo navlačiti bijelu bundu 
i prostirati je i u ravnicu, te kad je prestao svaki rad 
u polju, stao je Lubek odlaziti u grad, da nešto privredi. 

Danas-sutra morat će on i žena seliti iz očeve kuće. 
Dolaze mlađa braća na red. Morat će sagraditi kućicu, 
a osim toga u mladome gospodarstvu imade trista rupa 


184 


i praznina. Djecu dragi Bog siplje u Zagorju iz širokoga-, 
rukava, pak će vrlo brzo i kod njih zinuti jato gladnih- 
gohsana kao u češljugarovu gnijezdu. 

i Negdje oko sv. Tri Kralja premješten je gospodin’ 
bilježnik Joza vlast. Dobio je bogatiju općinu. U tome 
mu je, mislim, za svaki slučaj, pomogao poglaviti °-o- 
^?. adln , sav J e tmk. Dugi, mršavi i mučaljivi gospodin 
bilježnik broj dva došao je na njegovo mjesto: postao 
bilježnik broj jedan. 

S^ proljeća je opet bilo nešto posla na zemlji, alii 

i n f,hpt S - t0 — d ? se t z * n . emari > iz gubi posao u gradu. 
Lubek je živio dvostrukim životom. U gradu pada ^o- 

l°tako\ aTa 113 rUku "‘ ali zeml J a J‘ e ipak zemlja*... 


V. 

Te je godine zima bila prilično blaga. Snjegovi 
padaše tanki, a na prisojnim mjestima crnila se zemlja. 
Mari su ljudi klimali glavama i nagoviještali da će ro¬ 
dina biti loša. 6 


. . S ! J . 1 P ravo - Pod kraj zime pala je hladna 

Kiša i ud a nla smrzavica. Nad usjevima, nad niskim 
sniijeznim pokrovom, uhvatila se ledena kora. Kao pod 
tvrdim oklopom pocrniše prigušeni usjevi i tako pro- 
pade sav jesenji trud i znoj. Kad je napokon ojužilo 
i kad se rastopiše ledene ploče bila je prava žalost 
gledati svu tu nesreću i ugušeni božji blagoslov. 

Seljaci strpljivo primiše i tu nevolju, jer oni 
strpljivo snose sve što dolazi »s božje strane«. Oni 
su strašni i ne zaboravljaju nikada ljudske nepravde, 
au božjoj se slijepo i muče pokoravaju. 

77 p °žj a je najstarejša ... Bu se zoralo i posejalo 1 
Lubeka • • • 1 se bu dobro ’ t i ešio J' e kum Jakov Cižmek 

— Božja ... božja ... mrmljao je Lubek. — Vra- 
:za je to, a ne božja! 

— Sinek, sinek! uzdisao je prekorno kum Jakov. 
— Naj dušu ... sinek! 

Ali i proljeće je došlo ludo i plahovito. Zemlja je 
ostala tvrda i zgrušana kao da je utoptana, a žuta se 
ilovača skorila kao cesta. Kiše niotkud da je sinekša, 
a inače su u Zagorju proljetne kiše obilne. Ove godine 
sve je kao prokleto! Plug ne može ni da zadre, a kamo li 
da zareže i odvali brazdu. 

I tako je vrlo kasno preorana ozima i posijana 
jara pšenica, a kukuruz osta malen i patuljast. Dok 
bi se druge godine hrana i pića već dobar pedalj od¬ 
bila od zemlje, ove godine sve zaostade. 

— Ne bu debre! Ne bu debre ... klimali su starci. 

Trava se ipak nekako iskobeljala, jer su noćne i 
jutarnje rose bile obilne i česte. Ljudi se tješili, da će 
biti neke koristi barem na marvi. 

— Zakaj radimo mi selaki? mrmljao je Lubek. 
Kulko se dela ... i kaj? Nikaj! V gradu dobiš peneze 
na ruke i kaj te briga je li kiša ii sunce greje... Se 
more vrag zeti, kaj te briga ... ti dobiš svoje peneze, 
platiš, kupiš ... i serbus! 

— Je sinek, zemla je zemla ... Tak ti na zemli 
ni. Moraš biti strplen. Če ni denes, bu zutra, če ni zutra 
bu prekzutra ... če ni ovega leta, bu drugega... Tak 
ti je to, sinek! primirivao ga je starac mlinar i puštao 
kolute dima iz svoje lulice. 

Oni su svi takovi: kad ima, kad rodi, hvale Go¬ 
spoda, a kad nema samo malko obore glave i šutke 
stežu remen na hlačama za nekoliko očica. Lubek je 
teć davno izgubio to sveto strpljenje ... on je i opet 
odlazio u grad na rad. 

Kad se žito ipak nekako oporavilo i trava došla 
do prve košnje, onda su ljudi malko odahnuli: tja! 


skipat će se nekako kraj s krajem. Ali onda je došlo 
najgore. 

Tri dana pred Tijelovo smrče se nebo, a teški i 
crni oblaci nadviše se iznad Sljemena. Babji kut na¬ 
vlači već čitav dan mrku medvjedinu, a predveče okrenu 
ćurak naopako. Oblaci se spustili nisko, magla pritisla 
i uzdigla se visoko kao da će sastaviti nebo sa ze¬ 
mljom. Smrče se lipanjski dan kao da se povratila 
ciča zima. 

Ljudi sa strahom u srcu izlaze na vrata svojih 
kućica i pogledaju u nebo, a neba nema ... 

— Nebu debre, sused! 

— Ne bu! vrte glavama. 

Zabrinute se seljačke duše, bezpomoćne kao mala 
djeca, zgrčila se srca orača kao da je čitavo potamnjelo 
nebo palo na njihova prsa. A magla legla na zemlju 
kao mora, a oblaci vise nad gudurama Sljemena, nad 
selima i poljima, nad čitavom njihovom mukom, vise 
i pritišču im lubanje. 

U sumrak zagrmi, siknu munja kroz oblake, od¬ 
jeknu kao srdita aždaja kroz gudure gorske, grunu niz 
bokove i sasu voda iz neba i iz zemlje. 

S crkvenoga tornja na obrežju Sljemena jauknuše 
zvona i ciknuše očajno kroz orljavu i pljusak kao da 
mole, proklinju i zaklinju, kao da u svoje zvukove pri¬ 
kupljaju sve vapaje što se pod seoskim krovovima 
plahovito uzdižu k nebu. 

Frolomiše se oblaci, rastvoriše ustave božjih voda, 
a magla se uzdiže naglo i tjeskobno u visine. Gusti 
vodeni mlazovi igraju kroz nagli sumrak kao fantastični 
gorostasi i silaze s gore u dolinu golemim koracima, 
a glave im sakrite u oblake izbacuju munje i gromove. 
A kad se spojiše i zagrliše, zaigraše nad seljačkom 
mukom mahniti ples uništavanja i loma. Zaurlaše vode 
niz planinske bokove i silaze bespućem u dolinu. Bi¬ 
stra, Dubrava, Poljanica i svi ostali gorski potoci pre- 

tvoriše se u razularene bujice, izbacuju same sebe iz 1 
korita, nose drvlje i kamenje i ruše sve pred sobom. 
Šum, orljava i divlji krik pomahnitalih voda stiže u 
dolinu i diže se do neba. 

A Krapina, dobra i mirna Krapina, oplećatila, na¬ 
bujala i prelila se, provalila i traži nova korita. Jednim 
udarcem odnijela je mostove što vode iz Bistre na sta¬ 
nicu, podrovala i raznijela cestu na više mjesta i raza- 
sula pijesak na livade i njive. Majčica Sava ne prima 
više njezinih voda i one teku naopačke. 

Voda je prekrila seljačke njive sve do prvih kuća. 
Noć, teška i jeziva noć, puna strave i zla leži na 
seoskim krovovima i urla, pišti, jauče, a zvona jecaju 
s crkvenoga tornja na obrežju Sljemena. 

Pred raspećem kleče žene, priginju glave do ilo- 
voga poda i zadahtano mole. Šum i orljava voda za- 
glušuje im molitve i guši ih na uzdrhtalim usnama. 
Golišava djeca plaču visoko i jecaju. Muškarci sjede, 
stiska ju teške ruke, lome žuljave prste i tupo bulje preda 
se. Tek se kadikad nijemo prekrste ... 

U neke kuće i staje uz Bistru provalila je vođa. 
Ljudi kroz mrak, blato i vodu spašavaju marvu,. po¬ 
kućstvo, viču i zapomažu. Blago tugaljivo muče. Dje¬ 
čica plaču i vrišču. Na mlinu više sela porušene su 
ustave i polomljena kolesa, niz vodu plivaju ograde. 

A jutro je osvanulo sunčano i vedro, čisto i beza¬ 
zleno kao nasmijane djetinje oči. I još se zrcali i njiše 
na širokome jezeru, gdje se jučer zelenili pašnjaci i 
njive. Gorski potoci naglo nadošli, naglo se vratili 
u korita, ali im ni Sava ni Krapina još ne primaju vode, 
već je rigaju natrag. Krapinu se upravo i ne vidi kud 
teče. 

Kao otoci zelene se šumarci vrbe i jalše u Lugu,, 
a netom pokošena trava pliva raznesena u malim 
kupićima. Po hrašću sjede ili kruže nad vodom velika 
jata vrana i čavki, što se sjatiše sa svih strana, da se 

pogoste iješinama postradale marve i divljači. 

Nekada, dok još nisu bile posječene i opustošene 
šume na Sljemenu, dok se voda imala gdje zausta¬ 
vljati, nije bilo ovakovih nesreća, nije bilo ni suše ni 
povodnje. Danas je eto pod cestom veliko jezero, a tek 
gospodske livade iznad ceste bujaju nepoplavljene. 

Seljaci su prignuli glave i popravljaju štete. Kad 
nakon pet-šest dana oteče voda niz Krapinu u Savu 
ostat će zamuljena žita, izrovani kukuruzi, zašljunčena 
krumpirišta i zablaćena trava. 

Ove će godine harati metilj. U jednu jedinu noć 
propade znoj, trud i muka tolikih žuljavih ruku. Hljeba 
neće biti ni do proljeća. A s proljeća? ... 

S proljeća će se stezati remen: očicu po očicu. 
Prignut će se sirotinja i opet uz zemlju, radit će, gla¬ 
dova! će ... i izdržat će ... 

Stari je mlinar sa sinovima već popravio štete na 
mlinu. Nije to prvi put! Takova je sudbina svih onih 
koji žive na zemlji. 

— Tatek ... obrati se Lubek k tastu. — Ja pem 
v Zagreb. Posla bum našel. Bum ostal tam . .. 

— Zakaj, sinek? 

— Nemre se, japek, živeti na zemli. Vidite i sami 
kak je... 

Starac mu ne odgovori ništa, već šutke odbije 
nekoliko gustih dimova s lule. 

— Kaj? ... Za kaj mi delamo? V gradu ni kiše, 
ni poplave ... Dobiš svoje peneze na ruku... i živiš ... 

— A zemla? A tvoja zemla? — upita starac i ne 
pogleda ga. 

— Kaj? Ove dve rali? — slegnu Lubek rame¬ 
nima. — Bum ih prodal. Bum kupil zemlište v gradu 
na feriferiji i bum zigradil hižicu ... Bum imal krov 
nad glavom, a drugo se bu vre zišlo! 

Starac pogleda na stranu, odbi dva tri gusta dima 
i podiže kuštrave obrve, a sive mu oči postadoše 
zelene. 

_ Hodi! Zemlu mi buš vrnul. • • ja ti ju bum 

kupil. Bum ti ju platit kak i drugi... Če nemam za se 
penez, bum posudit i bum ti platil. •. Dug bum na- 
pravil, bum otplačival... ali svoje zemle nedam ni¬ 
komu ... 

— Dobro, tatek! ... — slegnu Lubek ramenima.. 

Zamukoše. Starac je odbijao dimove preda se i 
šutio. Samo su mu kuštrave obrve igrale. 

— Zbogom, tatek ... 

— Bog! . . . odgovori starac. 

Lubek se obrne i ode stazom k selu. Slijedio ga je 
neki nelagodni osjećaj kao da će ga neko udariti ka¬ 
menom među plećke. 

Starac je dugo zamišljeno sjedio pred mlinom. 
Bistra žubori. Starac se nehotice zagleda u nešto bijela 
na tratini pored vode. Kamen. Otkuda je došao? Sa 
Sljemena! Dovaljala ga voda s brijega. Taj se kamen 
nikada više neće povratiti na brijeg. 

Nikada više ... Da! .. . da! ... Nikada više! ... 
i starac odbi nekoliko gustih dimova s lule, a sive oči 
mu pozeleniše kao trava. 

Voda je žuborila i valjala odronjeno kamenje. 

MALI RUS 











je priča o jednom drugom moralu, možda 
primitivnijem, ali možda i čestitijem od 
našega. One teške seljačke duše, pored 
iskonske gladi za zemljom imadu jednu 
bolećivost, a ta se zove: dijete. Zemlja 
treba radnika... 










Među mojim pogonićima, čupavim seoskim dje¬ 
čacima, jedan od najmilijih mi je mali Rus. Neka je još 
nejak, on ipak jedva čeka da može s nama u lov i nema 
šikare kroz koju se on ne provuče, makar mu na trnju 
ostao koji komad dugoga očeva kaputa ili na licu koja 
krvava ogrebotina. Bit će jednoga dana ili najopasniji 
zvjerokradica ili najbolji pazitelj lova. 

Ispočetka sam mislio da ga zovu Rus radi njegove 
očite sličnosti s izrazitim ruskim tipom. Plav je kao 
lan, malko nakosih dobrodušnih očiju, modrih kao 
jetrenka. Izbočene mu jagodice još jače iskaču kad se 
nasmije, a smije se gotovo uvijek i to široko i otvoreno, 
kao da te neka daleka, beskrajna ravan gleda osmi¬ 
jehom nebeskog plavetnila ravno u zjenice — i ti joj 
moraš odvratiti osmijeh osmijehom. 

Njegov ga otac, Blaž Martek, neobično voli, jer 
mu je »jedino dijete«. Tek kasnije sam doznao da mu 
to nije pravi otac već poočim, a da mu je otac bio ruski 
zarobljenik. 

Da vam ispričam tu malu historiju. 


I. 

Kad su se iza velikoga rata 1919. vraćali naši 
zarobljenici iz Rusije, dokoturao se nekako pod jesen 
iz zarobljeništva u našu državu i Blaž Martek iz Donje 
Bistre. 

Netom je prekoračio granicu smjesta je brzojavio 
ženi Dori, da je živ i zdrav, i da se žuri kući. U Za¬ 
grebu se zadržao samo toliko da uhvati zagorski vlak. 
Žurilo mu se, jer što je bliže dolazio k svome selu, 
to je u svojoj duši osjećao sve to jači zov, kojim ga 
je zvala njegova mlada žena, njegova zemlja, njegov 
grunt i marva, i čitav onaj mili i poznati rodni kraj, 
sa svim uspomenama njegove prve mladosti. 


195 





Nije ni čudo, jer se evo vraćao nakon četiri godine. 
Uznemirilo ga samo, što mu žena nije izašla u susret 
do Zagreba, no opravdavao je sam u sebi da nije 
mogla znati kad će on baš doći, a s druge strane i 
vlakovi ne prispij'evaju baš na vrijeme ... 

Ali ni na Rusiju se nije Blaž mogao potužiti. Radio 
je kod bogata seljaka u Xtoj gubermji uz Volgu. Bilo 
mu je dobro, a kako i nebi, kad je on uistinu bio glava 
kuće dok je domaćin bio na ratištu. Kad je gazda po- 
ginu;, onda mu je bilo još i bolje, te bi bio tamo ostao 
da nije kod kuće imao sedam rali zemlje i mladu milu 
ženu. A osim toga su ga zvali. . . zvali... om njegov, 
rođeni »zagorski bregi« pod Sljemenom. 

Bio je čudnovat u onoj sivoj ruskoj šubari, na¬ 
herenoj nad lijevo oko, u ruskoj vojničkoj kabanici, 
u rubaški i mekim čizmama, opasan tankim remenom 
oko pasa. Nisu ga poznali ni njegovi rođeni seljaci, 
kad je onako bradat sjeo do njih u vagon trećega 
rszrsds 

Dok je vlak lagano kretao sa stanice^ okrenu se 
k njemu kao ovca sijedi kum Joža Žagmeštar iz No¬ 
vaka, narovana lica kao od sunca ispucana ilovača. 
Otpusti kratak dim preko zemljane lulice: 

— Kam se pak pelaš, Rus? 

Blaž ga pogleda nasmješljivo velikim grahorastim 
očima, a zubi mu sinuše između kestenjastih brkova i 
brade: 

— V Bistru, j'apek. 

_ V Bistru? propenta stari Joža i žmignu očima 

kao mačak kad ga gazdarica protjera ožegom s 

ognjišta. . „ 

_ Je! ponovi Blaž mirno i nasmiješi mu se jos 

šire. . 

_ Kaj v Bistru? prošunjka kroz nos Jambreie 

Piculjak iz Gornje Bistre i protrlja širokim dlanom svoj 
veliki nos. 

Škiljavi Jambrek stade čudnovato pogledavati is¬ 
pod oka u toga neobičnoga Rusa, a stari se »japica« 
Joža zagleda u nj kao tele u nova vrata. Blaž im se 
najednom otvoreno nasmija i zabaci na potiljak veliku 
šubaru. 

— Kaj me ne poznate, ludi boži? 

— Je .. . zinuše obojica, a stari Joža prihvati 
rukom lulu da mu ne ispadne iz otvorenih ustiju. 

— Baš me ne poznate, kum Jambrek? ... a ni 
vi, japek Joža?... Ni vi? A kulko put su me stirali 
gda sem im kral šlive? 

— Za pet ran boži! kliknu napokon stari Joža, 
a oči mu se razvedriše. — Blaž!... Blaž!... Blaž 
Martek! 

— Ni vrag! zaškilji Jambrek još jače i opet pro¬ 
trlja širokim dlanom svoju veliku nosinu. 

Stadoše se rukovati tvrdo i razmahano kao da 
prodaju jedan drugome kravu na sajmištu. Okupiše ga 
sa stotinu upita, al on nije imao kada da im odgovara, 
već ih je sam sasuo pitanjima. 

— Dobre ... dobre ... odgovaraju oni obojica 
nekako suho kao da pregrizaju suhu koricu kruha. 

— Kak ie dome? 

— Dobre ... dobre ... odgovaraju i opet, te pre¬ 
vrću razgovor. 

— A blage? 

— Je, blage je dobre ... 

— Zemla ... grunt? 

— Dobre ... žvače japica kroz svoje krezubine, 
a kum se Jambrek nekako zlobno smijucka. 

— A kak je ... ona ... Zdrava? ... izlanu na¬ 
pokon Blaž, jer nije baš pristojno među ljudima odmah 
pitati za ženu. 

— Je ... je ... opet žvače japica. 

_ 0 ( Dorica je kakti košnica. .. da bolše nemre 

biti • • kesi se zlobno i bezočno škiljavi kum Jatn- 
brek. — Ta ti se bu vre obveselila ... 

— Kaj? namršti se malko Blaž. 

— Je ... tak ... 

— Kak? sinuse Blažu grahoraste oči. 

_ Tak... počeše se japica iza uha i osinu po¬ 
gledom škiljavoga Jambreka, kao da mu je odvalio 
zaušnicu. 

Ušutiše časak. Čuo se samo žagor iz susjednoga 
kupea i monotono drndanje preko željezničkih kolesa. 
Starac je nespretno žmigao očima i uklanjao svoje sive 
zjenice od njegova pogleda, a škilj avi ga je Jambrek 
gledao bezočno kosimice s onim jednim jeravim okom, 
kao da u nj pilji kroz kobilicu svoga vlastitoga nosa. 

_ Kaj je to, ludi? IPovečte mi! lane napokon 

teško Blaž i skrsti prste da mu zapucketaše snažni 
zglobovi. 

_ Buš vre videl... i čul. . . nasmija se zlobno 

škiljavi Jambrek. 

• Stari japica zakima zamišljeno sijedom glavom, 
odbi lagano dim iz zemljane lule, položi Blažu svoju 
smreškanu ruku na koljeno i tiho mu leče. 

— Sinek... Naj se srditi... Tak je to! Pripeti 
se Bo^ moj, pripeti se ... Bolše da ti ja velim, sinek, 
neg da ti... eto tak .. . Mlad si, znaš kak je!... Mo¬ 
raš razmeti.. . 

— Kaj, tatek? stade Blaž žmigati i problijedi, 
a čelo mu se osu znojem. 

— Sinek, eto tak ... Znaš kak je . .. Mlada žena 
ti je kakti ogenj .. . pripeti se. Vrag ne spi... lornata 
stari japica oko sebe rukama. 

— Kaj, tatek? Pita Blaž ponovno gluho i pričini 
mu se kao da to neko drugi iz njega pita. 

— Je... Dora je imala dete z Rusom, upadne 
zlobno i grubo škiljavi Jambrek, a Blažu se pričini kao 
da ga je zviznuo šakom među oči. 

— Z kim? upita onaj neko drugi iz njega. 

— Z Rusom, zaroblenikom, koga je dobila da joj 
pomore na gruntu . .. 

1 zamukoše. 

Čuo se samo nejasan žagor iz susjednoga kupea 
i kako metalnoi udaraju željeznička kolesa. Stari je 
japica žmigao očima preda se i odbijao sve gušće di¬ 
move iz svoje zemljane lule. Blaž se prislonio uz pro¬ 
zor, blijedio i rumenio se uzastopce i besmisleno zurio 
u krajinu što je jurila mimo njega... Nekako surovo 
mu je godilo drndanje vagonske stijene, kao da mu 
svojim drhtanjem treska mozgom u lubanji... 

Nije prepoznao ni Krapinu, što je baš ispred že¬ 
ljezničkog mosta utjecala u Savu. Nije opazio ni po¬ 
znatih brežuljaka, ni »Kamenitih Svatova« na obronku 
Sljemena, ni poznatih livada i pašnjaka između Novih 
Dvora i Pušće... Ničesa nije vidio, ništa nije opazio, 
već je buljio u prazno, a u mozgu su mu udarali me¬ 
talni zvukovi željezničkih kolesa, kao da mu u lubanji 
čekićaju surovi udarci željeza o željezo. 

Blaž je iskočio na stanici Pušća-Bistra, a da se 
gotovo nije ni pozdravio sa svojim suputnicima. Pre¬ 
bacio je preko ramena vreću sa stvarima i krenuo 
brzim korakom prama malom drvenom mostu preko 
Krapine. Iza njega su ostali seljaci što su krenuli istim 
putem. 

Netom je došao do prve šumice, skrenuo je, a da 
nije ni znao zašto, u šumu, stazom uz staro presahlo 
korito Krapine. Najradije bi se bio skrio pod zemlju. 
Osjetio je kao neki ježur za vratom, kao neki udarac 
među plećke sve ono što su o njemu i o njegovoj ženi 
govorili stari Joža i škiljavi i zlobni Jambrek. 

Znao je vrlo dobro, da će čitavo selo upiljiti u nj 
tisuću nevidljivih očiju i očekivati: što će on sada 

uraditi. Osjećao je da će se zlobni osmijesi lijepiti po 
njemu kao duge bijele niti vilinje kose, što pod jesen 
plove zrakom. U njegovo tijelo, u njegovu dušu za- 
bost će se tisuću sitnih zloba kao u čovječje odijelo 
tisuću sitnih turiea, kad prođe kroz dozrelu travu. 

I bilo mu je nekako lakše kad ga je pokrio list. 
Stao je laganije stupati uskim šumskim putem. Za¬ 
mišljeno, nijemo buljio je preda se, a u glavi mu je 
još uvijek čekičala metalna lomljava željezničkih 
kolesa. 

Najradije bi se bio obrnuo na peti i prvim se 
vlakom vratio od kuda je i došao. Ali je ipak išao 
gotovo nesvijesno napred. Nije ni opazio kad je izašao 
iz šumarka i da već stupa kroz visoku sočnu djetelinu. 

Prrrr... prhnu nenadano ispod njegovih nogu 
jato trčaka. Trže se, a jaki šumor krila prenu ga iz 
njegovih misli. Otprati časkom očima prestrašeno jato 
što se lagano spusti u nedaleke kukuruze, a tek onda 
ogleda se oko sebe, kao da se probudio iza sna. 

Bio je na svojoj vlastitoj livadi. 

Vidi, vidi... Zasijana djetelinom, — zdravom, 
gustom i sočnom djetelinom. A ono tamo su njegovi 
kukuruzi, zdravi i 1 brkati. Između njih se žute bundeve 
kao veliki cekini. Oh, kakav je taj kukruz! Bog i duša, 
njemu tako nije nikada rodio. Mora da je dobro po- 
gnojen i valjano obrađen. 

To je obradio on ... 

Zar "je ono uistinu mogla učiniti njegova Dora? 

A tako su se voljeli i tako lijepo živjeli! Istina, 
kroz one dvije godine prije rata, nisu imali djece, ali. .. 
ona je bila njegovo najmilije dijete. Teško je to za 
čovjeka seljaka, ali Bog nije dao, a božja je najstarija. 

Eto, nije je zaboravio ni kroz ove duge godine 
ropstva. Radio je kod seljaka i bio je gotovo gospodar 
u kući... da... Mogao je tamo i ostati, da je htio. 
Mašenka je ostala udovica ... sama ... lijepa ... pu- 
načka i mlada ženica... da ... I zemlje je bilo dosta. 

i ništa mu nije manjkalo. Ali opet, on je eto ... da ... 
volio doći. Radi nje, radi Dore ... a ona eto ... 

Vjetrić prošaputa kroz kukuruze i njemu se pri¬ 
čini kao da ga pozdravlja dugo kukuruzovo lišće, kao 
da mu se veseli... i milo mu je. 

Da, ono dolje, ono je kukuruz kuma Jakova, a ono 
do njega, ono je njegovo pola rali. Vidi.. . vidi ... već 
je preorano i zasađena repa. Tu je bila pšenica . .. 
pozna se po izvaljenoj strnjici. 

Dođe mu nekako teško ... teško i milo da zaplače 
kao malo dijete, da se baci na tu svoju zemlju i da je 
zagrli. Spusti vreću s ramena, a noge mu klecnuše kao 
da ga je ko udario rukom ispod koljena. 

Zemlja ... njegova rođena zemlja ... 

Eto tu je kao derančić od pet šest godina čuvao 
i pasao krave. Tu je kao momak zavolio Doru, tu mu 
je ona kasnije u vrijeme košnje ili oranja donosila 
ručak... 

Da ... Dora ... 

Ne, ne... on ne može otići, on se nema kamo 
vratiti. To je njegova zemlja, tu je njegov dom. Da 
on i ode, ostala bi među ova dva brijega, u ovoj dolini 
kud se vijuga Krapina, baš na onoj hrpici zemije nje¬ 
gova duša i njegovo srce. Sve su ostalo priče za veliku 
djecu ili za ljude koji nisu nikada imali svoje vlastite 
zemije .... i ne znadu kako pjevaju zreli kukuruzi kad 
kroza nje protrče popodnevni vjetrić, ne, ne znadu kako 
miriše poorana zemlja i opija čovjeka . .. 

Preplašene trčke, što se spustiše u nedaleke ku¬ 
kuruze, stadoše se najednom dozivati iz visoke trave. 
Dozivaju se i okupljaju. Blažu se pričini kao da i njega 
dozivlju u svoje jato ... Čudnovato ... eto ... 

Zastade tako malo slušajući njihove dozive. Obiđe 
kukuruz sa sve četiri strane, obiđe repište i polako se 
vrati na djetelinu. Spusti se lagano pored svoje vreće 
na zemlju i dugo je tako nepomično sjedio. 

Oko njega su pjevali zeleni konjici i dozivale se 

PreP KakVy r to V Dora, njegova Dora, mogla napravi«? 
Ljudi će mu se smijati ne otjera li je. ° ro i 

ST« 1 ?--gfa zaboraviti, iSćupati ga iz 

svoga srca i povrijediti?! 

A Masa’ Zar i Masa nije isto tako? ... } e 
kasnije je došla vijest da joj je muž poginuo, pa ipak 
ae vTbila s njim‘spetljala. Spetljala se s njim a ipak 
mu je govorila da voli svoga muza. Ta Masa je 

djevojka pobjegla sa svojim «m t posla , P 

volje svojih roditelja... ra ipa* • 
su ... sve su one jednake! ... 

Da ... sve su sve iste ... 

A on’ Zar i on nije volio Doru, pa ipak .. . Jest 
ali on je drugo, posve drugo, posve drugo. - On je 
muško! 

Da, muško! 

Da! . „ . 

A ooet nije li to radi ove ljubavi prama Don 
posve svejedno? Nije li i to bilo kao neko izdajstvo, 
kao oskvrnuće ... nje, Dore, u njemu? 

Možda! Ali on ne nosi u kuću dijete, tuđe dijete, 
kao kukavičje jaje u sjeničino gnijezdo . 

Ne, ne nosi ga, ali ga možda ostavlja ... 

Da! 

A ipak je on Doru volio, iskreno volio Radi nje je 
ostavio drugu ženu i drugi život... i debelu, crnu 
plodnu zemlju... Otrgao se, otišao i ostavio 
drueu... i svoje pravo, svoje rođeno dijete ^ 

S Ali to što se dogodilo između njega i Masenke, 
ne, to nije bila ljubav.^Nije to učinila njegova duša, ne. 
Učinilo je meso njegovo slabo, ljudsko meso ... 

Da ... meso!... 

A što onda ako je to isto učinilo i njezino ... nje¬ 
zino također slabo i ljudsko meso? ... Šta onda? .. • 

Šta onda? ... 

Blaž se najednom kao kosom pokošen spusti prsi- 
mice u duboku i sočnu djetelinu, a pleća mu se sta¬ 
doše lagano trzati. 

Dugo je tako ležao, a oko njega su pjevali zeleni 
konjici, dozivale se prepelice i trčke iz visoke trave, 
šaputali kukuruzi i grlice gukale s nedalekoga samot¬ 
noga hrasta na travniku. 

Napokon, kad se popodnevno sunce stalo spuštati 
preko šume, naglo se otisnu rukama od zemlje, ustade, 
odlučno prebaci vreću preko ramena i krenu prečke 
uz livade k selu. 


III. 

Netom je Blaž stao pred svoju kuću, odmah mu 
s ceste upade u oči nova dvorišna ograda od tesanih 
kolaca. Hrastova je kućica tek nedavno okrečena plav¬ 
kastim vapnom, a na krovu je na svakom učelju stajao 
po jedan novi glineni kokot. Iza kuće ugleda i novu 
štalicu pokrivenu crijepom. 

Uđe u dvorište, a ispod kola skoči i jurne nako- 
strušen stari bundaš Liso. Ali pseto najednom zastade 
u trku, čupava mu se dlaka na hrptu sama složi, mahnu 
sumnjičavo dva puta dugom kitnastom repinom i onda 
se urlajući od radosti baci Blažu na prsa. Svoje velike 
prednje šape položi vjerno živinče gospodaru na rame¬ 
na, ispruži glavu u vis i stade visoko i čudno zavijati. 

— Liso... Liso... Dobri moj, stari Liso! pro- 
šaptaše njegove usne same, a ruke se i nehotice po¬ 
digoše, da pomiluju tu vjernu glavu, koja nigdje i ni¬ 
kada ne izdaje i za čitav život ostaje vjerna i pouzdana. 

Kad je Liso otpjevao svoju pjesmu »velikoga po¬ 
vratka«, stade veselo obigravati oko svoga gospodara, 
kao da je devet godina mlađi. Tekar kada se Blaž uputi 
prama kućnim vratima, Liso se dostojanstveno uputi 
na svoje staro ležište na kup slame ispod kola. Gunđao 
je zadovoljno i valjajući se na leđima kao mlado štene 
lovio svoj vlastiti kitnasti rep. 

Blaž lagano otvori vrata svoje male hrastove kućice 
i zastade u predsoblju. U predsoblju nije bilo nikoga.. 
Otvori vrata od kuhinje i uđe. 

Kose popodnevne sunčane zrake padale su kroz 
prozor u kuhinju i sterale na stari drveni stol zlaćani 
stolnjak. 

Uz zelenkasti glineni štednjak stajala je Dora. Gle¬ 
dala ga je nijema velikim, zamagljenim, kestenjastim 
očima, blijeda i zadihana, da su joj se kao olujno more 
talasala punana prsa. Duboki i tamni podočnjaci bacali 
su na to inače zdravo, puno i pravilno lice, duboku 
sjenu tuge. Grčevito' je disala i lovila zrak ustima ’kao 
riba izbačena na obalu. 

Stajali su jedno prama drugome na par koraka 
— šutke. 

Najednom Dora zaglavinj'a, raširenih ruku baci mu 
se oko vrata i udari u plač kao gladna godina. 

— Blaž ... Blaž! grcalo je gluho iz njezina grla. 

— Kak si, Dora? No, kak si... pitao je Blaž 
muklim glasom, kao da svaku riječ kliještima izvlači 
iz grla. Neki sumrak pade mu u tom trenu pred oči 
i zakoleba se: da li da je odgurne svom snagom od 
sebe i kao nevjernu zmiju zgazi nogama ili da je pri- 
vine uz svoje bolno i povrijeđeno srce. Osjećao se tako 
slab i tuđ sam sebi kao stablo izbačeno s korijenjem iz 
zemlje. 

Napokon se svlada... i pogladi je rukom po kosi, 
te dahnu promuklo: 

— Kak si? Je li se dobro? Kaj je novoga? 

Dora je dalje plakala i privijala se uza nj kao 
povijuša uz hrast. On je ponovno upita: 

— Kaj je novoga, Dora? 

— Niš! odgovori Dora kao jeka. 

— Se po starem? 

— Se! ... i sjedoše jedno pored drugoga na klupu 
ejz zeleni štednjak. 

- — Videl sem novi plot... 

- Je... 

— A gdoj ga je delal? 

— Ti? 

— Nis. Delal ga je ... 

— Gdoj? 

— Rus, zaroblenik ... 

— I štala je nova? 

-Je... 

— I štalu je napravil Rus? 

— Je ... potvrdi ona tupo, a usne joj trepere. 
Blaž se podiže lagano kao da želi pobjeći sam od 
•sebe i pođe k vratima. Prođe preko prostranoga i ure¬ 
đenoga dvorišta, a Dora je za njim išla kao njegova 
sjena. Blaž uđe u štalu. 

— Četiri nove krave? upita. 

-Je... 

— A gde su Žuta i Belka? 

— Prodala sem ih ... i... 

— I... 

— I kupili smo ono ral vrta nad štalom. 

— Kojne ste kupili? 

— 1 kojne. 

Blaž zađe do konja i udari ih tupo i zamišljeno 
•dlanom po sapama. Lijepi konji... Izađe iz štale i 

pređe preko stare dvorišne ograde da pregleda onu- 
ral vrta. Polaganim, teškim korakom obilazio je zemlju 
sa sve četiri strane, a za njim je kaskala Dora kac* 
sjena. 

To je bila zemlja o kojoj je sanjao, ali koju nije 
mogao kupiti ni on ni njegov pokojni otac. O kako bi 
joj se u drugim prilikama obradovao. Sad nijemo po¬ 
gleda na duge gredice kelja i kupusa, poriluka, rajčica 
i krumpira. Uz jedan rub bili su zasađeni veliki kiupni 
suncokreti. — Kao u Rusiji... 

— To je takaj Rus obdelal? 

— Je ... odgovori mu žena bez predaha, a usne- 
joj zadrhtaše. 

Blaž se laganim korakom, pognute glave, povrati 
u kuću, a za njim je tapkala Dora. Nije se više obazi¬ 
rao na staroga Lisu što mu se vrzao oko nogu. Zađe 
u sobu, zastade u sredini i ogleda se kao da nešto 
traži. Zađe i pogleda nijemim uznemirenim pogledom 
u komoru, zatvori lagano jedina vrata za drugima i uđe 
u kuhinju. Sjede na klupu do zelenoga štednjaka, a 
Dora ostade na nogama uz dovratnik. 

Kose su sunčane zrake padale kroz prozor u ku¬ 
hinju i bacale sjenu stare jabuke na crni ilovi pod. 

Neka čudnovata misao kopkala ga po lubanji. Što 
su učinili s onim nesretnim djetetom? Gdje je? Da ga. 
nisu, iz straha pred njim, sačuvaj Bože i Majko bo¬ 
žja? ... Sigurno su ga... sigurno v . i Blaž osjeti da 
mu hladan j'ežur prožima hrptenjaču. 

— A kaj je s detetem? upita on naglo i tvrdo kao 
da nešto kida iz svoje nutrine. 

— S detetem? ponovi Dora gluho, a brada joj se 

stade treskati. 

— Da s detetem! ponovi on još grublje. 

— Kterim detetem? 

— Tvojim i Rusovim ... Govori nesreča! 

— Ne ga... zinu ona jedva kao nožem udarena.. 

— Kaj?... Za pet ran božji, da ga niste?..* 
Gde je dete ... nesreće? ... zalomata Blaž očajno 
rukama a kosa mu se nakostruši na glavi. Dora 
stajala kao stup soli, žuta kao laneno platno, a grč joj 
je stezao usne. 

— Poveč!... 

— Pri mami. . . izgrca napokon ona. 

— Fala Bogu! uzdahne Blaž iskreno kao da mu- 
je pao teret sa srca ... i nastade tajac. Dora je drhtala, 
kao šiba na vodi. 

— Ti znaš, kaj bu ... 

— Znam ... 

— Bum te oteral... 

— Znam ... Vubij me! 

Blaž je časak šutio oborene glave, podlakćen na¬ 
vlastitim koljenima i kršio vlastite isprekrižane prste,, 
da su mu pucali zglobovi. 

— Odi... donesi dete, — reče on najednom ne 
podižući glave. 

Dora se ne mače. 

— Odi, — ponovi on mrko, a ona prignu još du¬ 
blje blijedu glavu i izađe. 

Blaž je sjedio na klupi pored staroga zelenoga* 
štednjaka i lomio svoje velike ruke, a zglobovi su puc¬ 
ketali kao čvoravo granje na vatri. 


IV. 

Kad su se nakon desetak časaka otvorila vrata 
prišla je Dora nijemo i položila na zemlju, pred nje¬ 
gove noge, lijepo, plavo i puno djetešce od nekoliko 
mjeseci. Blaž se zagleda razrogačeno u toga maloga 
crvićka, što se pred njim koprcao na ilovu podu i 
brbao rumenim ustancima kao da traži sisu. , 

Bude mu ga neizmjerno žao, ali. • • onaj tupi čo¬ 
vječji ponos ureza nešto tvrda među njegove smrknute 
obrve. 

— Blaž ... Blaž... — grcala je Dora klečeći uz 
njegova koljena. — Ni ono niš krivo ... Vubij mene, 
če očeš ... Če očeš ja bum prešla, če očeš vubij me... 
Same jedne te prosim, Blaž, kak se Bog prosi i Majka 
boža: veruj mi da te nis štela vkaniti... Nis! Ja sam 
navek imela rad same tebe .. . Same tebe sam lubila, 
Blaž ... navek eto ... Čekala sem te ... a opet se pri- 
petilo ... Ni duša kriva, Blaž, ni... Mese je krive ... 
mese... Samo mese, Blaž! Jene večere tak sam bila 
sama ... tak sama ... i eto pripetile se ... Nis štela ... 
nis znala ... nis mogla ... 

— A gdo je ondar kriv? — upita on gluho. 

_ Gdo? Nis ni ja... ni Rus ni kriv... Mese je 

krive, grešna krv je kriva... Bog je kriv ki je tak do- 
zvolil i tak odredil... To mi same veruj.. ; eto ... a 
drugač delaj od mene kaj očeš ... 1 če očeš vubij me 
na mestu, mam! 

Blaž je šutio, oborio glavu i buljio preda se. Pred 
njegovim nogama koprcalo se malo plavo dijete. Naje¬ 
dnom ga prestrašeno pogleda ono malo stvorenje 
krupnim plavim očima i zaplaka, a velike suze potekoše 
mu niz rumene obraščiće. 

Dijete utihnu trenom, a Blaž se zagleda u te plave 
djetinje oči, pune suza, kao u dvije šumske jetrenke 
pune jutarnje rose. Eto ... Mašenka je imala isto ova- 
kovo plavo, punano i milo dijete: i ostalo je tamo da¬ 
leko ... daleko ... i nikada ga više neće vidjeti... 
Kako se teško otrgo od njega ... 

— Bože moj, Bože moj! — izusti nehotice Blaž 
i bude mu neizmjerno teško. 

A dijete se zaplaka još jače i upravo zacenu. Blaž 
se nehotice prignu i uze ga na ruke... i pričini mu 
se da je uzeo na krilo ono drugo ... ono Mašenkino 
dijete ... 

Dijete se odmah primiri i prestade plakati. Po¬ 
gleda toga velikoga bradatoga čovjeka velikim, plavim 
očima i nasmiješi mu se kroz suze, kao da mu se smi¬ 
ješi plavi rascjep nebeske vedrine između sinjih oblaka. 
Blaž osjeti da se u njemu prevrnute duša. 

Dora je ogrlila njegova koljena, prislonila keste- 
njastu glavu uz njegovo bedro i šutke plakala. 

— Veruj mi, Blaž... ja nis štela... nis. Duša te 
navek lubila... Tele... i mese... i krv je kriva... 

Dijete zabrba radosno i nasmijano, propraćka se 
rukama i uplete svoje sitne prstiee u njegovu gustu 
bradu. Eto ... tako mu se smiješilo i čupalo ga za 
bradu i ono drugo dijete... i gotovo mu se pričini kao 
da uopće nema dva djeteta, već samo jedno jedino ... 
eto ovo na njegovom krilu. 

A šta će reći svijet? šta će kazati selo? — Šta će 
reći?! Neka govore što god hoće! On i Dora nisu ra¬ 
nije imali djece. Dvije godine i ništa. A šta je kuća i 
život bez djeteta? Sudbina je tako dosudila, Bog je 
tako odredio i što on tu može, on, Blaž Martek, seljak 
iz Donje Bistre, kuće broj 16? 

— A gde je Rus? — upita najednom Blaž mirno, 
kao da neko drugi iz njega govori. 

— Pri mame, — promuca Dora. 

— A zakaj ne dojde? 

— Strah ga je ... boji se ... 

— Zovi ga! 

Ona ga pogleda nijemo sa strahom u očima. 

— Zovi ga! —ponovi on mirno. 

Povlačeći se natraške izađe Dora iz kuhinje kao 
da se ne usuđuje okrenuti Blažu leđa. 

On ostade sam s djetetom na rukama. Dijete mu 
se smiješilo i on osjeti kako taj čisti vedri osmijeh 
prelazi na njegove usne i kako se on, makar tužno, 
ali ipak smiješi. 1 u jednom trenu prignu Blaž glavu 
i poljubi ga. Pričini mu se i opet kao da se ono dijete 
iz Rusije potpuno izjednačilo s ovim malim plavim 

anđelkom na njegovim rukama. Poljubi ga jos jednom^ 
i to ovaj put svijesno i smireno. Dijete se na njegovu 
krilu potpuno primiri i očni kapci stadoše mu se spu¬ 
štati Nakon tren-dva spavalo je na njegovim rukama 
i kad ču korake u dvorištu, on ustade i položi dijete 
na stari drveni stol. 

Vrata se lagano otvoriše, a Blaž je još stajao uz 
usnulo dijete. Dora uđe prva prestrašena kao nastre- 
liena ptica, a za njom polako pristupi visok, p 
čovjek plav kao lan, modrih očiju, širokih ličnih c a 
i. jakih crvenih usnica. Bio je obučen kao i svi os a i 
seljaci iz Bistre, samo je među velikim rukama gužvao 
i nespretno vrtio otrcanu rusku vojničku kacKetu. 

Rus nesigurno prekorači prag, al onda stupi odlu¬ 
čno usred kuhinje, zastade i pokloni se pred Blažom 
duboko do pasa: 

— Prosti, brat! 

Blaž laganim, odmjerenim korakom priđe k nje¬ 
mu, položi mu svoju veliku i široku ruku na rame 

reče: 

— Bog prostit... .... 

Dora se baci pred njegove noge, ogrli ih i zajeca. 
Blaž je lagano podiže i reče: 

— Zemi dete i deni ga spat! 


V. 

Sutra dan u zoru lagano su se kretala ^ P^' 
tem što zavijaju iz Bistre na stanicu Pusča-Bistra. 
Jedan do drugoga sjedili su nad prednjim koksima B^az 
i Rus. Blaž je držao uzde u rukama, a konji su išli ko 

rak °Rana jutarnja svjetlost silazila je tiho kao na pr¬ 
stima sa Sljemena i rastirala na bistransko polje plavu 
nebesku vedrinu. Cesta je još bila tiha i pusta; neko 

rosno jutarnje smirenje ležalo je na njivama i pašnja¬ 
cima, kukuruzištima i trnjici. Jato trčaka preleti veselo* 
preko ceste i spusti se kličuci u nedaleku strn. 

Obojica su sjedili šutke jedan pored drugoga. 
Lanci su na kolima odmjereno zveckali. Blaž je bio 
odjeven u seljačko odijelo, a Rus je prebacio preko 
leđa Blaževu rusku vojničku kabanicu. Naturio je i 
njegovu sivu šubaru i navukao čizme s mekim sarama. 
Ta što će Blažu to rusko poluvojničko odijelo. Rus se 
vraća u Rusiju i njemu će trebati. 

Sjedili su jedan pored drugoga zadubljeni svaki' 
u svoje vlastite misli. Kukuruzi su oko njih šaputali ra¬ 
dosnu pjesmu skoroga branja, a iz šumice više ceste 
đopiralo je gukanje divljega goluba. Ta i oni se spre¬ 
maju već na daleki put u daleke krajeve. 

Obojica su radosnim očima gledali krupne i brkate 
klipove i žute bundeve u kukuruzima. 

— Adlična kuruza, — reče Blaž. 

— Dobra, dobra! — odgovori Rus, malko poču- 
taše i nakon male stanke izusti: — I pšenica je rodila, 
hvala Bogu! 

— To je dobre i potrebne vu ove teške vreme, — 
kininu glavom Blaž. 

I sada su dalje šutjeli i drndali se na kolima, a 
lanci su odmjereno zveckali. Oko njih su šaputali zreli 
kukuruzi, svjetlost je sve naglije navirala sa Sljemena* 
a iz duboke rosne trave dopirao je glas prepelice: »Puć- 
purić, puć-purić!« Njezino malo srce pozdravljalo je 
na rastanku kraj u kome se rodilo. 

Lagana maglica treperila je nad obalom Krapine 
kao disaj vimene jesenje zemlje ... a u njihove se duše 
taložilo smirenje. 

Kad su kola zatutnjila preko drvenoga krapinskoga 
mosta, obasja ih sunce s leđa. Konji zafrkaše. Pođ 1 
njima je tekla Krapina tiha i smirena, a u njezinim se 
mirnim vodama zrcalila blaga jutarnja vedrina. 

Iza mosta prestigoše nekoliko seljaka, što su žu¬ 
rili na vlak s velikim košarama na plećima. 

_ Dobro jutro, Bog daj! — pozdraviše ih seljaci. 
_ Dobro jutro! — odgovoriše im oba u jedan 

glas. 

Vlak nisu dugo čekali. Blaž pomogne Rusu da 
unese u marvinski vagon svoju vreću, istu onu s kojom 

je jučer Blaž došao iz Rusije. 

I sad su stajali nijemo jedan prarna drugome... 
i nisu znali što da jedan drugome kažu. 

Kondukter zatrubi: 

_ Ulazi! ... Ulazi! 

Lokomotiva stade pištati i puštati oblake paie is¬ 
pod velikih kolesa. .... 

— Prosti, brat! — šanu Rus, skide suboru i po¬ 
kloni mu se do pasa. 

_ Bog prostiti — odgovori Blaž i zagrli ga. 

_ Ulazi!... Ulazi! viknu kondukter još jednom, 

a Rus uskoči u vagon. Vlak lagano krenu. Rus se na¬ 
gnu i zausti kao da će još nešto kazati, ali se predo¬ 
misli i odmahnu rukom: 

— Zbogom! 

_ Zbogom! — i vlak krene bržim tempom. 

Blaž se okrenu, otiđe do kola, sjede i pogna konje: 
— C... c.. io! Io Žutka! Io Šara! 

Kola su lagano kretala cestom prarna Krapini. 
Lanci su odmjereno zveckali, a Blaž je zamišljeno gle¬ 
dao preda se. U daljini se gubila uka željeznice. 

Na drvenom mostu zadrndaše kola jače. Blaž po¬ 
gleda u vodu. 

Pod mostom je tekla stara Krapina tiha i smirena 
— kao život. 

ROBOVI ZEMLJE 












još uvijek kmetovi, još uvijek glebae ad- 
scripti svi su naši seljaci. Nad njima vla¬ 
daju još uvijek stari plemićki gradovi, 
koji su samo sišli u dolinu... Ali nad 
njima prolazi zlo i dobro, kulture i vre¬ 
mena, civilizacije i ideje, a oni ostaju 
duboko zakorenjeni u zemlji svojoj. Se¬ 
ljak je zemlja ... 

Kum Jakob Čižmek leži do svoje babe Jalže i ni¬ 
kako ne može zaspati. Prevrće se svu noć s boka na- 
bok i svaki put zašušti pod njim slamnjača. Osjeća da 
ni baba ne spava, već se pritajila, okrenula se k zidu 
i samo se kadikad promeškolji. 

Sin Ivek i snaha Neža spavaju tamo u drugom 
uglu do štednjaka. Mladost... Kod nje je san jači od 
svih briga! 

U sobu pala tiha jesenja mjesečina kao da su ne¬ 
besa pružila bijelu ruku kroz prozor i položila srebreni 
dlan na crni ilovi pod. 

Negdje u kutu pod drvenim zidom raspjevao se 
crni popac i veze svoju radosnu pjesmu: zri... zri... 
zri... 

Pritisle kuma Jakoba misli kao mora i ne dadu mu 
da sklopi oči. Eto, jučer je platio i izvadio kod općine 
marvenu putnicu za kravicu Jabuku, a danas je mora 
odvesti u Zagreb na sajam. Nije to čovjeku seljaku 
lako! 

Istina on svake jeseni odvede po jedno grlo u grad, 
ali to je ipak najteži posao što ga mora obaviti. Čovjeku 
je, prosti Bože i Majko Božja bistrička, kao da rođeno 
dijete prodaje i vodi pod nož. 

Ne, nije to lako! Oteli se i odraste blago u kući, 
kao da je domaće čeljade. Eto, baš ova kravica Ja¬ 
buka još mu je pred očima: malo, šareno tele raskro- 
čilo se krivim i nerazmjerno velikim nogama nasred 
štale i bulji velikim očima preda se. Majka... da, 
da ... Šara ... jest, Šara ... liže s njega grušalinu, a 
svi se u kući vesele da je tele žensko. I odrasla je u 
kući, i nadavala se mlijeka i gnoja ... i eto sad je do¬ 
šao red na nju ... Mora se, pak se mora! 

Tako otiđu sve redom. Već se pod jesen vidi ko¬ 
liko će biti sijena i djeteline i prama tome se ostavlja 
marve. Osim toga treba nešto kupiti i u kuću: rublja, 
obuće i drugih sitnarija... a i porez i prirez je tu ... 
Tako je otišla Šara, Crna, Mala, tako će eto i Jabuka 

•i sve ostale jedna po jedna redom. Lako se čovjeku se¬ 
ljaku oprostiti od praseta, od purana i druge živine, 
ona nije tako vezana za čovjeka. Ali kravica hranite¬ 
ljica, ej, to je druga stvar. Kad je čovjek izvede na 
•vrata kao da sam sebe vodi na konopcu pod noz... 

Popac se raspjevao u kutu zanosno i radosno i 
-sam sebe opaja: zri... zri... zri... U dvorištu za¬ 
pjeva kokot. To je njegov Gače, pozna ga po glasu. 
Iz susjednih dvorišta i još dalje ozvaše mu se drugi 
pijevci. Javljaju prve ponoćne sate. Baba se prome- 
školji uza nj i nešto šapće, kao da moli. 

Treba ustajati i krenuti na put. Daleko je do 
Zagreba cestom, čitavih dvadeset i tri kilometra Kum 
Jakob spusti šutke noge niz krevet i osjeti hladnu 
ilovaču pod tabanima. Stara se obrnu k njemu i po¬ 
gleda ga širokim plavim zjenicama. Iz drugoga se kuta 
nakašlje Ivek, a snaha Neža duboko i teško uzdahnu. 
Dakle ni oni ne spavaju! A popac iz kuta pjeva rado- 
sno: zri.. . zri .. . zri. .. 

Polako se obuče kum Jakob. Baba mu doda tor¬ 
bicu s kruhom, sirom i lukom ... i šuti. Založi kum 
Jakob nešto kuružnjaka, umi se na brzu ruku iz zemljane 
zdjele i prebaci torbicu preko ramena. Dohvati svoju 
staru glogovu batinu i krenu k vratima, a s kreveta s~ 
kraj peći začu tih i prigušen jecaj. Kum Jakob zastade 
trenom na pragu i odmahne srdito rukom: 

— Kaj se ni otelila kak gospa frajlica, nego kak 
krava?! promrmlja kroz otoboljene kuštrave brkove. 

Selo još spava kao puh u duplju. Zvijezde su vi¬ 
soko a mjesečina kao na dlanu. Pala na seoske kro¬ 
vove, ljeska se u vodi i na drumu, rasula se u tisuću 
iskara niz seoske livade i njive. Tekar su prvi pijetli, 
al red je red ... U polumraku izvede Jabuku iz štale, 
a baba Jalža stade preda nj sa zemljanim loncem. Treba 
još jednom pomusti kravu, čuči baba a tanki mlazovi 
mlijeka šušte i pjene se u loncu. Jabuka lijeno maše 
repom i mirno preživa. 

Kad se starica pridignu pogladi zgrčenim prstima 
još jednom kravu po vratu kao da je pozdravlja i 
krenu nijemo u kuću. 

— Bog, japek! šanu mu nekim čudnovatim pre- 
puklim glasom i ne okrenu se. 

Bog, mamica! odgovori kum Jakob i povede 
kravu. Na cesti opipa još jednom marvenu putnicu u 
džepu i krenu laganim seljačkim korakom. 

Klapka kum Jakob prašnom cestom i vodi kravicu 
u. povodu. Oko njega mjesečina. Žari se na prozorči- 
ćima seoskih kućica uz cestu. Dok prolazi kroz svoje 
selo nekako mu je posve obično kao da se kreće po 
nekakovom poslu, ali kad poče prolaziti kroz susjedna 
sela i zaselke, kad se nađe u daljoj’ okolici, sve mu ne¬ 
kako postaje čudnije oko srca. Na svakom raskršću, 
kod svakoga križa ili kapelice, prekrsti se pobožno. 

Kravica ide za njim lagano i povjerljivo, a njemu 
je sve nekako teže. Kao da on to ne vodi svoju kravicu 
Jabuku za sobom, kao da vodi sam sebe na užetu. 

v Cesta teče podnožjem oko Sljemena, uzdiže se i 
s P u šta> a sela se bude i bruje kao ulišta. Nebo se u da¬ 
ljini žari, a zvijezde sve to bljeđe. Krapina se ljeska 
kao da je posuta žeravom, a Sava gori pak ne znaš da 
li je rumenije nebo ili voda. 

Cesta je ispočetka prazna i tiha. Prestignu ga 
tekar poneka kola i lagano prodrndaju uza nj a za nji¬ 
ma vitla oblak prašine. Dan ga stiže na pola puta kod 
Podsusjeda i tada postade na cesti življe. Učestaše 
kola natovarena sijenom, seljaci gone marvu i svinje. 
Talijani tjeraju čopore konja povezanih ularima sve 
četiri po četiri, drndaju kola s pilićarima i telićarima. 

Sve to odlazi u grad na sajam. Najveća neprilika 
nastane kad naleti kakav automobil i kad se koje marše 
prestraši. Kod Stenjevca je morao povesti neke pre¬ 
strašene konje, da izvuku kola iz grabe. Dotle je nje¬ 
gova kravica mirno čupkala travu s ruba ceste. 

Ali pokora božja nastade tekar pred maltom. Ta 
se natisnu sa svih strana toliko kola i konja, marve, 
pješaka i automobila, da potpuno zakrkoše. Pomicali 
su se na mahove. 

Cesta je kao nabujala rijeka krava i teladi, konja 
i kola, sijena i krumpira, pilića i jaja i svega što maj¬ 
čica zemlja rađa. To se slijeva i navire kroz tisuću 
pritoka iz svih sela i zaselaka seljački znoj i muka, kao 
maticom putuje niz cestu i uvire u veliko bezdano 
jezero — u grad. 

Kad je došao red na kuma Jakoba on se jedva 
nekako progura, te stade pokazivati marvenu putnicu. 

— Dobro, dobro! izdere se na njega s visoka 

ukicošeni mitničar. — Šta će mi to. Buletu, buletu!- 

dinara! 

Kum Jakob izvadi drhtavom rukom platnenu kesicu 
iz njedara ispod košulje i stade je nespretnim prstima 
razvezivati i rastvarati. 

— Brzo, brzo, vrag te muški! — izdere se po¬ 
novno gospodin mitničar, gledajući s visoka na tu 
seljačinu, da prekrije sam u sebi svoje vlastite seljačke 
papke. 

Drhtavim rukama plati kum Jakob dinar po dinar 
drhtureći nad svakom parom i stupi sa svojom kravicom 
na posvećeni gradski asfalt. 

U gradu je još veća neprilika, jer se Jabuka svaki 
čas trgne i prestraši kad mimo nju sine tramvaj ili 
zaurla auto iza njihovih leđa. Nisu oni na selu naučni 
na tu prokletu galamu i žurbu; ovdje sve juri jedno- 
drugome preko glave kao da svejednako neće svak stići? 
svoju sudbinu. 

Na jednome trgu zapadne kum Jakob i njegova 
kravica u nekakvu gužvu. Nađoše se pred velikom 
školom, šta je zovu sveučilište, jer se tamo valjda sve 
uči, opkoljeni sa svih strana od gomile mladića. Ras- 
kosmani, usplahireni mladi ljudi lomataju užagrenifa 

•očiju rukama i štapovima, urlaju i deru se kao da su 
se napili »derektora«. Jedni viču: »Dolje!« a drugi kri- 
FSte: »Živila!« Sirota se kravica usplahirila, Zabola 
sve četiri noge u asfalt, bulji izvaljenihbjeločica i pod- 
V f ™? ova P re ? a $e 1 ni makac - Kum Jakob je poteže 

AH* *tn 'J ? a se čim P rI J' e isk opa iz te neprilike. 
Ah sto se vise iskapa to sve više zapada u tu gužvu. 
Kravica tužno zamuka: M-u-u-u ... a 

Nasta grohotan smijeh oko njih, a neki čupavi 
dugovlasi klipan podviknu: 1 

— 1 Viči, kumek: Živila ... 

i podTu V šfio\7 ell: d0lie! -" zaurla i" smiju se 

Vra S ! am ™ ater gospodsku, misli kum Jakob u 
sebi i nateže očajno sirotu kravicu. Ali najednom po- 
čese treskati štapovi oko njega, gomila se pograbi, 
zguzva i zaurla kao stoglava zvjerka. Nekoliko mladića 

posrnu, neki se uhvatiše za glave, a krv im teče niz 
čela. 

.. Najednom se čitava ta gužva povi, zavrišta i nagnu 
u divlji bijeg sve jedan drugome preko glave. Iskrsnu 
četa strazara s gumenim štapovima i u tren oka sve 
se prosu. Nastradao sam kao žuti mačak, bljesne kumu 
ja o u, a u to siromašna kravica đipnu, istrže mu se i 
jurnu nasumce u gradske nasade. Kum Jakob zalomata 
njom 10 Stap ° m po zraku ’ P°J uri raskolačenih očiju za 

— Na, Jabuka, na! ... 

__ , U ta J tre P iskrsnu pred njim jedan stražar, poskoči 
-a kravicom i zgrabi je za konop. 

~f. Tatek, tatek! Kak su oni došli v demoštraciju 

kroz gare S brčiće Sltl Str3Žar ’ & mU ZUbi bljeSkaju 

B.a ž K sra ž af„ 0 Lgr a et Pi '° * ^ Si ” 

pripeTiT! J0J Si " ek ’ J '° j! 23 Pet r3n b0Ži ’ ki se t0 vra g 


22/ 


















— Hote, tatek, hote! — izgura Blaž i njega i 
kravicu u prvu pokrajnu ulicu. — žurete se, tatek, žu- 
rete. Pozdravete se doma. Ni to niš! Studenti se nekaj 
puntaju. Hote zbogom..', ja moram natrag... — i 
odjuri. 

Kitm Jakob pogleda za sinom i počeše se iza 
čupice. Tamo kod sveučilišta urlaju oni mladi ljudi, 
natežu se, viču, pjevaju, a stražari ih potisli iza neke 
željezne ograde. 

— »Dolje!...« 

— »2ivila!...« 

— Vrag im mater gospodsku, — otpljunu kum 
Jakob, potegnu konop, a kravica krenu za njim kolu¬ 
tajući prestrašeno bjeločicama. 

Kakve su to sve gospodske budalaštine? Možda 
su kakovi izbori, vrag bi to znao! Valjda je to kao i na 
selu, kad najedamput osvanu govornici, sazivaju ljude 
i obećavaju im brda i doline. Ni onda nije on od svega 
toga ništa razumio. Pak nije ni važno da li išta razu¬ 
mi, jer je tačno znao da od svih tih obećanja sigurno 
neće ništa biti. 

' Da ... da ... Jedni su obećavali, da će, ako budu 
glasali za Petra, seljacima razdijeliti zajednicu. »Kaj? 
Če bute glasuvali za Pavla, mi vam burno razdelili i 
zajednicu i gospodsku zemlu,« licitirali su drugi. Jedni 
su pripovijedali da će njihov »kandedat« isposlovati 
manje poreze i dozvoliti da se šuma siječe, a drugi da 
će stvoriti takovu državu u kojoj se neće ići u vojsku, 
u kojoj se uopće neće plaćati porez, seljaci će samo 
sjediti na klupama pred općinskom kućom, a gospoda 
će im se lijepo klanjati do pasa »kakti pred biškupom«. 

Na pr. kad sretne gospodin bilježnik njega — 
kuma Jakoba Čižmeka, onda ga gospodin bilježnik 
s kapom u ruci mora pozdraviti. 

Arrr... izdere se iza njega nekakav automobil, 
da su i on i siromašna kravica gotovo otskočili na tro¬ 
toar. 

— Stoj, kumek, stoj! — podviknu mu stražar na- 
raskršću. — Sad hajde ... prelazi, žuri! — i maše oko' 
sebe kratkim crnim štapom. 

Da... da., .znao je on da su sve to gluposti 
što god im prije izbora pripovijedaju. Sve su to go¬ 
spodska posla i svi oni skupa, makar još svi smrde po 
opanku, ne razumiju baš ništa što je potrebno selu i 
seljaku ... 

— Vrag im mater gospodsku, — promrmlja kum 
Jakob, otpljune i zasuče kuštrave brkove. 

— Drž, kumek, desno! opominje ga drugi stražar 
na raskršću, a on siromah nesigurno tapka u ovoj 
paklenoj žurbi. Kao da nema dana božjega! 

Tako se jedva živ dok'oturao kum Jakob do dru¬ 
goga kraja grada i dokopao sajmišta. Odlanulo mu je 
kad se našao među seljacima i marvom. Tu je opet 
platio sajmarinu vadeći dinar po dinar drhtavim prsti¬ 
ma iz platnene kesice na prsima. Neka su mu gospoda 
pregledavala marvenu putnicu, druga su se derala na 
nj, sve dok se nije smjestio među druge seljake. 

Na sajmištu, kao na sajmištu: vika, pogađanje, 
mukanje rogate marve, skvika svinjadi, hrzanje konja. 

— Sused, kakva je cena? obrati se kum Jakob 
nekom starijem seljaku, koji je sjedio na kupu slame 
pored svoje kravice. Stari ga seljak pogleda velikim 
plavim očima i tugaljivo slegnu ramenima: 

— Cena? Ni cene... pod niš! 

Kum se Jakob počeša po čupici i čučnu do njega. 

— Kak je pri nim seno, sused? — upita ga seljak. 

— Sena ni! — odgovori kum Jakob i zaklima tu¬ 
žno glavom. — Na našem ga selačkem ni, na gospoc- 
kem ga je. Zliciterali su muži nekaj... ki kak ... kteri 
je imel penez zliciteral je, a kteri ni imal, ni... Tak! 

— Pri nam je bila voda . .. 
v P r ‘ nar n je malo seljačke zemle... a čuda 
dus • • • a skupe sene na gospockem... a penez ni... 

__ Ni! — potvrdi drugi seljak. 

— Tak, mora se prodati... 

— Je, zima dojde! 

Oni su se tako razgovarali; nikad se nisu vidjeli, 
nisu znali jedan drugome ni imena ni prezimena, ni 
iz koga su sela, a ipak su se na prvu riječ razumjeli. 
Dolazdi su k njima debeli, crveni trgovci, mesari i 
pretršci, udarali debelim štapovima marvu i opipa¬ 
vali je. 

— Kaj košta kravica, kumek? 

— Hiladuosamsto forinti, — odgovori sused. 

_ Kaj — kaj! Si ponorel? A tvoja? — upita me¬ 
sar kuma Jakoba. 

_ Takaj ... hiladuosamsto forinti, — ponovi kao 

jeka kum Jakob. 

— Kaaj? Devetstotina dinara? kaj ste ljudi po- 
noreli? 

Seljaci slegoše ramenima. 

Tako su odlazili i dolazili mesari i pretršci, a oni 
dvojica čuče jedan do drugoga, pored svojih kravica, 
na istom kupu slame. Oko njih žamori, kliče, uzvikuje 
i urla vašar, a oni strpljivo čuče. 

— Cene ni! — uzdahnuo bi po deseti put jedan 

od njih. 

— Ni! — zavrtio bi glavom drugi. 

Oko podne postadoše seljaci uznemireni. Vide: 
neće prodati. A platili su i za marvenu putnicu, malta- 
rinu i sajmarinu, namučili se i oni i blago. Sad bi ga 
morali tjerati kući, pak opet dotjerati na sajam, ponovo 
se odlučivati i plaćati. To znači nove muke i novi 
trošak, a onda ko zna kakova će biti cijena. Nekad 
kad je jaje bilo kutija šibica, e onda je bilo dobro, 
danas je pet jaja za dinar. 

— Zlo za nas selake! — uzdahne kum Jakob. 

_ zlo! — zavrti glavom susjed i zamukoše. Oko 
njih je brujilo sajmište i tužno mukala prodana marva. 

— Bum dal... — uzdahne kum Jakob. 

—i Kaj moremo? — slegne ramenima susjed i po¬ 
gleda ga izgubljeno velikim plavim očima. 

U to pristupi opet onaj debeli, zadrigli mesar, u 
teškom kožnatom kaputu, crven u licu kao ljuta pa¬ 
prika. 

— Kaj? Je još devetstotina? 

•— Kaj date? — upitaše tiho seljaci. 

—• Kaj? Petstotina dinara. Vidiš kakva je: kost 
i koža, jedva se drži na nogama! — i snažno potegne 
kravu za rep, a ona klecnu. 

— Nemremo! — zavrtiše glavom seljaci. 

— Naj bu osamsto dinari, — očajno izusti kum 
Jakob kao da riječ čupa sam sebi iz grla i pruži svoju 
tešku drhtavu ruku. Mesar poduhvati ruku ljevicom i 
udari snažno desnicom po otvorenu dlanu, da je puklo 
kao mala puška. 

— Naj bu šesto! — uskliknu i pruži svoju debelu 
ruku kao svježi krušac. 

— Nemremo! — povuče ruku kum Jakob, a onda 
najednom udari snažno po mesarovom dlanu: — Naj 
bu osamstotina! — i pruži svoju ruku. 

— Naj bu šestotina! — kliknu mesar krupno i 
pras! 

— Naj bu osamsto! — pras! 

I tako su udarali dlanom o dlan, podvikivali, nate¬ 
zali se, nadvikivali, uzrujavali se i znojili, da su im ruke 
pucale kao male puške. 

— Naj bu sedamstotima! •— popusti napokon me¬ 
sar i obriše s čela masni znoj. 

— Sedamstopedeset! — podviknu kum Jakob i 
udari dlanom o mesarov dlan. 

— Ni pikule više! — otsiječe napokon mesar i 
krenu. 

Seljaci se pogledaše neodlučno. 

— Burno dali? 

— Kaj? Burno terali domov? — upita tužno su¬ 
sjed. 

— Čuju, gospon! — viiknu za mesarom kum Ja¬ 
kob. — Sedamstopedeset... i pelajte! 

Mesar zastane: 

— Sedamstotina i deset dinara... i ni pare više! 
Če očeš — očeš, če nečeš — nečeš! 

Crveni se mesar povrati i pruži im otvorenu ruku. 

Seljaci se stadoše grepsti tvrdim noktima iza 
čupice. 

— Kupim obe pod jednu cenu! — reče mesar i 
vadi iz kožnatoga kaputa tešku lisnicu. 

Seljaci se pogledaše. 

— I pet dinari na litru vina, za likove? 

— I pet dinara za likovo, potvrdi mesar. 

— Naj bu! — kliknu kum Jakob iz svega grla i 
udari teškim dlanom o mesarov dlan da je sve jeknulo. 

— Naj bu! — kliknu susjed i udari i on po otvo¬ 
renoj ruci. 

Mesar izvadi iz lisnice dva puta po 710 dinara, 
izbroji, dobaci im svakome po pet dinara za litar vina, 
a oni mu predadoše putnice. 

— Ej', — viknu mesar momlku. — Vodit 

Seljaci pogledaše za kravicama tužno, kao da crve¬ 
nokosi mesarski momak njih same odvodi na konopcu 
ravno u klaonicu. Jabuka u hodu okrenu veliku glavur¬ 
du, pogleda kuma Jakoba i zamuka tužno: mu ... 
u ... u, a njemu se nešto stinu oko srca. 

—, Kaj... — promrmlja kum Jakob. — Kaj se ni 
otelila kak gospa frajlica? ... 

—• Kaj? Nikaj! — odmahne rukom susjed. — Bog 
kume! 

— Bog! — odgovori kum Jakob i razidoše se svaki 
na svoju stranu. 

* 

Kad je kum Jakob čižmek došao do raskršća, gdje 
se od staze što vodi preko Sljemena u Bistru, odvaja 
uska kamenita putanja za staru gradinu Medvjedgrad, 
sjeo je lagano u listinu pored puta i stao izuvati cipele. 
Pored sebe je položio mali zamotak i stao onako boso¬ 
nog razgledati svoje stare, već uzduž i popreko pokr- 
pane cipele. 

Stare su, zakrpane, ali njemu, kumu Jakobu Ci- 
žmeku iz Donje Bistre, njemu su dobre. Nije on neki 
gospodin iliti kicoš, da treba neku finu robu. Uistinu 
on ih u ovaj jesenji dan ni ne treba, jer je za čovjeka 
siromaha grjehota pored dobrih tabana trošiti cipele, 
što mogu u dane snijega i smrzavice dobro poslužiti. 
Ali ipak, ne može čovjek kroz grad ili tuđe selo proći 
bosonog! Bila bi sramota! Kolikogod je siromah i ta¬ 
nak nije on, sačuvaj Bože i Majko Božja bistrička, neki 
prosjak bez svoje kućice, bez svoje zemljice i marve. 

Iz ovakovih ga misli prene veseo žagor iz šume. 
Stazom s Medvjedgrada silazi velika gomila mladića. 
Sve, ni momci ni dječaci, a pred njima jedan postariji 
gospodin s prosjedom bradom i nekim tihim zamišljenim 
pogledom. 

— Gospodine profesore, — pita jedan mali buc¬ 
masti đak, — ko je gradio Medvjedgrad? 

— Ko? — zaustavlja se trenom profesor, a đaci 
se okupiše oko njega. — Naravno seljaci. Oni su sa¬ 
gradili sve okolne gradove: Podsusjed, Samobor, Lo- 
bor... Morali su lomiti kamenje u kamenolomima, vući 
ga svojom marvom, davati svoj rad i dio svega što je 
rađalo na zemlji i priplodito se u štalama. 

— Kao robovi... upadne jedan iza leđa profe¬ 
sora. 

Profesor se naglo okrenu: 

— Da, gotovo kao robovi... Istina bila su utvr¬ 
đena podavanja, što su ih gospodarima morali davati.,.. 
ali onda je pesnica bila jača i od pisanoga i nepisanoga 

prava. Bili su vezani uz zemlju ... glebae adscripti. Da 
... da ... robovi zemlje ... 

U tom razgovoru skrenu sva ona mladost sa pro¬ 
sjedim gospodinom stazom nizbrdo prama Kulmerovom 
dvorcu. Njihov žagor i veselo pocikivanje dugo je 
odjekivalo kroz šumu. 

Niko od njih nije opazio seljaka što je sjedio bo¬ 
sonog, sa starim cipelama u rukama na križanju. On 
je čuo i slušao pohlepno svaku riječ prosjedoga go¬ 
spodina i zurio nijemo za njima, sve dok se nisu njihovi 
glasovi smirili u daljini. Onda se počeša tvrdim prstima 
iza uha, priveza cipele uz zamotak, prebaci ih preko 
ramena i krenu laganim korakom uzbrdo. 

Polagano, leluljavo uspinje se kum Jakob uskim 
šumskim putem. Cipele mu vise na prsima, a zamotak 
mu igra na leđima. Oko njega šuimori gusta bukova 
šuma, prošikana kestenima i hrastovima. Blaga jesen 
zarumenila bukve i planula u krošnjama grabića. 

Zamislio se kum Jakob i tapka bosonog. Ne, niko 
ne bi rekao da kum Jakob imade sedmi križ na leđima. 
Lice mu je bez ijedne staračke bore, kosa gusta i plava 
kao lan, a kuštravi i otoboljeni brkovi žuti kao dukat 
i tek pomalo prošikani kojom srebrenom niti. No nje¬ 
gove svijetle, gotovo modre oči, zure ukočeno preda se, 
i kao da su mnogo toga u životu vidjele — i 
razumjele... 

Visoko pod bilom opazi kum Jakob babu Katu, 
kako polako hoda kroz šumu i čeprka pod šumskim 
grmi j em. 

— Kaj delate, kuma? — pozdravi je kum Jakob, 
jer kad se vješticu zakumi ne može čovjeku nauditi 
ništa svojim »coprijama«. 

— Iščem leka za nas siromake kaj nemremo pla¬ 
ćati gospocko vračtvo i gospodu doktore, — iskesi se 
stara vještica. 

— Bog, kuma, — pozdravi je kum Jakob i krenu 
dalje. 

— Hote s Bogom, kume! — progunđa stara. 

Vrag je s babom, pomisli kum Jakob. Zna ona 
mnogo: može pomoći čovjeku u nevolji, a može da i 
naškodi. Naročito može da naškodi marvi. Zaludu se 
onda muče gospoda veterinari — krava crkne. Makar 
župnik govori protiv vraga, vrag je — sačuvaj Bože — 
ipak moćan gospodin s kojim se nije šaliti... 

— Hvaljen Jezuš i Marija! — prekine ga poznati 
glas iz njegovih misli. 

—. Na veke! — odgovori prama običaju kum Ja¬ 
kob. — To ste vi, kum Miške?! 

Pred njim uz rub ceste, što se lagano stala spu¬ 
štati preko vrha na bistransku stranu, sjedi njegov su¬ 
sjed kum Miške Koren, rečeni Štrk. Prozvaše ga tako 
radi njegovih dugih nožurda s kojima gazi kruto i usta- 
pljeno, kao da nabada na štakama. 

Kum Miške spustio baš te svoje duge nožurde niz 
strmu stranu staze, a kum Jakob zastade trenom i onda 
se lagano spusti do njega u listinu. 

Kum Miške rnignu čudnovato pepeljastim brcima 
i četinjavim obrvama, pa protrlja širokim dlanom veliku 
nosinu, kao ptičji kljun. 

— Kaj to nosite, kume? 

— Kravu! — odgovori zamišljeno kum Jakob i 
slegnu širokim ramenima. 

— Kak vraga, kravu? — čudi se kum Miške i 
škilji sitnim crnim očima kao jež. 

— Je... bokibogme, krava! — tvrdi opet kum: 
Jakob. 

— Meni se ne vidi krava, kume ... 

—• Krava, kume, krava! — zabaci kum Jakob še¬ 
šir malko na zatiljak i počeše se iza uha. 

— Je, morti nekaj od kravske kože, ali je ni kra¬ 
va... Oni su, 'kume mudrijaš ... 

— Nis, kume... V jutre sem pred zoru otpelal na 
sejem v Zagreb onu svoju kravicu... znate Jabuku. 

Znate, kume, gđa se mora ni teške ... Je ... eto tak ... 
Prodal je jesem ... I kaj? ... Nikaj!... Dobil sam 710 
■dinari... i pet na likove ... 

— Malo, kume, — rnignu kum Miške četinjavim 
obrvama. 

— Malo, za pet ran boži, malo. Kaj se more? Cene 
ni... a blago pod niš ... — slegnu kum Jakob rame¬ 
nima, dohvati suhar što je do njega ležala u listini i 
stade je kršiti među hrapavim i tvrdim prstima. — Bil 
sem po trgovinama. Kaj? Tam je se skupe kak zlate. 
Kupil sem rubec za snahu, cipele za sina, nekaj za 
babu i kaj'... evo na malem prstu. Od krave imam 58 
dinari... — završi kum Jakob i odbaci među dlano¬ 
vima smrvljene prhotine suhari. 

Kum Miške dohvati zamotak i odvagne ga lagano 
na malom prstu i tiho zamišljeno reče: 

— Bokibogme ... krava!... 

Dugo su tako sjedili, šutjeli i zamišljeno gledali 
preda se. Nad njihovim je glavama popodnevni jesenji 
vjetrić trkom prolazio kroz visoke šumske krošnje i 
ustalasao ih kao morsku pučinu. Šum, lagan i otegnut, 
silazio je s brda u šumsku dubinu i isto tako sumorno 
šumorio i u njihovim lubanjama. 

— Kolika je krava! — uzdahnu napokon kum Ja¬ 
kob, a kum Miške zaklima čudnovato glavom. 

— Tak oni tržiju! 

— Tak! 

Popodnevni vjetar i opet pretrka nad njihovim 
glavama i zašumori krošnjama divljih kestenova. 

Razmišljanje im prekine jedna čudna pojava, što 
se najednom pojavi na zaokretu šumske staze. 

— Nori Blaž, — šane kum Jakob. 

Ludi Blaž je silazio lagano i uštapljena koraka. 
Plava duga kosa pala mu gusto niz ramena. Brada iz¬ 
vezena srebrnim nitima, lagano mu vijori i prepliće se 
na suhim i upalim prsima. Oči upro preda se, velike, 

plave razrogačene, a zjenice mu se gube negdje daleko, 
negdje visoko, kao da traže neko izgubljeno carstvo. 

Blaž je seljak s Kraljeva Vrha. Svi ga smatraju 
dobrim i bezopasnim luđakom. Kao dijete dali ga ro¬ 
ditelji u škole i svršio je tri razreda srednje škole, a 
kad mu je umro stariji brat, vratiše ga kao jedinca kući, 
da neko ostane na domu. Bio je imućan seljak, oženjen 
i naravno imao je nekoliko komada djece. Čitao je sve 
što bi mu ruku dopalo: od novinskoga naslova do od¬ 
govornoga urednika, od letka do romana... sve što bi 
god u njegovo selo dolutalo. Jednom kupi od nekoga 
staretinara na sajmu sveto pismo. Dane i noći proveo 
je nad njim, a naročito onda kad mu u ratu komadić 
granate okrznu lubanju. Kad je »ozdravio« i vratio se 
kući, gospodarstvo potpuno pusti na ženi, a on stade 
lutati po okolici i zanemarivati dom. Što je najzanim¬ 
ljivije, otad je govorio i izražavao se samo u stilu sv. 
pisma. Vlast ga je ispočetka zatvarala radi njegovih 
brbljarija, ali se konstatovalo da je lud. U ludnici su 
opet našli da je neopasan i pustili ga kući. 

Kad ludi Blaž dođe na desetak koraka do Miška 
i Jakoba, ustavi se lagano u hodu, podiže visoko dugu 
i mršavu ruku. Vidjelo se jasno kako mu se na desnoj 
strani čela talasa i diže kao dvodinarka velika udubina. 

— Blaženi, koji oru zemlju, jer je njihovo kraljev¬ 
stvo nebesko. 

— Bog s tobom, Blaž! — odgovori mu kum Ja¬ 
kob nekim bojažljivim poštovanjem. 

— Bog, koji hrani ptice nebeske i zvijeri zemalj¬ 
ske, Bog, koji se brine za travu na livadi i list u šumi, 
brine se i za vas! 

Seljaci poustajaše lagano s listine, otresoše se i 
krenuše lagano s Blažom. Nisu napravili ni dvadesetak 
koraka, a kum Jakob zastane u hodu. 

— Poveč mi, Blaž. Ti mi buš povedal če nigdo 
spametni nemre. Kak to, da se, kaj mi tržimo zabadav 
damo, a se kaj kupimo skupe platimo? Če rodi kuruza, 

šenica, bažul... ondar je pod niš, če ne rodi... ondar 
je kakti suhe zlate? ... Kak to, Blaž? ... 

Blaž se zamisli, plave mu oči planuše nekim ču¬ 
dnim sjajem, a glas mu se izvi iz mpalih prsiju nevje¬ 
rojatno jak i visok: 

— Jer kukuruz nije rodio još u glavama vašim, jer 
je sjeme pšenično istrulilo u srcima vašim, a vi sami 
izguliste kolje u bažulu svome ... a on vam puže po 
zemlji i gazite ga nogama svojim ... 

Seljaci se nasmijano pogledaše i slegnuše rame¬ 
nima. 

— Ej, Blaž, Blaž ... Bog s tobom ... 

Blaž pogleda izgubljeno zažagrenim velikim očima 
preko njihovih glava. Zaustavi se u hodu i naglo skrene 
s puta u šumu. Vidješe ga kako bespućem silazi niz 
strminu, nagnut natraške, podignute glave, a oko njega 
leprši duga kosa i plava brada kao svetačka aureola 
na staroj ikoni. 

— Norc ... boži... 

— Norc ... 

Laganim seljačkim korakom izađoše na bilo. 

— Kume, — reče kum Miške, — ja idem neka] 
v zajednicu. 

— Kaj'... drva? ... 

- Je... 

— Pazete, kume, da vas ne bu lugar... 

— Nebu, no i sami znate, kak je ... Bum noč pri¬ 
čekat. 

Rastadoše se. 

Kum Jakob produži bilom lagano. Pred njim se 
rastvori preko posječene čistine u dolini bistransko 
polje. Na posljednjem obrežju Sljemena stoji njihova 
župna crkva. Oko crkve se rasulo groblje. Dva tri 
dobra puškometa na desno, uz veseli potok Bistru, 
sklonuo se u hladovinu starih topola vlastelinski dvor. 


Do njega, preko vode, okupile se na posljednjoj gor¬ 
skoj padini seljačke kuće. To je Gornja Bistra. Dolje 
usred bistranskoga polja, uz vijugavu cestu, otpočiva 
njegovo rođeno selo — Donja Bistra. Sva zemlja od 
podnožja Sljemena, od staroga dvorca pod topolama 
pak sve do ceste, sva polja i livade, sve su gospodske. 
Ono ispod ceste do Krapine, ono je njihova, seljačka 
zemljica. 

A Krapina se srebreni. Vijuga se i srmeni, a tamo 
dolje u suncu, što se priklonilo k zapadu, ljeska se ši¬ 
roka majčica Sava. 

Tamo dalje su samoborske gore. Ovamo je veliki 
grad — Zagreb. Medvjedgrad na brijegu, a pod njim 
Zagreb ... 

Što je ono kazao onaj prosjedi gospodin? ... Kum 
se Jakob počeša iza uha. Možda ludi Blaž ipak ima 
pravo. Ludost nije od vražje strane. Luđaci mnogo to¬ 
ga vide što obični ljudi ne vide. Možda su i poludili 
zato što su vidjeli nešto zabranjeno za ljudske oči. 

Možda ipak ludi Blaž ima pravo?! Kako je ono 
kazao? ... Da kukuruz nije rodio u našim glavama? 
Da je pšenica istrula, da smo ... Kako ono? ... 

— Morti je nori Blaž istinu povedal... — šanu 
kum Blaž sam za sebe ... 

Iz doline se začu pjesma. Tiha nostalgična za¬ 
gorska pjesma. 

To se uspinju šumskom stazom seljaci Zagorci i 
idu u Zagreb. Tamo odnose sve što rode njihova polja, 
odnose sve što se priplodi u njihovim štalicama ili 
dvorištima, tamo nose svoju snagu i svoje velike, ne¬ 
zgrapne, žuljave ruke, da kopaju, rade u tvornicama i 
ziđu. 

Ziđu? ... 

I najednom puče pred očima 'kuma Jakoba Čižmeka 
iz Donje Bistre, kućni broj 17. nešto čudnovata i jasna, 
kao da se pred njim rastvorila sva ova šuma i sva ova 
zemlja i razgovjetno mu kazala sve svoje tajne i istine... 

Oni su zidali onda ... oni ziđu i danas ... Davali 
su onda ... daju i danas .. . 

Ništa se nije promijenilo ... 

A1 propala su carstva, prošla su gospodstva i mi¬ 
nula vremena, a oni — seljaci, ostali su još uvijek na 
svojoj zemlji. Rijeke su promijenile svoja korita, šume 
su tri puta posječene i tri puta se razgranale — a oni 
su još uvijek tu ... 

Ništa se nije promijenilo! Oni su ostali još uvijek 
makar privezani uz zemlju ... makar robovi zemlje ... 

Da, robovi zemlje! 

Iz šume su dopirali udarci sjekire i odjekivali muklo 
niz bok gorski. To je kum Miško krao svoju vlastitu 
šumu. 

